അന്ന് അയല്‍ക്കാര് പറഞ്ഞു, 'അവളെ വല്ല പുഴയിലും എറിഞ്ഞ് കൊന്നുകളയൂ' ; എന്നാല് കുലി ജീവിക്കുക തന്നെ ചെയ്‍തു | life of kuli kohli women with cerebral palsy\nഅന്ന് അയല്‍ക്കാര് പറഞ്ഞു, 'അവളെ വല്ല പുഴയിലും എറിഞ്ഞ് കൊന്നുകളയൂ' ; എന്നാല് കുലി ജീവിക്കുക തന്നെ ചെയ്‍തു\nUK, First Published 31, Aug 2020, 12:11 PM\nപതിമൂന്നാമത്തെ വയസ്സില് അവള് അവിടെയുള്ളൊരു മികച്ച സ്‍കൂളിലേക്ക് മാറി. അവിടെ പുതിയ കൂട്ടുകാരുമായി അവള്‍ക്ക് അടുക്കാനായി. അവള് എഴുത്ത് തുടര്‍ന്നു.\nഇന്ത്യയിലെ ഒരു ഗ്രാമത്തിലാണ് അവള് ജനിച്ചത്. സെറിബ്രല് പാള്‍സി എന്ന അവസ്ഥയുമായാണ് അവള് ജനിച്ചു വീണത്. അവള് ജനിച്ചപ്പോള് അയല്‍ക്കാരെല്ലാം അവളുടെ മാതാപിതാക്കളോട് പറഞ്ഞത് അവളെ പുഴയില് വലിച്ചെറിഞ്ഞു കളഞ്ഞേക്കൂ എന്നാണ്. എന്നാല്, കുലി കോഹ്‍ലി ജീവിക്കുക തന്നെ ചെയ്‍തു. അവള് വളര്‍ന്നു, അവളൊരു എഴുത്തുകാരിയായി. അതിലൂടെ അവള് തന്‍റെ വേദനകള് മറന്നു കളഞ്ഞു. അവളുടെ ജീവിതം ആര്‍ക്കും പ്രചോദനമാണ്.\n1970 -ലാണ് ഉത്തര് പ്രദേശിലെ ഒരു വിദൂരഗ്രാമത്തില് കുലി ജനിക്കുന്നത്. ജനിച്ച് കുറച്ച് കഴിഞ്ഞപ്പോള് തന്നെ അവള് മറ്റു കുട്ടികളെ പോലെയല്ല എന്ന് ചുറ്റുമുള്ളവര്‍ക്ക് ബോധ്യമായി. കുലിക്ക് ജന്മം നല്‍കുമ്പോള് അവളുടെ അമ്മയ്ക്ക് വെറും 15 വയസ്സായിരുന്നു പ്രായം. ആദ്യത്തെ കുഞ്ഞായിരുന്നു കുലി. അവളൊരു ആണായി പിറക്കാത്തതില് തന്നെ ചുറ്റുമുള്ളവരില് നിന്നും മുറുമുറുപ്പുയര്‍ന്ന് തുടങ്ങിയിരുന്നു. മാത്രവുമല്ല, അവള് മറ്റ് കുട്ടികളെപ്പോലെയല്ല എന്ന് കൂടി മനസിലായതോടെ അയല്‍ക്കാരും ബന്ധുക്കളും ചേര്‍ന്ന് അവളുടെ അമ്മയെ നിര്‍ബന്ധിച്ച് തുടങ്ങി, 'അവളെ എവിടെയെങ്കിലും കൊണ്ടുചെന്ന് കളയൂ, ഇങ്ങനെയൊരു പെണ്‍കുട്ടി വളര്‍ന്നുവന്നാല്‍ത്തന്നെയും ആരും അവളെ വിവാഹം കഴിക്കില്ല' എന്ന്.\nഎന്തായിരുന്നു കുലിയുടെ പ്രശ്‍നം എന്നുമാത്രം ആര്‍ക്കും മനസിലായിരുന്നില്ല. ആ സമയത്ത് ആ ഗ്രാമത്തില് സെറിബ്രല് പാള്‍സി എന്താണെന്നൊന്നും ആര്‍ക്കും വലിയ ധാരണയൊന്നും ഇല്ലായിരുന്നു. കഴിഞ്ഞ ജന്മത്തില് കുലി ചെയ്‍ത പാപത്തിന്‍റെ ഫലമായാണ് അവള് അങ്ങനെ ജനിച്ചത് എന്നാണ് നാട്ടുകാര് പറഞ്ഞത്. കുറച്ചുപേര് അവളുടെ അമ്മയെ ഉപദേശിക്കുക കൂടി ചെയ്‍തു. അവളെ വല്ല പുഴയിലും വലിച്ചേറിഞ്ഞേക്കൂ എന്ന്. എന്നാല്, അവളുടെ അച്ഛന് അവളുടെ രക്ഷയ്ക്കുണ്ടായിരുന്നു. എപ്പോഴും അദ്ദേഹം അവളെ എല്ലാത്തില് നിന്നും സംരക്ഷിച്ചു. ഇനിയും ഗ്രാമത്തില്‍ത്തന്നെ തുടര്‍ന്നാല് അത് അവളുടെ ഭാവിക്ക് നല്ലതായിരിക്കില്ല എന്ന് അവര്‍ക്ക് തോന്നി.\n1970 -ല് ഒരുകൂട്ടം ആളുകള് യുകെ -യിലേക്ക് കുടിയേറി. അക്കൂട്ടത്തില് കുലിയുടെ അച്ഛനും അമ്മയും ചേര്‍ന്നു. വോള്‍വര്‍ഹാംപ്‍ടണിലെത്തുമ്പോള് അവള്‍ക്ക് രണ്ടര വയസ്സായിരുന്നു പ്രായം. അവിടെയൊരു ബസ് ഡ്രൈവറായി അവളുടെ അച്ഛന് ജോലി നോക്കി. എന്നാല്, യുകെ -യിലും അവളുടെ സമൂഹം അവളെ വെറുതെ വിട്ടില്ല. പലരും പറഞ്ഞത് ഗ്രാമത്തില്‍നിന്നും പറഞ്ഞ അതേ കാര്യമായിരുന്നു എന്തോ ശാപം കാരണമാണ് അവളിങ്ങനെ ആയത് എന്ന്. ചിലരാവട്ടെ ആ ശാപം നമ്മിലേക്കും പകരും എന്ന് കരുതി അവളില് നിന്നും അകന്നുനില്‍ക്കാനും തുടങ്ങി.\nകുലി ഭിന്നശേഷിക്കാരായ കുട്ടികള്‍ക്കുള്ള സ്പെഷ്യല് സ്‍കൂളിലാണ് പഠിച്ചത്. പുറത്തെല്ലായിടത്തും അവള് 'വൈകല്യം' ഉള്ള ഒരാളായിട്ടാണ് കരുതപ്പെട്ടത്. ഗുരുദ്വാരയിലേക്ക് പോകുന്നതുപോലും അവള്‍ക്ക് അത്രയേറെ അസഹ്യമായിരുന്നു. ചുറ്റുമുള്ളവരെല്ലാം തുറിച്ചുനോക്കും. പിറുപിറുക്കും. കളിയാക്കും. മറ്റ് കുട്ടികള് അവളോട് 'നീയെന്താണിങ്ങനെ നടക്കുന്നത്? നീയെന്താണ് ഇങ്ങനെ സംസാരിക്കുന്നത്' എന്നെല്ലാം ചോദിച്ച് അവളെ മുറിപ്പെടുത്തി. മുതിരുന്തോറും അവള്‍ക്ക് മറ്റുള്ളവരോട് സംസാരിക്കുന്നത് ബുദ്ധിമുട്ടായിത്തീര്‍ന്നു. അവള്‍ക്ക് പറയാനുള്ളത് അവള് എഴുതിത്തുടങ്ങി. പെന് ഹാള് സ്പെഷ്യല് സ്‍കൂളില് വച്ചാണ് അവള് എഴുതാന് ആദ്യമായിത്തുടങ്ങുന്നത്. കവിതയിലേക്കുള്ള വാതില് തുറക്കപ്പെടുന്നതും അവിടെ നിന്നാണ്. അധ്യാപകര് കുട്ടികള്‍ക്ക് കവിതകള് വായിച്ചുനല്‍കും. കുലി ശ്രദ്ധയോടെ അത് കേള്‍ക്കും. പതിയെ പതിയെ തന്‍റെ ഉള്ളിലുള്ളതെല്ലാം അവള് എഴുതിത്തുടങ്ങി.\nപതിമൂന്നാമത്തെ വയസ്സില് അവള് അവിടെയുള്ളൊരു മികച്ച സ്‍കൂളിലേക്ക് മാറി. അവിടെ പുതിയ കൂട്ടുകാരുമായി അവള്‍ക്ക് അടുക്കാനായി. അവള് എഴുത്ത് തുടര്‍ന്നു. എഴുതുന്തോറും ശരീരത്തിനുള്ള പരിമിതികളെ മറക്കുകയും തന്‍റെ ശരീരത്തേക്കാള് മനസിന് ശക്തിയുണ്ടെന്ന് അവള്‍ക്ക് സ്വയം ബോധ്യപ്പെടുകയും ചെയ്‍തു. എങ്കിലും വിഷയങ്ങളില് പലതിലും അവള്‍ക്ക് മോശം മാര്‍ക്കായിരുന്നു. പതിനാറാമത്തെ വയസ്സില് അവള് സ്‍കൂള് പഠനം അവസാനിപ്പിച്ചു. യൂണിവേഴ്‍സിറ്റിയില് ചേര്‍ന്ന് പഠിക്കാനാവില്ലല്ലോ എന്ന വേദന അവളിലുണ്ടായി. അവളുടെ മാതാപിതാക്കളാണെങ്കില് അവള്‍ക്ക് അവിടെ തനിച്ച് മാനേജ് ചെയ്യാനാവുമോ എന്ന് ഭയക്കുകയും ചെയ്‍തിരുന്നു.\nഅങ്ങനെ, പഠനം കഴിഞ്ഞതോടെ തന്നെ അവളുടെ മാതാപിതാക്കള് അവള്‍ക്കായി വിവാഹം ആലോചിച്ചു തുടങ്ങി. വിവാഹമാലോചിച്ചു വരുന്ന വീട്ടുകാരുടെ പ്രതികരണം ഇപ്പോഴും കുലിക്ക് ഓര്‍മ്മയുണ്ട്. അവര് വന്ന് വീടൊക്കെ നോക്കിക്കാണും. കുലി ലിവിംഗ് റൂമില് ഇരിക്കുന്നുണ്ടാവും. അവളെ കാണുന്ന മാത്രയില്, 'ഇതിനെയാണോ ഞങ്ങളുടെ മകന് വിവാഹം ചെയ്യേണ്ടത്? ഇതിനെ അവന് വിവാഹം കഴിക്കുമെന്നാണോ നിങ്ങള് പ്രതീക്ഷിക്കുന്നത്?' എന്നും ചോദിച്ച് ദേഷ്യപ്പെട്ട് കലിതുള്ളി അവരിറങ്ങിപ്പോവും. ജീവിതകാലമത്രയും അവള് അത് കേട്ടുകൊണ്ടേയിരിക്കുകയായിരുന്നു, ഇവളെ ആര്‍ക്കും വേണ്ടിവരില്ല എന്ന്. ഓരോ വിവാഹാലോചനകളും നിരസിക്കപ്പെടുമ്പോഴും അവള് ആ വാക്കുകളോര്‍ത്ത് വീണ്ടും വീണ്ടും വേദനിച്ചു. എന്നാല്, അവള് അവളുടെ എല്ലാ തോന്നലുകളെയും ഒരു കടലാസിലേക്ക് പകര്‍ത്തിവയ്ക്കുന്നുണ്ടായിരുന്നുവെന്ന് അവര്‍ക്കാര്‍ക്കും അപ്പോള് അറിയില്ലായിരുന്നു. സെറിബ്രല് പാള്‍സിയുള്ള ഒരു ഏഷ്യന് പെണ്‍കുട്ടിയുടെ വേദന എത്രത്തോളമാണ് എന്ന് തനിക്ക് ചുറ്റുമുള്ളവര് തിരിച്ചറിയണം എന്ന് അവള്‍ക്ക് തോന്നലുണ്ടായി. അവള്‍ക്ക് സഹതാപം ആവശ്യമില്ലായിരുന്നു, പക്ഷേ അംഗീകരിക്കപ്പെടണമായിരുന്നു.\nപിന്നീടാണ് അവള് അയാളെ കണ്ടുമുട്ടുന്നത്, പിന്നീട് അവളുടെ ഭര്‍ത്താവായിത്തീര്‍ന്ന മനുഷ്യനെ. ഇത്തവണ അയാളുടെ വീട്ടുകാരും അയാളുമാണ് കല്ല്യാണമാലോചിച്ചു വരുന്നതും അവര്‍ക്ക് പെണ്‍കുട്ടിയെ ഇഷ്‍ടപ്പെട്ടുവെന്ന് പറയുന്നതും. എന്നാല്, കുലിക്ക് അതില് വലിയ താല്‍പര്യമൊന്നും തോന്നിയിരുന്നില്ല. പക്ഷേ, സമയം കടന്നുപോയപ്പോള് പരസ്‍പരം കൂടുതല് പരിചയപ്പെട്ടപ്പോള് അവള്‍ക്ക് അയാളോട് പ്രണയം തോന്നി. അവര് അടുപ്പത്തിലായി. തന്‍റെ അവസ്ഥയിലോ സെറിബ്രല് പാള്‍സിയിലോ ശരീരത്തിലോ ഒന്നും ഒരിക്കലും അദ്ദേഹത്തിന് ഒരു പ്രശ്‍നവും തോന്നിയിരുന്നില്ല എന്നും കുലി പറയുന്നു. ഒരു ജോലി കണ്ടെത്തണമെന്ന് തോന്നിയ കുലി പിന്നീട് ഒരു യൂത്ത് ട്രെയിനിംഗ് സ്‍കീമില് ചേര്‍ന്നു. അതിലൂടെ വോള്‍വര്‍ഹാംപ്‍ടണ് സിറ്റി കൗണ്‍സിലില് അവള്‍ക്കൊരു ജോലിയും കിട്ടി. കഴിഞ്ഞ 30 വര്‍ഷമായി അവള് ആ ജോലി ചെയ്യുന്നുണ്ട്. അവള് വിവാഹിതയായി. മൂന്ന് മക്കളുമുണ്ടായി. ചുറ്റുമുള്ളവരെക്കൊണ്ട് തനിക്കും ഇത് കഴിയും എന്ന് അവള് പറയിപ്പിക്കുകയായിരുന്നു. എങ്കിലും അടുക്കളപ്പണികളിലും കുട്ടികളുടെ കാര്യങ്ങള് നോക്കുന്നതിലുമെല്ലാം അവള്‍ക്ക് ചെയ്യാനാവാത്ത കുറേ ജോലിയുണ്ടായിരുന്നു. അത് അവളില് സമ്മര്‍ദ്ദമുണ്ടാക്കി.\nഅപ്പോഴും അവള് എഴുതുന്നുണ്ടായിരുന്നു. ഒരു ദിവസം സിറ്റി കൗണ്‍സിലില് വെച്ച് വോള്‍വര്‍ഹാംപ്‍ടണ് ലൈബ്രറിയില് ലിറ്ററേച്ചര് ഡെവലപ്‍മെന്‍റ് ഓഫീസറായ സൈമണ് ഫ്രെച്ചറെ അവള് കണ്ടു. അവിടെവച്ച് അവള് അദ്ദേഹത്തോട് താന് എഴുതാറുണ്ട് എന്നും പറഞ്ഞു. താനെഴുതിയത് അദ്ദേഹത്തിന് കാണിച്ചുകൊടുത്തു. ആ എഴുത്തുകള് സൈമണിനെ വല്ലാതെ സ്‍പര്‍ശിച്ചു. അതില് അവളുടെ വേദനകളും നിരാശകളുമുണ്ടായിരുന്നു. ജീവനുള്ള എഴുത്തുകളായിരുന്നു അതെല്ലാം.\nപിന്നീട് അദ്ദേഹം അവളുടെ മെന്‍റര് തന്നെയായി. അദ്ദേഹത്തിന്‍റെ ഉടമസ്ഥതയിലുള്ള ഓഫ പ്രസ്സില് അവളുടെ എഴുത്ത് പബ്ലിഷ് ചെയ്യാനും തീരുമാനിച്ചു. അവള്‍ക്കും അത് തന്നെയായിരുന്നു ആഗ്രഹം. തന്നെപ്പോലുള്ള അനേകം സ്ത്രീകളുണ്ട് ഈ ലോകത്ത് അവര്‍ക്കായി താനെന്തെങ്കിലും ചെയ്യണം. തനിക്ക് പറയാനുള്ളത് അവര് കേള്‍ക്കണം, അവര്‍ക്ക് പ്രചോദനമാകണം എന്നതായിരുന്നു അവളുടെ ആഗ്രഹം. യുകെ -യില് ജീവിക്കുന്ന തന്നെപ്പോലുള്ള അനേകം പഞ്ചാബി സ്ത്രീകളുണ്ട് അവര്‍ക്കായി കൂടിയാണ് ഞാനെഴുതുന്നതെന്നും കുലി പറയുന്നു. പാചകവും മറ്റുമൊക്കെയാണ് ഒരു സ്ത്രീക്ക് യോജിച്ചത് എന്ന് കരുതുന്നവരാണ് തന്‍റെ സമൂഹത്തിലെ സ്ത്രീകള് എന്ന് കുലിക്ക് അറിയാം. അതിനൊരു മാറ്റം വരുത്താനായി 'പഞ്ചാബി വുമണ്‍സ് റൈറ്റേഴ്‍സ് ഗ്രൂപ്പ്' തുടങ്ങി കുലി. ലൈബ്രറിയില് വെച്ച് എല്ലാ മാസവും അവര് ഒത്തുചേരും. അവിടെ അവര്‍ക്ക് തങ്ങള്‍ക്ക് പറയാനുള്ളതെല്ലാം പറയാം. ഇതിലൂടെ കുലിക്കും ആത്മവിശ്വാസം ഒരുപാട് വര്‍ധിച്ചു.\nഅപ്പോഴും സ്റ്റേജില് കയറി ഒരു കവിത ചൊല്ലുക, എന്തെങ്കിലും പറയുക എന്നത് അവളുടെ കയ്യെത്താ ദൂരത്തായിരുന്നു. അങ്ങനെ ചെയ്യേണ്ടി വരുമ്പോള് അവള് തളരും. എന്നാല്, അവള് ശ്രമിച്ചുകൊണ്ടേയിരുന്നു. 2017 -ല് അങ്ങനെ അവര് ഒരു ലൈവ് പെര്‍ഫോര്‍മന്‍സ് നടത്തി. സ്വന്തം കവിതയാണ് വായിച്ചത്. 'എനിക്കൊരു സ്വപ്‍നമുണ്ട്' എന്നതായിരുന്നു കവിതയുടെ പേര്. 40 പേരടങ്ങുന്ന സദസ്സിന് മുന്നില് 15 മിനിറ്റ് അവള് കവിത അവതരിപ്പിച്ചു. സദസ് കയ്യടിച്ച് അവളെ പ്രോത്സാഹിപ്പിച്ചു.\nപിന്നീട്, കുലിയും പഞ്ചാബി റൈറ്റേഴ്‍സ് ഗ്രൂപ്പും ചേര്‍ന്ന് അയണ്‍ബ്രിഡ്‍ജില് നടന്ന ഫെസ്റ്റിവല് ഓഫ് ഇമാജിനേഷനില് ലൈവ് പെര്‍ഫോര്‍മന്‍സ് നടത്തി. ഇപ്പോള് 49 വയസ് കഴിഞ്ഞു കുലിക്ക്. ഒരിക്കല്, പുഴയില് എറിഞ്ഞു കളയണമെന്ന് അക്രോശിച്ച സമൂഹത്തിനിടയിലാണ് അവള് വളര്‍ന്ന് ഇവിടെ വരെയെത്തിയത്. അവള്‍ക്ക് പറയാനുള്ളതും അതാണ്. ഭിന്നശേഷിക്കാരെ ആളുകള് അവഗണിക്കുകയാണ്. അവരെ ആരും പ്രോത്സാഹിപ്പിക്കുന്നില്ല. അവരുടെ പ്രശ്‍നങ്ങള് മനസിലാക്കുന്നില്ല എന്ന്. ആ ചിന്താഗതി മാറണമെന്ന്... അതേ കുലിയുടെ ജീവിതം ഒരുപാട് പേര്‍ക്ക് പ്രചോദനമാണ്.\nLast Updated 31, Aug 2020, 12:11 PM


dulquer salmaan reveals mammootty's one behaviour which he don't want to inherit | വാപ്പച്ചിയില് നിന്ന് ഞങ്ങള്‍ക്ക് ഉണ്ടാകരുതെന്ന് ആഗ്രഹിച്ച സ്വഭാവം, വെളിപ്പെടുത്തി ദുല്‍ഖര് സല്‍മാന് - Malayalam Filmibeat\n| Updated: Tuesday, February 23, 2021, 11:50 [IST]\nമലയാളത്തിലെ യുവതാരങ്ങളില് ശ്രദ്ധേയനായി തിളങ്ങിനില്‍ക്കുന്ന താരമാണ് ദുല്‍ഖര് സല്‍മാന്. സെക്കന്‍ഡ് ഷോ എന്ന ചിത്രത്തിലൂടെ അരങ്ങേറിയ ദുല്‍ഖര് പിന്നീട് നിരവധി ശ്രദ്ധേയ ചിത്രങ്ങള് ചെയ്ത് മോളിവുഡില് സജീവമായി. മലയാള സിനിമയിലെ താരമൂല്യം കൂടിയ നടന്മാരില് ഒരാള് കൂടിയാണ് ഇന്ന് ദുല്‍ഖര്. മോളിവുഡിന് പുറമെ തമിഴ്, തെലുങ്ക്, ഹിന്ദി ഭാഷകളിലും അഭിനയിച്ച താരത്തിന് അവിടെയും ആരാധകര് ഏറെയാണ്. ദുല്‍ഖര് സല്‍മാന്‌റെതായി അണിയറയില് ഒരുങ്ങുന്ന പുതിയ ചിത്രങ്ങള്‍ക്കായി ആകാംക്ഷകളോടെയാണ് ആരാധകര് കാത്തിരിക്കുന്നത്.\nഅതേസമയം മമ്മൂട്ടിയുടെ മകന് എന്നതിലുപരി സ്വന്തം കഴിവ് കൊണ്ട് കൂടി സിനിമയില് പിടിച്ചുനിന്ന താരമാണ് ദുല്‍ഖര്. മലയാളത്തില് തന്‌റെതായ ഒരു ഇടം സ്വന്തമാക്കാന് ദുല്‍ഖറിന് സാധിച്ചിരുന്നു. മമ്മൂട്ടിയുമായി ബന്ധപ്പെട്ടുളള ചോദ്യങ്ങള്‍ക്ക് ഒരഭിമുഖത്തില് ദുല്‍ഖര് നല്‍കിയ മറുപടി ശ്രദ്ധേയമായി മാറിയിരുന്നു.\nഈ കാലത്തും തന്നേക്കാള് ലേഡീ ഫാന്‍സ് കൂടുതലുളള നായക നടനാണ് വാപ്പിച്ചിയെന്ന് ദുല്‍ഖര് പറയുന്നു. അദ്ദേഹത്തേക്കാള് എനിക്കാണ് ലേഡീ ഫാന്‍സ് കൂടുതലെന്നാണ് ചിലര് കരുതുന്നത്. എന്നാല് അത് തെറ്റാണെന്നും ദുല്‍ഖര് പറഞ്ഞു. സിനിമ തെരഞ്ഞെടുക്കുന്ന കാര്യത്തില് തനിക്ക് ആണ് വാപ്പച്ചിയേക്കാള് സ്‌പേസ് കൂടുതലെന്നും ദുല്‍ഖര് പറഞ്ഞു.\nഅവര് ഒരു സമയങ്ങളില് നിരന്തരം സിനിമ ചെയ്തിരുന്നത് കൊണ്ട് അവര്‍ക്ക് ഒരിക്കലും സിനിമ ഇല്ലാത്ത ഒരു സമയത്തെ കുറിച്ച് ചിന്തിക്കാന് കഴിയില്ല. അപ്പോള് മാക്‌സിമം സിനിമ ചെയ്യും. പക്ഷേ എന്റെ കാര്യത്തില് വരുമ്പോള് അതിന് മാറ്റമുണ്ട്. എപ്പോഴും സിനിമ ചെയ്യുക എന്നതിനപ്പുറം കൂടുതല് സെലക്ടീവ് ആകാന് സാധിക്കും. വാപ്പച്ചിയില് നിന്ന് ഞങ്ങള്‍ക്ക് ഉണ്ടാകരുതെന്ന് ആഗ്രഹിച്ച സ്വഭാവം എന്താണെന്നും അഭിമുഖത്തില് ദുല്‍ഖര് വെളിപ്പെടുത്തി.\nഅദ്ദേഹത്തില് നിന്ന് ഞങ്ങള്‍ക്ക് ഉണ്ടാകരുതെന്ന് ആഗ്രഹിച്ച സ്വഭാവം പെട്ടെന്ന് ദേഷ്യപ്പെടുന്നത് ആയിരുന്നു. ഞാനും സഹോദരിയും വാപ്പച്ചിയുടെ ചൂടന് രീതി കണ്ടുവളര്‍ന്നത് കൊണ്ട് ഞങ്ങള് അതില് നിന്ന് മാറി കുറച്ചൂടി ശാന്തമായ പ്രകൃതത്തിലൂടെ കാര്യങ്ങള് കണ്ടവരാണ്. പിന്നെ ചിലര് കരുതുന്നത് ദുല്‍ഖര് സല്‍മാനാണ് മമ്മൂട്ടിയെക്കാള് ലേഡീ ഫാന്‍സ് കൂടുതലെന്നാണ്.\nഅത് തെറ്റാണ്, ഇപ്പോഴത്തെ ജനറേഷനിലെ പെണ്‍കുട്ടികള്‍ക്ക് പോലും വാപ്പച്ചിയോടാണ് കൂടുതല് ആരാധന. അത് എന്റെ മുഖത്ത് നോക്കി പറഞ്ഞവരുണ്ട്. അഭിമുഖത്തില് ദുല്‍ഖര് സല്‍മാന് വ്യക്തമാക്കി. അതേസമയം മമ്മൂട്ടിയും ദുല്‍ഖറും ഒരുമിക്കുന്ന ഒരു ചിത്രത്തിനായി വലിയ ആകാംക്ഷകളോടെയാണ് ആരാധകര് കാത്തിരിക്കുന്നത്. മുന്‍പ് ഇരുവരും ഒന്നിക്കുന്ന സിനിമ വരുന്നുവെന്ന് അഭ്യൂഹങ്ങളുണ്ടായെങ്കിലും പിന്നീട് അതേകുറിച്ച് സ്ഥിരീകരണമൊന്നും ഉണ്ടായില്ല. കൈനിറയെ ചിത്രങ്ങളാണ് മമ്മൂക്കയുടെതായി അണിയറയില് ഒരുങ്ങിക്കൊണ്ടിരിക്കുന്നത്. മാസ് ആക്ഷന് ചിത്രങ്ങള് ഉള്‍പ്പെടെ സൂപ്പര് താരത്തിന്റെതായി അണിയറയില് ഒരുങ്ങുന്നു.\nമസിലൊക്കെ ഉടഞ്ഞല്ലോടാ എന്ന് മമ്മൂക്ക ചോദിച്ചു; ക്യാന്‍സര് അതിജീവനത്തെ കുറിച്ച് സുധീര്\ndulquer salmaan reveals mammootty's one behaviour which he don't want to inherit


Paint Price | Construction Sector | Woodbee\nപെയിന്റിന് വില ഉയരുന്നു; നിർമ്മാണ മേഖലയെ സാരമായി ബാധിക്കും\nവാട്ടർ പ്രൂഫിങ് ഉത്പന്നങ്ങളുടെ വില ജൂലായ് മാസത്തിൽ കൂട്ടാനാണ് പെയിന്റ് കമ്പനികൾ ലക്ഷ്യമിടുന്നത്. എക്കോണമി എമൽഷനുകളുടേയും പ്രൈമറുകളുടേയും വിലയും ജൂലായിൽ കൂട്ടുമെന്നാണ് പുറത്ത് വരുന്ന വിവരം.\nചൈനയെ പിന്തള്ളി മലേഷ്യ; ഇത് ലോകത്തെ രണ്ടാമത്തെ ഉയരമുള്ള കെട്ടിടം\nകൊവിഡ് വ്യാപനം ജനജീവിതത്തെ പല വിധത്തിലാണ് ബാധിച്ചുകൊണ്ടിരിക്കുന്നത്. മൊത്തവരുമാനത്തിൽ വലിയൊരു വിഭാഗം ജനങ്ങൾക്കും വലിയ കുറവ് വന്ന ഒരു കാലഘട്ടം കൂടിയാണിത്. നിത്യജീവിതത്തെ വലിയതോതിൽ ബാധിക്കില്ലെങ്കിലും കെട്ടിട നിർമ്മാണ രംഗത്തെ വലിയ തോതിൽ ബാധിക്കുന്ന ഒന്നാണ് പെയിന്റ് കമ്പനികൾ തങ്ങളുടെ ഉത്പന്നങ്ങൾക്ക് വില കൂട്ടുന്നു എന്നത്.\n2020-21 സാമ്പത്തിക വർഷത്തിൽ പെയിന്റുകൾക്ക് വലിയ വിലവർദ്ധനയൊന്നും ഉണ്ടായിരുന്നില്ല. എന്തായാലും സാമ്പത്തിക വർഷത്തിന്റെ അവസാന പാദത്തിൽ വില വർദ്ധന എല്ലാ കമ്പനികളും ഒഴിവാക്കിയിരുന്നു. എന്നാൽ പുതിയ സാമ്പത്തിക വർഷത്തിൽ അങ്ങനെയല്ല കാര്യങ്ങൾ.\nമൂന്ന് മുതൽ ഒമ്പത് ശതമാനം വരെ ജൂൺ പാദത്തിൽ ഒട്ടുമിക്ക പെയിന്റെ കമ്പനികളും അവരുടെ ഉത്പന്നങ്ങളുടെ വില കൂട്ടിയിട്ടുണ്ട്. എമൽഷനുകളുടെ വിലയിൽ മെയ് ആദ്യവാരത്തിൽ തന്നെ മൂന്ന് മുതൽ നാല് ശതമാനം വരെയാണ് വില കൂട്ടിയത്. വുഡ് കോട്ടിങ്ങുകളുടെ വില ജൂണിൽ ആറ് മുതൽ ഒമ്പത് ശതമാനം വരെ കൂട്ടിയിട്ടുണ്ട്.\nഇനിയും കൂടും മറ്റ് ഉത്പന്നങ്ങളുടെ വില ഉടൻ കൂടുമെന്നാണ് വിവരം. വാട്ടർ പ്രൂഫിങ് ഉത്പന്നങ്ങളുടെ വില ജൂലായ് മാസത്തിൽ കൂട്ടാനാണ് പെയിന്റ് കമ്പനികൾ ലക്ഷ്യമിടുന്നത്. എക്കോണമി എമൽഷനുകളുടേയും പ്രൈമറുകളുടേയും വിലയും ജൂലായിൽ കൂട്ടുമെന്നാണ് പുറത്ത് വരുന്ന വിവരം.\nഎന്തുകൊണ്ട് വില കൂടുന്നു ഇപ്പോഴിങ്ങനെ വില കൂട്ടുന്നതിന് കാരണവും ഉണ്ട്. പെയിന്റും അനുബന്ധ ഉത്പനങ്ങളും നിർമിക്കാൻ ആവശ്യമായ അസംസ്‌കൃത വസ്തുക്കളുടെ വിലയിൽ വലിയ വർദ്ധനയാണ് വന്നിട്ടുള്ളത്. ടൈറ്റാനിയം ഡയോക്‌സൈഡ്, ക്രൂഡ് അടിസ്ഥാനമായ മോണോമെറുകൾ എന്നിവയുടെ വലിയിൽ ഒരു വർഷത്തിനിടെയ 15 മുതൽ 20 ശതമാനത്തിന്റെ വർദ്ധനയാണ് ഉണ്ടായത്.\nഏഷ്യൻ പെയിന്റ്‌സ് പെയിന്റ് വിപണിയിലെ വമ്പൻമാരാണ് ഏഷ്യൻ പെയിന്റ്‌സ്. ഇവർ തങ്ങളുടെ എല്ലാ വിഭാഗത്തിലും ഉള്ള ഉത്പന്നങ്ങളുടേയും വില ഇപ്പോൾ തന്നെ കൂട്ടിക്കഴിഞ്ഞിട്ടുണ്ട്. ശരാശരി 1.5 മുതൽ2ശതമാനം വരെയാണ് വില കൂട്ടിയിട്ടുള്ളത്. വുഡ് ഫിനിഷ് വിഭാഗത്തിൽ കഴിഞ്ഞ മാസം ഇവർ ആറ് മുതൽ എട്ട് ശതമാനം വരെ ആണ് വില കൂട്ടിയിട്ടുള്ളത്.\nപിഡിലൈറ്റിനും പെയിന്റിങ്ങിൽ ഒഴിവാക്കാനാവാത്തവയാണ് അഡെസീവ്‌സ്. പ്രമുഖ അഡെസീവ് നിർമാതാക്കളായ പിഡിലൈറ്റ് ഇൻഡസ്ട്രീസ് ലിമിറ്റഡും അസംസ്‌കൃത വസ്തുക്കളുടെ വിലക്കയറ്റത്തിന്റെ പ്രതിസന്ധികളിലൂടെ കടന്നുപോവുകയാണ്. ആവശ്യമെങ്കിൽ ഇനിയും വില കൂട്ടേണ്ടി വരും എന്നാണ് കമ്പനി വ്യക്തമാക്കിയിട്ടുള്ളത്. ഉത്പാദനത്തിന് ആവശ്യമായ വിനൈൽ അസെറ്റേറ്റ് മോണോമെറിന്റെ വില 2020 സാമ്പത്തിക വർഷത്തിന്റെ അവസാന പാദത്തിൽ ഒരു ടണ്ണിന് 925 ഡോളർ ആയിരുന്നു. ഇപ്പോഴത് 2,000 ഡോളർ ആയാണ് ഉയർന്നിട്ടുള്ളത്.\nഇനിയും കൂടും ഇപ്പോഴുണ്ടായ വില വർദ്ധനയിൽ അവസാനിക്കില്ല കാര്യങ്ങൾ എന്നാണ് വിലയിരുത്തൽ. അസംസ്‌കൃത വസ്തുക്കളുടെ വില ഇനിയും കൂടാനാണ് സാധ്യത. അത് ഉത്പാദന ചെലവ് കൂട്ടുമ്പോൾ സ്വാഭാവികമായും വില വീണ്ടും കൂട്ടേണ്ടിവരും. എന്തായാലും പണപ്പെരുപ്പവും വിലക്കയറ്റവും തടയാനുള്ള മാർഗങ്ങൾ കേന്ദ സർക്കാരും ആർബിഐയും തിരഞ്ഞു കൊണ്ടിരിക്കുകയാണ്. എത്രയും വേഗം വിലക്കയറ്റം തടയാനുള്ള മാർഗങ്ങൾ കണ്ടു പിടിക്കാം എന്ന്പ്രതീക്ഷിക്കാം.


Sat Jun 25 2022 13:03:30 GMT+0530 (India Standard Time)\nBY BRJ25 May 2022 2:00 AM GMT\nBRJ25 May 2022 2:00 AM GMT\nഖാന്‍ഡ്‌വ: മധ്യപ്രദേശില് യാചകനായ സംന്യാസവേഷധാരിയെ മര്‍ദ്ദിച്ചശേഷം മുടിയറുത്തു. മധ്യപ്രദേശിലെ ഖാന്‍ഡ്‌വയിലാണ് സംഭവം. അതിന്റെ വീഡിയോ പുറത്തുവന്നിട്ടുണ്ട്.\nഖല്‍വയിലെ ആദിവാസി മേഖലയായ പതജന് ഗ്രാമത്തിലാണ് യാചകനെതിരേ അതിക്രമം അഴിച്ചുവിട്ടത്. ആക്രണമം നടത്തിയ പ്രവീണ് ഗൗരിനെ പോലിസ് അറസ്റ്റ് ചെയ്തു. പ്രവീണ് ആക്രമിക്കുന്ന വീഡിയോ വൈറലായിരിക്കുകയാണ്. മുടി മുറിക്കുമ്പോള് യാചകന് പ്രതിഷേധിക്കുന്നതും പ്രതി ചീത്തവിളിക്കുന്നതും വീഡിയോയില് കാണാം.\nഞായറാഴ്ചയാണ് സംഭവം നടന്നത്. കടകള് തോറും യാചിച്ച് ജീവിതം കഴിച്ചുകൂട്ടുന്നയാള്‍ക്കാണ് ആക്രമണം നേരിട്ടത്. ഭിക്ഷാടനത്തിനിടയിലാണ് പ്രതിയുമായ എന്തോ പറഞ്ഞ് തര്‍ക്കമായത്. പ്രകോപിതനായ പ്രതി യാചകനെ വലിച്ചഴിച്ച് തൊട്ടടുത്ത സലൂണിലേക്ക് കൊണ്ടുപോയി മുടിമുറിക്കുകയായിരുന്നു.\nപ്രതി ലഹരിയിലായിരുന്നുവെന്ന് പോലിസ് പറഞ്ഞു.\nയാചകന് സംഭവത്തിനുശേഷം അപ്രത്യക്ഷനായി. വീഡിയോ ദൃശ്യത്തിന്റെ അടിസ്ഥാനത്തിലാണ് പോലിസ് കേസെടുത്തത്. യാചകനുവേണ്ടിയുള്ള അന്വേഷണം പുരോഗമിക്കുന്നു.


കുറച്ചൊക്കെ മയത്തില് തള്ളണം: മുഖ്യമന്ത്രിയോട് ചെന്നിത്തല | Global Indian News\nHome Latest news കുറച്ചൊക്കെ മയത്തില് തള്ളണം: മുഖ്യമന്ത്രിയോട് ചെന്നിത്തല\nകുറച്ചൊക്കെ മയത്തില് തള്ളണം: മുഖ്യമന്ത്രിയോട് ചെന്നിത്തല\nതിരുവനന്തപുരം: നിയമസഭയിൽ മുഖ്യമന്ത്രിയുടെ തള്ള് അൽപം കൂടിപ്പോയെന്ന് പ്രതിപക്ഷ നേതാവ് രമേശ് ചെന്നിത്തല. താനൊരു വലിയ സംഭവമാണെന്ന് സ്വയം വിളിച്ചു പറയേണ്ടിയിരുന്നില്ല. പുറകിലുള്ള ആരെ കൊണ്ടെങ്കിലും പറയിച്ചാല് മതിയായിരുന്നു. ഇത് വലിയ തള്ളായി. കുറച്ചൊക്കെ മയത്തില് തള്ളണമെന്നും ചെന്നിത്തല പരിഹസിച്ചു.\nപ്രതിപക്ഷം ഉയർത്തിയ വിമർശനങ്ങൾക്ക് ശേഷമുള്ള മുഖ്യമന്ത്രിയുടെ മറുപടിയെയാണ് ചെന്നിത്തല പരിഹസിച്ചത്. പ്രമേയ അവതരണത്തില് പ്രതിപക്ഷം ഉന്നയിച്ച വിമര്‍ശനങ്ങള് രൂക്ഷമായ ഭാഷയിലാണ് പിണറായി വിജയന് മറുപടി നല്‍കിയത്. തുടര്‍ന്ന് പ്രസംഗിച്ച പ്രതിപക്ഷ നേതാവ് രമേശ് ചെന്നിത്തല മുഖ്യമന്ത്രിയുടെ തള്ള് അല്‍പം കൂടിപ്പോയെന്ന് പരിഹസിച്ചു.\nപാര്‍ട്ടിക്കകത്ത് ഗ്രൂപ്പ് കളിച്ച് വി.എസ് അച്യുതാനന്ദനെ ഒതുക്കിയ പിണറായി വിജയനാണ് ഇപ്പോള് കോണ്‍ഗ്രസിനെതിരെ ഗ്രൂപ്പ് കളിയെ കുറിച്ച് ആക്ഷേപം ഉന്നയിക്കുന്നത്. ഗ്രൂപ്പ് കളിയുടെ ആശാനാണ് പിണറായിയെന്നും ചെന്നിത്തല ചൂണ്ടിക്കാട്ടി. ആരുടെയും നട്ടെല്ല് തകര്‍ക്കുകയും തല വെട്ടുകയും ചെയ്യുന്ന സ്വഭാവം പ്രതിപക്ഷത്തിനില്ലെന്നും ചെന്നിത്തല കൂട്ടിച്ചേര്‍ത്തു.\nPrevious articleകേരളത്തിൽ ഇന്ന് 5490 പേർക്ക് കോവിഡ്, 4337 പേർ രോഗമുക്തർ\nNext articleപ്രിയപ്പെട്ട കളക്ടർ പടിയിറങ്ങുന്നതിന്റെ ദുഃഖത്തിൽ പത്തനംതിട്ടയിലെ ജനങ്ങള്


international | ഇന്ത്യാ വിരുദ്ധ ശക്തികളുടെ കയ്യില് യു.എസ് സൈന്യം അഫ്ഗാനിലുപേക്ഷിച്ച ആയുധങ്ങള്, ഇന്റലിജന്‍സ് റിപ്പോർട്ട് രാജ്യ സുരക്ഷയ്ക്ക് കനത്ത വെല്ലുവിളി, ഭീകരരുടെ കയ്യില് അമേരിക്കന് നിര്‍മ്മിത റൈഫിളുകളും പിസ്റ്റളുകളും, സൈന്യം വെളിപ്പെടുത്തലും ഞെട്ടിക്കുന്നത്..!!! - Malayalivartha.com Widgets Magazine\n21 JANUARY 2022 06:32 PM IST\nഇരുപത് കൊല്ലത്തെ സൈനികസാന്നിധ്യം അവസാനിപ്പിച്ച് യു.എസ് ഓഗസ്റ്റ് അവസാനത്തോട് കൂടിയാണ് അഫ്ഗാനിസ്ഥാനിൽ നിന്നും സ്ഥലം കാലിയാക്കുന്നത്. കാബൂളിലെ യു.എസ്. അമേരിക്കയുടെ ചരിത്രത്തിലെ ഏറ്റവും വലിയ ഒഴിപ്പിക്കലുകളിൽ ഒന്നായിരുന്നു 18 ദിവസം നീണ്ട അഫ്ഗാൻ ദൗത്യം. ഉന്നത നയതന്ത്രജ്ഞൻ റോസ് വിൽസണും മേജൻ ജനറൽ ക്രിസ് ഡൊനാഹൂവുമാണ് അവസാനം വിമാനത്തിൽ കയറിയ യു.എസ്. ഉദ്യോഗസ്ഥർ. 82-ാം എയർബോൺ ഡിവിഷൻ കമാൻഡർ ഡൊനാഹൂവാണ് ഒടുവിൽ വിമാനത്തിൽ കയറിയത്.\nഅങ്ങനെ എല്ലാവരും ടാറ്റാ ബൈ ബൈ പറഞ്ഞു പോയപ്പോൾ അമേരിക്കയിലേയ്ക്ക് കൊണ്ടുപോകാനാവാത്ത കോടിക്കണക്കിന് ഡോളര് വരുന്ന വിമാനങ്ങളും സൈനിക വാഹനങ്ങളും ആയുധങ്ങളും ഉപേക്ഷിച്ച ശേഷമാണ് യുഎസ് സേന മടങ്ങിയത്. പക്ഷേ അവ ഉപയോഗ ശൂന്യമാക്കി നശിപ്പിച്ച ശേഷമാണ് യുഎസ് സേന മടങ്ങിയതെന്നാണ് അന്ന് റിപ്പോർട്ടുകളൊക്കെ പുറത്തുവന്നിരുന്നത്.\nയു.എസ് സൈന്യം അഫ്ഗാനിലുപേക്ഷിച്ച ആയുധങ്ങള് ഇന്ത്യാ വിരുദ്ധ ശക്തികളുടെ കയ്യില്‍ലെത്തിയെന്ന റിപ്പോര്‍ട്ടാണ് പുറത്തുവന്നിരിക്കുന്നത്. എന്നാൽ ഈയിടെ ഭീകരവാദികള് പുറത്തുവിട്ട ഒരു വീഡിയോയില്, ഭീകരരുടെ കയ്യില് അമേരിക്കന് നിര്‍മ്മിത റൈഫിളുകളും പിസ്റ്റളുകളുമാണ് കാണപ്പെടുന്നത്. ഇതു കൂടാതെ, അടുത്തകാലത്തായി കാശ്മീരില് വിവിധ ഓപ്പറേഷനില് കൊല്ലപ്പെട്ട6വിദേശ തീവ്രവാദികളുടെ കൈവശം ഉണ്ടായിരുന്ന ആയുധങ്ങള് അമേരിക്കൻ നിര്‍മ്മിതമായിരുന്നു എന്ന് സൈന്യം വെളിപ്പെടുത്തി. എം4 കാര്‍ബൈന് റൈഫിളുകളടക്കം ഭീകരരുടെ കയ്യില് നിന്നും കണ്ടെടുത്തിരുന്നു.\nപീപ്പിള്‍സ് ആന്റി ഫാസിസ്റ്റ് ഫ്രണ്ട് എന്ന ഭീകര സംഘടനയുടെ വീഡിയോയില്, എം249 ഓട്ടോമാറ്റിക് റൈഫിളുകളും, 509 തോക്കുകളും എം4 കാര്‍ബൈന് റൈഫിളുകളും കൈവശം വെച്ചിരിക്കുന്ന ഭീകരരെയാണ് കാണാന് സാധിക്കുക. അഫ്ഗാനിസ്ഥാനില് നിന്നും പിന്‍വാങ്ങിയ അതായത് അമേരിക്ക ഉപേക്ഷിച്ചു പോയ ആയുധങ്ങള്, വന്‍തോതില് താലിബാന് ഭീകരര്‍ക്ക് ലഭിച്ചിരിക്കുന്നുവെന്നാണ് മനസിലാക്കാൻ സാധിക്കുന്നത്. ഇവയില്, നല്ലൊരു ശതമാനവും താലിബാന് പാകിസ്ഥാന് കേന്ദ്രീകരിച്ച് പ്രവര്‍ത്തിക്കുന്ന ഭീകരര്‍ക്ക് വില്‍ക്കുകയാണ്. ഈ ആയുധങ്ങളാണ് കശ്മീരിലെത്തുന്നത് എന്ന് ഇന്റലിജന്‍സ് പറയുന്നത്. ഈ ആധുധങ്ങളുമായാണ് ഭീകരര് കശ്മീരുലേക്ക് നുഴഞ്ഞു കയറ്റം നടത്തുന്നത്.\nഇതൊക്കെ കൂട്ടിവായിക്കുമ്പോൾ ഇപ്പോൾ ചില സംശയങ്ങൾ ഉടലെടുക്കുകയാണ്. കാരണം ആയുധ സംവിധാനങ്ങൾ എല്ലാം യു.എസ് സൈന്യം അഫ്ഗാനിൽ ഉപയോഗ ശൂന്യമാക്കി ഉപേക്ഷിക്കുകയല്ലായിരുന്നോ?....... അല്ലെങ്കിൽ പിന്നെ അമേരിക്കൻ നിര്‍മ്മിത ആയുധങ്ങള് ഇന്ത്യാ വിരുദ്ധ ശക്തികളുടെ കയ്യില് എങ്ങനെ എത്തപ്പെട്ടുണ്ടാകും. അതോ ഇനിന്റെ ഇട‌യിൽ ഇന്ത്യയെ തകർക്കാൻ ഭീകരശക്തികൾ വല്ല പദ്ധതികളും പ്ലാൻ ചെയ്തിരുന്നോ എന്തായാലും ഇത് വളരെ ഗുരുതരമായ ഒരു കണ്ടെത്തൽ തന്നെയാണ്. ഇന്റലിജന്‍സ് കണ്ടെത്തിയിരിക്കുന്ന ഈ നിർണായക കണ്ടെത്തൽ ഇന്ത്യയുടെ സുരക്ഷയ്ക്ക് വെല്ലുവിളി തന്നെയാണ്.


തിരുവനന്തപുരത്തെ പ്രശസ്ത ടെക്‌സ്റ്റൈല് ഷോപ്പിലെ സെയില്‍സ് ഗേളാണ് പൂജ. ഒപ്പം ജോലി ചെയ്യുന്ന മീര, ജ്യോത്സ ്‌ന, മെറിന് എന്നിവര് പൂജയുടെ ആത്മാര്‍ഥ സുഹൃത്തുക്കളാണ്. വ്യത്യസ്ത ജീവിതസാഹചര്യങ്ങള് കഴിയുന്ന, വ്യത്യസ്ത തലങ്ങളില് നിന്നെത്തിയ ഇവര് പരസ്പരം ആശ്രയിച്ച് കഴിയുകയാണ്. ഇവരില് പൂജയും മീരയും നഗരത്തില് തന്നെയുള്ള സെന്റ് മേരീസ് വര്‍ക്കിങ് വിമന്‍സ് ഹോസ്റ്റലില് താമസിക്കുന്നു.\nഒരു ദിവസം ഹോസ്റ്റലില് ചെന്നപ്പോള് കേട്ട വാര്‍ത്ത പൂജയെയും മീരയെയും ഞെട്ടിച്ചു. ഹോസ്റ്റലിലെ ഒരു പെണ്‍കുട്ടിയെ കാണാനില്ല. അതൊരു കൊലപാതകമാണെന്നറിഞ്ഞതോടെ ഏവരുടെയും ഭയവും വര്‍ധിച്ചു. തുടര്‍ന്ന് കേസന്വേഷിക്കാന് പോലീസ് ഓഫീസറായ സോളമന് എത്തുന്നു. അതിസാഹസികമായ അന്വേഷണത്തില് തിരിച്ചറിയുന്ന അത്ഭുതപ്പെടുത്തുന്ന യാഥാര്‍ഥ്യങ്ങളുടെ മുഹൂര്‍ത്തങ്ങളാണ് 'സെന്റ് മേരീസിലെ കൊലപാതകം' എന്ന ചിത്രത്തില് ദൃശ്യവത്ക്കരിക്കുന്നത്.\nമധു കൈതപ്രത്തിന്റെ സംവിധാന സഹായിയായിരുന്ന എച്ച്.എന്. ഷിജോയ് തിരക്കഥയെഴുതി സംവിധാനം ചെയ്യുന്ന ഈ ചിത്രത്തില് പൂജയായി അപര്‍ണ നായരും മീരയായി അഞ്ജു രാജും കേന്ദ്രകഥാപാത്രങ്ങളെ അവതരിപ്പിക്കുന്നു.\nകൃഷ്ണാഞ്ജലി ഫിലിംസിന്റെ ബാനറില് കെ.പി. രാജേന്ദ്രന് നിര്‍മിക്കുന്ന ഈ ചിത്രത്തില് ശ്രീജിത്ത് വിജയ്, സുധീര് കരമന, ഇന്ദ്രന്‍സ്, രോഹിത് മേനോന്, യൂസഫലി, പൂജിതാ മേനോന്, ലീന നായര്, വീണ ശിവപ്രസാദ്, അപര്‍ണ തുടങ്ങിയവര് പ്രധാന കഥാപാത്രങ്ങളെ അവതരിപ്പിക്കുന്നു. അനില് നാരായണന് ഛായാഗ്രഹണം നിര്‍വഹിക്കുന്ന സസ്‌പെന്‍സ് ത്രില്ലര് ചിത്രമായ 'സെന്റ് മേരീസിലെ കൊലപാതകം' ഉടന് തിയേറ്ററിലെത്തുന്നു.\nപ്രൊഡക്ഷന് കണ്‍ട്രോളര്-ശ്യാം സരസ്, കല-രാജീവ് കോട്ടുക്കല്, മേക്കപ്പ്-ലാല് കരമന, വസ്ത്രാലങ്കാരം-ഭക്തന് മങ്ങാട്ട്, ഫിനാന്‍ഷ്യല് കണ്‍ട്രോളര്-റില്‍നേഷ് കണ്ടകൈ, സ്റ്റില്‍സ്-ശ്രീനി മഞ്ചേരി, എഡിറ്റര്-വിജയ് എബ്രഹാം, പരസ്യകല-ക്രിയേറ്റീവ് മൈന്‍സ്, അസോസിയേറ്റ് ഡയറക്ടര്-ബാബു, ജെ. രാമന്, സംവിധാന സഹായികള്-മുകേഷ് എച്ച്., മനു വാമദേവന്, നിസാം കോട്ടയ്ക്കല്, പ്രൊഡക്ഷന് മാനേജര്-ജസ്റ്റിന് കൊല്ലം, പ്രൊഡക്ഷന് എക്‌സിക്യൂട്ടീവ്-ഷിബു ശശി, വാര്‍ത്താ പ്രചാരണം-എ.എസ്. ദിനേശ്\nലൂയിസ്. പ്രായത്തിന്റെ പ്രസരിപ്പും പ്രതീക്ഷകളും സ്വപ്‌നങ്ങളുമായി നടക്കുന്ന ചെറുപ്പക്കാരന്. സിനിമ കാണല് പ്രധാന ഹോബിയാക്കിയ ലൂയിസിന് ഒരു മോഹം. രാജാവിന്റെ മകനെപ്പോലെ അല്ലെങ്കില് ആക്ഷന് ത്രില്ലര് ചിത്രത്തിലെ നായകനെപ്പോലെ കള്ളക്കടത്തുകാരനോ അധോലോകനായകനോ ആവണം. ഈ സ്വപ്‌നം സാക്ഷാത്കരിക്കുവാനായി ലൂയിസ് ഒരു പ്രത്യേക ലക്ഷ്യത്തോടെ ചെറുപുഴ എന്ന ഗ്രാമത്തിലേക്കു വരുന്നു. കൂടെ ആണ്ടിക്കുഞ്ഞുമുണ്ടായിരുന്നു.\nസിനിമയിലെ അധോലോക നായകന്മാരെ മനസ്സില് പ്രതിഷ്ഠിച്ച് പൂജിക്കുന്ന ലൂയിസ് തന്റെ ദൗത്യം പൂര്‍ത്തീകരിക്കാന് ശ്രമിക്കുന്നതിനിടയില് ഏതാനും പേര് കൂടി കടന്നുവരുന്നു. ചെറുപുഴ തന്നെയായിരുന്നു അവരുടെ ലക്ഷ്യം. മുംബൈയില് അധോലോകത്ത് പ്രവര്‍ത്തിച്ചിരുന്ന ഹൈദര്, കൊച്ചിയില്‍നിന്നെത്തിയ ഫ്രെഡ്ഡി, ഫ്രെഡ്ഡിയുടെ സുഹൃത്ത് നിക്കോളാസ് എന്നിവരുടെ ഈ വരവ് ലൂയിസിന്റെയും ആണ്ടിക്കുഞ്ഞിന്റെയും ജീവിതത്തിലും തുടര്‍ന്ന് ചെറുപുഴ എന്ന ഗ്രാമത്തിലും ഉണ്ടാക്കുന്ന രസകരമായ, സംഭവബഹുലമായ മുഹൂര്‍ത്തങ്ങളാണ് കോഹിനൂര് എന്ന ചിത്രത്തില് ദൃശ്യവത്കരിക്കുന്നത്.\nവിനയ് ഗോവിന്ദ് സംവിധാനം ചെയ്യുന്ന കോഹിനൂരില് ആണ്ടിക്കുഞ്ഞായി അജുവര്‍ഗീസും ഹൈദരായി ഇന്ദ്രജിത്തും നിക്കോളാസായി ചെമ്പന് വിനോദ് ജോസും ഫ്രെഡിയായി വിനയ് ഫോര്‍ട്ടും അഭിനയിക്കുന്നു.\nഎണ്‍പതു കാലഘട്ടത്തിന്റെ പശ്ചാത്തലത്തില് തലശ്ശേരിയില് ചിത്രീകരണം പുരോഗമിക്കുന്ന ഈ ചിത്രത്തില് അപര്‍ണ വിനോദ് നായികയാവുന്നു. സുധീര് കരമന, സൈജു കുറുപ്പ്, ദിനേശ് പ്രഭാകര്, റിസബാവ, സാഗര് ഷിയാസ്, മാമുക്കോയ, ശ്രദ്ധ ശ്രീനാഥ് തുടങ്ങിയവരാണ് മറ്റു പ്രമുഖ താരങ്ങള്.\nആഡംസ് വേള്‍ഡ് ഓഫ് ഇമാജിനേഷന്റെ ബാനറില് ആസിഫ് അലി, സജിന് ജാഫര്, ബ്രിജീഷ് മുഹമ്മദ് എന്നിവര് ചേര്‍ന്ന് നിര്‍മിക്കുന്ന ചിത്രത്തില് പ്രതീഷ് എം. വര്‍മ്മ ഛായാഗ്രഹണം നിര്‍വഹിക്കുന്നു. സലീന് മേനോന്, രഞ്ജിത്ത് കമലശങ്കര് എന്നിവര് ചേര്‍ന്ന് കോഹിനൂരിന്റെ കഥ, തിരക്കഥ, സംഭാഷണമെഴുതുന്നു. പി.കെ. ഹരിനാരായണന്റെ വരികള്‍ക്ക് രാഹുല് രാജ സംഗീതം പകരുന്നു.\nപ്രൊഡക്ഷന് കണ്‍ട്രോളര്: എ.ഡി. ശ്രീകുമാര്, എക്‌സിക്യൂട്ടീവ് പ്രൊഡ്യൂസേഴ്‌സ്: നിഹാല് അബ്ദുള് ഖാദര്, ആത്തിഫ് എം.എ., കല: അജയ് മങ്ങാട്, മേക്കപ്പ്: റോഷന് എന്.ജി., വസ്ത്രാലങ്കാരം: സമീറ സനീഷ്, സ്റ്റില്‍സ്: ബിജിത്ത് ധര്‍മ്മടം, ഡിസൈന്‍സ്: ശിവകുമാര് എസ്., എഡിറ്റര്: അര്‍ജു ബെന്, ചീഫ് അസോസിയേറ്റ് ഡയറക്ടര്: ഹരീഷ്, അരുണ് ഡി. ജോസ്, സംവിധാന സഹായികള്: സന്തോഷ് ലക്ഷ്മണന്, രഞ്ജിത്ത് ടി.വി., ഷഹദ് മരക്കാര്, സിബിന്, ആസിഫ് പാവ്, പ്രൊഡക്ഷന് എക്‌സിക്യൂട്ടീവ്: പ്രശാന്ത് നാരായണന്, ജയശീലന്, സദാനന്ദന് കുടവട്ടൂര്, വിതരണം: ടൈം ആഡ്‌സ് റിലീസ്, പി.ആര്.ഒ: എ.എസ്. ദിനേശ്.\nഒരു ശരാശരി മലയാളി പ്രേക്ഷകന് അരവിന്ദ് സ്വാമി എന്ന സുന്ദരനായ നടന്റെ അതിഗംഭീരമായ മടങ്ങിവരവാണ് തനി ഒരുവന് എന്ന തമിഴ് ചിത്രം. യഥാര്‍ഥത്തില്, നായകന്റേതല്ല, വില്ലന്റെ സിനിമയാണിത്. മോഹന്‍രാജയും ശുഭയും എഴുതി, മോഹന്‍രാജ സംവിധാനം ചെയ്ത 'തനി ഒരുവന്' എന്ന തമിഴ് സിനിമ നിര്‍മിച്ചത് എ.ജി.എസ് എന്റര്‍ടൈന്റ്‌മെന്റിന്റെ ബാനറില് കല്‍പ്പാത്തി എസ് ആഘോരവും കുടുംബവുമാണ്.


റൊബേർട്ടോ സൊൽഡാഡോ ഇനി ഗ്രാനഡയിൽ - Fanport - Sports News Malayalam\nWednesday, Dec 11, 2019 12:26 AM\nറൊബേർട്ടോ സൊൽഡാഡോ ഇനി ഗ്രാനഡയിൽ\nലാലിഗയിലേക്ക് പ്രൊമോഷൻ നേടി എത്തിയ ഗ്രാനഡ പരിചയസമ്പത്ത് ഏറെയുള്ള റൊബോർട്ടോ സെൽഡാഡോയെ സൈൻ ചെയ്തു. സ്ട്രൈക്കറായ സൊൽഡാഡോ മുമ്പ് പ്രമുഖ ക്ലബുകൾക്കായി കളിച്ചിട്ടുണ്ട്. ടോട്ടൻഹാം, വലൻസിയ, വിയ്യാറയൽ എന്നീ ക്ലബുകൾക്കായി കളിച്ചിട്ടുള്ള സെൽഡാഡോ ഇപ്പോൾ ഫ്രീ ഏജന്റായാണ് ഗ്രനഡയിലേക്ക് എത്തിയിരിക്കുന്നത്.\nഒരു വർഷത്തെ കരാറാണ് സൊൽഡാഡോ ഒപ്പുവെച്ചത്. താരത്തിന്റെ മെഡിക്കൽ നാളെ പൂർത്തിയാകും. റയൽ മാഡ്രിഡിലൂട കരിയർ തുടങ്ങിയ സെൽഡാഡോ സ്പെയിൻ ദേശീയ ടീമിലും മുമ്പ് കളിച്ചിട്ടുണ്ട്. സ്പെയിനിനായി ഏഴു ഗോളുകൾ നേടിയിട്ടുണ്ട്.\nPrevious article ചെൽസിയിൽ യുവ താരങ്ങൾക്ക് നല്ല കാലം, മൗണ്ടിന് പുതിയ കരാർ\nNext article യുവന്റസിൽ റംസിക്ക് ഇതിഹാസ ഷർട്ട് നമ്പർ, അണിയുക മാർകിസിയോയുടെ നമ്പർ


ലോക്ക്ഡൗൺ കാലത്ത് കുറച്ചത് 22 കിലോ; നടി പറയുന്നു... | Saloni Daini lost 22 kilos during the lockdown\nലോക്ക്ഡൗൺ കാലത്ത് കുറച്ചത് 22 കിലോ; നടി പറയുന്നു...\nThiruvananthapuram, First Published 7, Nov 2020, 7:55 PM\nദിവസം എത്ര ഭക്ഷണം കഴിക്കുമെന്നും വീർത്തു പൊട്ടിപ്പോകുമെന്നുമൊക്കെ കമന്റുകൾ സോഷ്യല് മീഡിയയിലൂടെ വന്നിരുന്നു.\nവര്‍ഷങ്ങള്‍ക്ക് മുന്‍പ് കോമഡി സർക്കസ് എന്ന ടിവി ഷോയിലൂടെ ആരാധകരുടെ മനംകവർന്ന താരമാണ് സലോനി ദായ്നി. ഗംഗുഭായ് എന്ന കഥാപാത്രത്തെ അവതരിപ്പിച്ച സലോനിക്ക് ഇന്നും ആരാധകര് ഏറേയാണ്.\nവണ്ണത്തിന്റെ പേരിൽ നിരവധി പരിഹാസങ്ങള് കേട്ടിട്ടുണ്ട് എന്നാണ് താരം ടൈംസ് ഓഫ് ഇന്ത്യയ്ക്ക് നല്‍കിയ അഭിമുഖത്തില് പറയുന്നത്. ദിവസം എത്ര ഭക്ഷണം കഴിക്കുമെന്നും വീർത്തു പൊട്ടിപ്പോകുമെന്നുമൊക്കെ കമന്റുകൾ സോഷ്യല് മീഡിയയിലൂടെ വന്നിരുന്നു. ആദ്യമൊക്കെ വിഷമം തോന്നിയിരുന്നെങ്കിലും പിന്നീട് താൻ ആത്മവിശ്വാസം വീണ്ടെടുത്തു എന്നും പത്തൊമ്പതുകാരിയായ സലോനി പറയുന്നു.\nലോക്ക്ഡൗൺ കാലത്താണ് വണ്ണം കുറയ്ക്കാൻ തീരുമാനിച്ചതെന്നും സലോനി പറഞ്ഞു. ഒരു ദിവസം ലാപ്ടോപ്പിൽ ഷോ കാണുന്നതിനിടെ പെട്ടെന്ന് സ്ക്രീൻ ലോക്കായി. സ്ക്രീനിൽ വീർത്തിരിക്കുന്ന മുഖം കണ്ടപ്പോഴാണ് തനിക്കു വേണ്ടി വണ്ണം കുറയ്ക്കണമെന്ന് തോന്നിയത്. അന്ന് 80 കിലോയോളം ഉണ്ടായിരുന്നു. 22 കിലോയോളമാണ് കുറച്ചതെന്നും സലോനി.\nഡയറ്റും വർക്കൗട്ടും പിന്തുടര്‍ന്നതോടെയാണ് ഭാരം 58ലേക്ക് കുറഞ്ഞത്. ലോക്ക്ഡൗൺ കാലത്ത് ജങ്ക് ഫുഡ് കുറച്ചത് ഭാരം കുറയ്ക്കാന് ഏറേ സഹായിച്ചെന്ന് സലോനി പറയുന്നു. ഒപ്പം വീട്ടില് ഉണ്ടാക്കുന്ന ഭക്ഷണം കൃത്യസമയത്ത് കഴിക്കുകയും ദിവസവും മുടങ്ങാതെ വർക്കൗട്ടും ചെയ്തപ്പോള് വണ്ണം പതിയെ കുറയുകയായിരുന്നു എന്നും താരം പറഞ്ഞു.\nLast Updated 7, Nov 2020, 8:01 PM


ടിപി വധക്കേസ്: സഭയിൽ കെ.കെ രമയും മുഖ്യമന്ത്രിയും തമ്മിൽ വാദപ്രതിവാദം – Veekshanam\nതിരുവനന്തപുരം: ടി.പി ചന്ദ്രശേഖരൻ വധക്കേസിൽ കെ.കെ രമയും മുഖ്യമന്ത്രിയും തമ്മിൽ നിയമസഭയിൽ വാദപ്രതിവാദം. കേസിലെ പ്രതികൾക്ക് പൊലീസിന്റെ ഭാഗത്തുനിന്ന് സഹായം കിട്ടിയിട്ടുണ്ടെന്നും ഇത്തരം സംഭവങ്ങൾ ഒഴിവാക്കാൻ നടപടിയുണ്ടോയെന്നും വടകര എംഎൽഎയും ടി.പിയുടെ ഭാര്യയുമായ രമ ചോദ്യോത്തര വേളയിൽ മുഖ്യമന്ത്രിയോട് ചോദിച്ചു. സംഘടിത കുറ്റകൃത്യം തടയാനുള്ള നിയമനിർമാണത്തിനുള്ള നീക്കം വിവാദമാകുകയും ഇത് ചീഫ് സെക്രട്ടറി തലത്തിലുള്ള സമിതി പരിശോധിക്കുകയുമാണ്. ഇതുമായി ബന്ധപ്പെട്ട ചോദ്യമാണ് കെ.കെ രമ ഉന്നയിച്ചത്.\nപല സംഘടിത കുറ്റകൃത്യങ്ങളിലും ഡിജിപി തലംവരെയുള്ള ഉന്നത പൊലീസ് ഉദ്യോഗസ്ഥർക്ക് കുറ്റവാളികളുമായി അവിശുദ്ധ കൂട്ടുകെട്ടുണ്ട്. ടിപി വധക്കേസ് പ്രതികളെ സംരക്ഷിക്കുന്നതിനും ഇവർക്ക് മറ്റു കുറ്റകൃത്യങ്ങളിൽ സഹായം എത്തിക്കുന്നതിനും പൊലീസ് സേനയിലെ പലരും ഉൾപ്പെട്ടിരുന്നു. സ്വർണക്കള്ളക്കടത്ത് കേസ് പ്രതികൾക്കും ഇത്തരം നിയമവിരുദ്ധ സഹായം ലഭിച്ചിട്ടുണ്ട്. കുറ്റകൃത്യങ്ങൾ തടയാനും അന്വേഷണത്തിനും നിയമങ്ങൾ നിലവിലുണ്ടായിട്ടും അവ ഉപയോഗപ്പെടുത്തുന്നതിൽ ആഭ്യന്തര വകുപ്പിനുണ്ടായ പരാജയമാണോ ഇത്തരമൊരു ജനവിരുദ്ധ നിയമത്തിന് സർക്കാരിനെ പ്രേരിപ്പിച്ചതെന്നും കെ.കെ രമ ചോദിച്ചു.\nഅതേസമയം, ടിപി വധക്കേസിന്റെ അന്വേഷണം വഴിതിരിച്ചുവിടാനാണ് മുഖ്യമന്ത്രി മറുപടിയിലൂടെ ശ്രമിച്ചത്. യുഡിഎഫിന്റെ കാലത്താണ് അന്വേഷണം നടന്നതെന്ന് അംഗത്തിന് അറിയാമല്ലോ എന്നായിരുന്നു മുഖ്യമന്ത്രിയുടെ മറുചോദ്യം. ഇതിനിടെ, അന്നത്തെ ആഭ്യന്തര മന്ത്രിയായിരുന്ന തിരുവഞ്ചൂർ രാധാകൃഷ്ണൻ മുഖ്യമന്ത്രിയെ ചോദ്യം ചെയ്ത് രംഗത്തെത്തി. ടിപി കേസ് അന്വേഷണം ഏറെക്കുറേ കൃത്യമായിരുന്നുവെന്ന് മുഖ്യമന്ത്രി അംഗീകരിച്ചതിനെ സ്വാഗതം ചെയ്യുന്നുവെന്നും ഇത് അഭിനന്ദനാർഹമാണെന്നും തിരുവഞ്ചൂർ സഭയിൽ പറഞ്ഞു.\nഅട്ടപ്പാടിയിൽ മഴ കനക്കുന്നു ; മലവെളളത്തിൽ മരങ്ങൾ കടപുഴകി വീണ് ഗതാഗതം സ്തംഭിച്ചു


രാജ്യം എത്തിനില്‍ക്കുന്നത് അപകടകരമായ പ്രതിസന്ധിയില് –ഗൗഹര് റാസ | Madhyamam\ndate_range 22 May 2016 10:37 PM GMT\nരാജ്യം എത്തിനില്‍ക്കുന്നത് അപകടകരമായ പ്രതിസന്ധിയില് –ഗൗഹര് റാസ\nകോഴിക്കോട്: അസഹിഷ്ണുതയുടെ ഉദാഹരണങ്ങള് ആവര്‍ത്തിക്കുമ്പോള് രാജ്യം എത്തിനില്‍ക്കുന്നത് അപകടകരമായ പ്രതിസന്ധിയിലാണെന്ന് പ്രമുഖ ആക്ടിവിസ്റ്റും ഡോക്യുമെന്‍ററി സംവിധായകനുമായ ഗൗഹര് റാസ പറഞ്ഞു. സോളിഡാരിറ്റി സംഘടിപ്പിക്കുന്ന യൂത്ത് സ്പ്രിങ് ചലച്ചിത്രമേളയുടെ പ്രമേയമായ അണ്‍പ്ളഗ് റേസിസം എന്ന വിഷയത്തില് സംസാരിക്കുകയായിരുന്നു അദ്ദേഹം. ഇന്ത്യയുടെ മറ്റുഭാഗങ്ങളിലേക്കാള് ഏറെ സമാധാനവും ഐക്യവുമുള്ള സംസ്ഥാനമാണ് കേരളം. ഫാഷിസത്തിന്‍െറ ആശയങ്ങള് ജീവിതത്തില് പിടിമുറുക്കാനനുവദിക്കാതെ പ്രബുദ്ധരായ മലയാളികള് സൂക്ഷിച്ചുവെന്നും അദ്ദേഹം കൂട്ടിച്ചേര്‍ത്തു.\nമന്ത്രിമാരുടെയും ഭരണകര്‍ത്താക്കളുടെയും പ്രകോപനപരമായ പ്രസ്താവനകള് വൈകാരികമായല്ല നോക്കിക്കാണേണ്ടതെന്നും സവിശേഷമായ വിചാരപദ്ധതിയുടെ ഭാഗമായാണ് അവരുടെ പ്രസ്താവനകളെന്നും കെ.ഇ.എന് പറഞ്ഞു. രാജേന്ദ്രന് എടത്തുംകര, വൈ. ഇര്‍ഷാദ് എന്നിവര് സംസാരിച്ചു. എന്‍ഡോസള്‍ഫാന് ദുരിതബാധിതരുടെ ജീവിതം പറയുന്ന ‘അമീബ ’യുടെ സംവിധായകന് മനോജ് കാനയെയും അണിയറശില്‍പികളെയും ആദരിച്ചു.\nമുഹ്സിന് പരാരി സംവിധാനം ചെയ്ത നേറ്റിവ് സണ് എന്ന ആല്‍ബം പ്രദര്‍ശിപ്പിച്ചു. തുടര്‍ന്ന് സംവിധായകനുമായി സംവാദം നടന്നു. രണ്ടാംദിവസം മത്സരവിഭാഗത്തില് ആറു ഹ്രസ്വചിത്രങ്ങളും ഇന്ത്യ അണ്‍മാസ്കഡ് വിഭാഗത്തില് രണ്ടു ചിത്രങ്ങളും കൊളാഷ്, യൂത്ത് സ്പ്രിങ് വിഭാഗങ്ങളില് ഓരോ ചിത്രങ്ങളും പ്രദര്‍ശിപ്പിച്ചു. സമാപനദിവസമായ തിങ്കളാഴ്ച ഉച്ചക്ക് ഡോക്യുമെന്‍ററി സംവിധായകന് രാകേഷ് ശര്‍മയുടെ ആഫ്റ്റര്‍ഷോക്ക്സ്: എ റഫ് ഗൈഡ് ടു ഡെമോക്രസി എന്ന ഡോക്യുമെന്‍ററി പ്രദര്‍ശനവും അദ്ദേഹവുമായുള്ള സംവാദവും നടക്കും. വൈകുന്നേരം ജെ.എന്.യു, ഹൈദരാബാദ് തുടങ്ങിയ സര്‍വകലാശാലകളിലെ വിദ്യാര്‍ഥികള് പങ്കെടുക്കുന്ന ചര്‍ച്ച നടക്കും. ആറിന് സമാപനസമ്മേളനം ഗൗഹര് റാസ ഉദ്ഘാടനം ചെയ്യും.


സ്ഥിരപ്പെടുത്തുന്നത് എന്തടിസ്ഥാനത്തില് ? സർക്കാരിനോട് ചോദ്യങ്ങളുമായി ഹൈക്കോടതി – Jaihind TV\nസ്ഥിരപ്പെടുത്തുന്നത് എന്തടിസ്ഥാനത്തില് ? സർക്കാരിനോട് ചോദ്യങ്ങളുമായി ഹൈക്കോടതി\nകൊച്ചി : താല്‍ക്കാലിക ജീവനക്കാരെ സ്ഥിരപ്പെടുത്തുന്ന സർക്കാർ നടപടിയില് ചോദ്യങ്ങളുമായി ഹൈക്കോടതി. പൊതുമേഖലാ സ്ഥാപനങ്ങളില് താല്‍ക്കാലിക ജീവനക്കാരെ സ്ഥിരപ്പെടുത്താന് ചട്ടമുണ്ടോയെന്ന് കോടതി ആരാഞ്ഞു. പത്ത് ദിവസത്തിനകം സർക്കാർ നിലപാട് അറിയിക്കണം. താല്‍ക്കാലിക ജീവനക്കാരെ സ്ഥിരപ്പെടുത്തുന്നതിന് എതിരെ യൂത്ത് കോണ്‍ഗ്രസ് നല്‍കിയ ഹര്‍ജിയിലാണ് ഹൈക്കോടതിയുടെ ഇടപെടല്.\nപി.എസ്.സി റാങ്ക് ലിസ്റ്റില് ഉദ്യോഗാര്‍ഥികള് കാത്ത് നില്‍ക്കുമ്പോള് സര്‍ക്കാര് ബോര്‍ഡുകളിലും കോര്‍പറേഷനുകളിലും പൊതുമേഖലാ സ്ഥാപനങ്ങളിലും ഇഷ്ടക്കാരെ തിരുകിക്കയറ്റുന്നു എന്ന് ചൂണ്ടിക്കാട്ടിയാണ് യൂത്ത് കോണ്‍ഗ്രസ് ഹര്‍ജി നല്‍കിയത്. പി.എസ്.സി റാങ്ക് ലിസ്റ്റിലുള്ളവര്‍ക്ക് നിയമനം നിഷേധിച്ച് താല്‍ക്കാലികക്കാര്‍ക്ക് നിയമനം നല്‍കുന്നത് ഉമാദേവി കേസിലെ സുപ്രീം കോടതി വിധിയുടെ ലംഘനമാണെന്ന് ഹര്‍ജിയില് ചൂണ്ടിക്കാട്ടി\nതാല്‍ക്കാലിക ജീവനക്കാരെ സ്ഥിരപ്പെടുത്തുന്നതിന് എന്തെങ്കിലും ചട്ടങ്ങളുണ്ടോ എന്ന് ചോദിച്ച ഹൈക്കോടതി വിഷയത്തില് സര്‍ക്കാരിനോട് വിശദീകരണം തേടി. പത്ത് ദിവസത്തിനകം സർക്കാർ വിശദീകരണം നല്‍കണം. നേരത്തെ പിൻവാതിൽ നിയമനത്തിലൂടെ കേരള ബാങ്കിൽ ജീവനക്കാരെ സ്ഥിരപ്പെടുത്താനുള്ള സർക്കാർ നീക്കം ഹൈക്കോടതി തടഞ്ഞിരുന്നു. പി.എസ്.സി ലിസ്റ്റിലുള്ള ഉദ്യോഗാർത്ഥിയുടെ ഹർജിയില് 1850 താൽക്കാലിക ജീവനക്കാരെ സ്ഥിരപ്പെടുത്താൻ ഉള്ള നീക്കമാണ് ഹൈക്കോടതി സ്റ്റേ ചെയ്തത്.


ഒാട്ടമാറ്റിക് എസ് യു വി: 10 ലക്ഷം | Duster | Renault Duster | Renault\nഒാട്ടമാറ്റിക് എസ് യു വി: 10 ലക്ഷം\nസന്തോഷ് August 30, 2018 09:38 AM IST\nഇന്ത്യയിലെ ഏക ഫ്രഞ്ച് വാഹന നിർമാതാക്കളാണ് റെനോ. ഫ്രഞ്ച് കാറുകളെന്നാൽ ജർമൻ കാറുകളെപ്പോലെയല്ല. ജർമൻ കാറുകൾ ഗുണമേന്മയ്ക്കും ആഡംബരത്തിനും വിഖ്യാതമെങ്കിൽ ഫ്രഞ്ച് കാറുകൾ ഗുണമേന്മയ്ക്കും വിശ്വാസ്യതയ്ക്കും ജർമൻ കാറുകൾക്കൊപ്പം തന്നെ നിൽക്കും. എന്നാൽ ആഡംബരം തെല്ലു കുറയും. പ്രായോഗികതയും കുറഞ്ഞ പരിപാലനച്ചെലവുമൊക്കെയാണ് ഫ്രഞ്ച് കാറുകളുടെ മുഖമുദ്ര. വിലയും കുറവ്. സിട്രോൺ2സി വി പോലെയുള്ള പ്രായോഗികമായ അടിസ്ഥാന കാറുകളാണ് ഫ്രാൻസിന് ആഗോള വാഹന വ്യവസായ രംഗത്ത് പേരും പെരുമയും നൽകിയിട്ടുള്ളത്, ആഡംബര കാറുകളല്ല.\n∙ ആദ്യം പെഷൊ: ഇന്ത്യയിൽ ആദ്യം വന്ന ഫ്രഞ്ച് വാഹന നിർമാതാക്കൾ പെഷൊയാണ്. പെഷൊ 305 മോഡൽ കാറുകൾ പിന്നീട് ഉത്പാദനം അവസാനിപ്പിച്ചെങ്കിലും ചിലേടത്തൊക്കെ ഇന്നും പുത്തൻ പോലെ ഒാടുന്നു. പ്രാദേശിക കൂട്ടാളികളുമായുള്ള അഭിപ്രായ വ്യത്യാസമാണ് ഇന്ത്യയുടെ വാഹനവിപണിയെ മാറ്റിമറിക്കുമായിരുന്ന ഫ്രഞ്ച് വാഹനവിപ്ലവത്തിന് അനവസരത്തിൽ തിരശ്ശീലയിട്ടത്.\n∙ രണ്ടാം ഫ്രഞ്ച് വിപ്ലവം: 2010 കാലഘട്ടത്തിൽ വീണ്ടും ഫ്രഞ്ച് വാഹനങ്ങൾക്ക് ഇറങ്ങാൻ അവസരമൊരുങ്ങി. 2012 ൽ റെനോയുടെ ആദ്യവാഹനമായ ഡസ്റ്റർ ഇറക്കി. ചെറിയ സ്പോർട്സ് യൂട്ടിലിറ്റി വാഹനങ്ങളുടെ വിപണിയിൽ പുതിയൊരു പാത വെട്ടിത്തുറന്ന് ഡസ്റ്റർ കുതിച്ചു പായുന്നതാണ് പിന്നീടു കണ്ടത്. ഫ്രഞ്ച് വാഹനങ്ങൾ വാഗ്ദാനം െചയ്യുന്ന ഗുണമേന്മ, വിശ്വാസ്യത, വിലക്കുറവ്, അറ്റകുറ്റപ്പണിക്കുറവ് ഇതൊക്കെ ഡസ്റ്റർ നമുക്കും തന്നു.\n∙ ഡീസൽ ശക്തി: ഡീസൽ വിപണിയിൽ ഡസ്റ്റർ തിളങ്ങി. 115 ബി എച്ച് പി വരെയുള്ള എൻജിനും മാനുവൽ, എ എം ടി മോഡലുകളുമായി ഡസ്റ്റർ അങ്ങനെ പാഞ്ഞു. പെട്രോൾ മോഡൽ പണ്ടേയുണ്ടെങ്കിലും അത്ര ജനപ്രീതിയില്ല. നല്ലൊരു ഡീസൽ മോഡലുകളുള്ളപ്പോൾ പിന്നെന്തിനു പെട്രോൾ എന്നായിരുന്നു ചിന്താഗതി.\n∙ മാറ്റം ഒാട്ടമാറ്റിക്കിലൂടെ: ഈയൊരു ചിന്തയുടെ വഴിതിരിച്ചുവിടാനാണ് റെനോ പെട്രോൾ സി വി ടി മോഡലുമായെത്തുന്നത്. എ എം ടിയല്ല, ശരിയായ ഒാട്ടമാറ്റിക്. ആറു സ്പീഡ്. മാനുവൽ മോഡുമുണ്ട്. ഹ്യുണ്ടേയ് ക്രെറ്റ പെട്രോൾ ഒാട്ടൊമാറ്റിക്കിന് നേരിട്ടുള്ള എതിരാളി. നിസ്സാൻ സാങ്കേതികതയുള്ള എൻജിനും ഗീയർ ബോക്സും ഫ്രഞ്ച് മികവിനു മുകളിൽ ജാപ്പനീസ് കൊടി പാറിക്കുന്നു.\n∙ വേറെയും മാറ്റങ്ങൾ: ഗ്രില്, ഹെഡ്‍ലാംപ്, എക്സോസ്റ്റിന് ക്രോം , എല് ഇ ഡി ടെയ്ല് ലാംപ്, അലോയ്സ്, സെന്റര് കണ്‍സോള്, ടച്ച് സ്ക്രീന് നാവിഗേഷന് സിസ്റ്റം, നവീകരിച്ച ഇന്‍സ്ട്രമെന്റ് ക്ലസ്റ്റര്, ഓട്ടോമാറ്റിക് എ സി, റിയര് വ്യൂ ക്യാമറ, ക്രൂസ് കണ്‍ട്രോൾ എന്നിവയടക്കം 32 മാറ്റങ്ങളുമായാണ് പുതിയ ഡസ്റ്റർ വന്നത്. ഇതൊക്കെ ഒാട്ടമാറ്റിക്കിനും കിട്ടി.\n∙ പെട്രോൾ: 1.5 ലീറ്റര് പെട്രോള് എന്‍ജിന് 106 പിഎസ്. എക്സ്ട്രോണിക് സി വി ടിയാണ് താരം. അതീവ സുഖകരമായ െെഡ്രവിങ്. ആവശ്യത്തിന് കരുത്ത്. ഒാവർടേക്കിങ്ങിന് തെല്ലു കൂടുതൽ ശക്തി വേണമെന്നു തോന്നിയാൽ മാനുവൽ മോഡിലിട്ട് കുതിച്ചു കയറാം. പൊതുവെ മികച്ച ഇന്‍സുലേഷൻ സൗകര്യങ്ങളും സുഖകരമായ യാത്ര നൽകുന്ന സസ്പെൻഷനും മികവുകൾ. ചെറിയ ഗട്ടറുകളും ബമ്പുകളുമൊക്കെ ഡസ്റ്റർ അനായാസം താണ്ടും. പ്രായോഗിക ഉപയോഗങ്ങൾക്ക് ഇക്കൊ മോഡിൽ 15 കി മിയിൽ അധികം ഇന്ധനക്ഷമത പ്രതീക്ഷിക്കാം.\n∙ സുരക്ഷ: സുഖസൗകര്യങ്ങൾക്കൊപ്പം സുരക്ഷയും മുൻ സീറ്റിൽത്തന്നെ. എയർ ബാഗ്, എ ബി എസ്, ഇ ബി ഡി സൗകര്യങ്ങളുണ്ട്. ഒാൾ വീൽ െെഡ്രവ് മോഡൽ ഇതു വരെ പെട്രോളിൽ എത്തിയിട്ടില്ല.\n∙ വില: 10 ലക്ഷം എത്തില്ല. 9.95 ലക്ഷമാണ് എക്സ് ഷോറൂം വില. വില 10 ലക്ഷത്തിൽത്താഴെ നിൽക്കുന്നത് റോഡ് നികുതിയിൽ 20000 രൂപയുടെ ആനുകൂല്യമായി മാറും.\n∙ ടെസ്റ്റ്െെഡ്രവ്: ടി വി എസ് റെനൊ, 8129248888


07 APRIL 2021 10:57 AM IST\nപെട്രോള്, ഡീസല് വിലയില് മാറ്റമില്ല. കഴിഞ്ഞ ചൊവ്വാഴ്ചയാണ് എണ്ണ കമ്പനികള് അവസാനമായി ഇന്ധന വില കുറച്ചത്.\nരാജ്യാന്തര വിപണിയില് അസംസ്‌കൃത എണ്ണ വില കുറഞ്ഞ സാഹചര്യത്തിലായിരുന്നു ഇത്. ചൊവ്വാഴ്ചയ്ക്ക് മുന്‍പ് നാലുദിവസം ഇന്ധന വില മാറ്റമില്ലാതെ തുടരുകയായിരുന്നു.\nഇന്ത്യന് ഓയില് കോര്‍പറേഷന് വെബ്‌സൈറ്റിലെ വിവരങ്ങള് പ്രകാരം രാജ്യതലസ്ഥാനമായ ഡല്‍ഹിയില് പെട്രോളിന് ലിറ്ററിന് 90.56 രൂപയാണ് ഇന്നത്തെ വില. ഡീസലിന് 80.87 രൂപയും. മുംബൈയില് പെട്രോളിന് 96.98 രൂപയും ഡീസലിന് 87.96 രൂപയുമാണ് വില.\nകേന്ദ്ര സംസ്ഥാന സര്‍ക്കാരുകള് ചുമത്തുന്ന നികുതികള്‍ക്കൊപ്പം ചരക്ക് കൂലിയും ഡീലര് കമ്മീഷനും ചേര്‍ത്താണ് ചില്ലറ വില്‍പന വില നിശ്ചയിക്കുന്നത്. പെട്രോളിന് 60 ശതമാനവും ഡീസലിന് 54 ശതമാനമവുമാണ് നികുതി ഈടാക്കുന്നത്.\nരാജ്യാന്തര എണ്ണ വിലയും വിദേശന വിനിമയ നിരക്കും അനുസരിച്ചാണ് എല്ലാ ദിവസവും പെട്രോളിന്റെയും ഡീസലിന്റെയും ചില്ലറ വില്‍പന വില പുതുക്കി നിശ്ചയിക്കുന്നത്.\nചിത്രകാരനും സിനിമാ ഡോക്യുമെന്ററി സംവിധായകനുമായ മലപ്പുറം മേപ്പള്ളിക്കുന്നത്ത് ജ്യോതിപ്രകാശ് അന്തരിച്ചു.... സംസ്ഥാന ദേശീയ പുരസ്‌കാര ജേതാവിന്റെ വിയോഗത്തിൽ കണ്ണീരോടെ ആരാധകർ... (4 minutes ago)\nകോവിഡ് വ്യാപനം അതിരൂക്ഷമാകുന്ന സാഹചര്യത്തില് മഹാരാഷ്ട്ര വീണ്ടും അടച്ചിടലിലേക്ക്... തീരുമാനം ബുധനാഴ്ച (12 minutes ago)\nഒന്നും മറക്കാനാവുന്നില്ല... കാറ്റും കോളും നിറഞ്ഞ ശബരിമല സീസണും തെരഞ്ഞെടുപ്പിനും ശേഷം എല്ലാം ശാന്തമായി ശബരിമല; കന്നി അയ്യപ്പനായി ഇരുമുടിക്കെട്ടും ശിരസിലേന്തി ശരണംവിളിച്ച് ഗവര്‍ണര് ആരിഫ് മുഹമ്മദ് ഖാന് (21 minutes ago)\nതനിച്ച് താമസിക്കുന്ന 69കാരിയ്ക്ക് ഇഷ്ടം തോന്നിയത് കൂട്ടുകിടക്കാനെത്തിയ 16 കാരനെ... കുട്ടിയെ കണ്ട് കൺട്രോൾ പോയ യുവതി യുവാവിനെ ചെയ്തത്... കൊല്ലം കുളത്തൂപ്പുഴ മൈലമൂട് സ്വദേശിനി അറസ്റ്റ് ചെയ്തത (38 minutes ago)\nസദാചാര പോലീസിന്റെ ഭീഷണിയില് യുവതി ആത്മഹത്യ ചെയ്ത സംഭവം... ഒളിവില് പോയ യുവാക്കളായ4പ്രതികള് മുന്‍കൂര് ജാമ്യം തേടി ജില്ലാ കോടതിയില്, വെള്ളറട സര്‍ക്കിള് ഇന്‍സ്‌പെക്ടര് കേസ് ഡയറി ഫയല് ഹാജരാക്കാ (53 minutes ago)


കലാസൗന്ദര്യം പുനർനിർവചിച്ച അതികായൻ\nശാന്തിനികേതനിലെ കലാഭാവനയിലുള്ള അദ്ദേഹത്തിന്റെ ബ്ലാക്ക് ആൻഡ് വൈറ്റ് മ്യൂറലും മാസ്റ്റർ മൊഷായ് സ്റ്റുഡിയോ മ്യൂറലും പ്രശസ്തമാണ്\n# ജോണി എം.എൽ.\nPublished: Jun 29, 2016, 11:49 PM IST\nപേരിനോട് ചേർത്ത് ചിത്രകാരൻ എന്ന വിശേഷണം വേണ്ടാതിരുന്ന കലാകാരനായിരുന്നു കെ.ജി. സുബ്രഹ്‌മണ്യൻ. ഇന്ത്യൻ കലാരംഗത്തിന് ആധുനികതയിൽത്തട്ടി മുന്നോട്ടുപോകാൻ കഴിയാതിരുന്ന കാലത്ത് പ്രായോഗികവും സൈദ്ധാന്തികവുമായ ഇടപെടലുകളിലൂടെ ഇന്ത്യൻ ആധുനിക ദൃശ്യകലയ്ക്ക് പുതിയ ദിശാബോധം നൽകി അദ്ദേഹം.\nശാന്തിനികേതനത്തിലെ വിദ്യാഭ്യാസത്തിനുശേഷം അവിടെ അധ്യാപകനായെങ്കിലും കെ.ജി.എസ്സിന് ബറോഡയുമായി ബന്ധപ്പെടാനുള്ള ഭാഗ്യം തുടക്കത്തിലേയുണ്ടായി. ശാന്തിനികേതനിന്റെ കലാതന്ത്രങ്ങൾ ബറോഡയിലേക്ക് പറിച്ചുനടുന്നതിനോടൊപ്പം ഇന്ത്യൻ കലയ്ക്ക് ഗ്രാമീണ കലാപാരമ്പര്യങ്ങളിൽ ഉൗന്നിനിന്നുകൊണ്ടുള്ള ആധുനിക കാഴ്ചപ്പാടു സൃഷ്ടിക്കാനും അദ്ദേഹത്തിന് കഴിഞ്ഞു. നന്ദലാൽ ബോസിന്റെയും ബിനോദ് ബിഹാരി മുഖർജിയുടെയും ചുവർചിത്രകലാ പരീക്ഷണങ്ങളുടെ തുടർച്ചയായി കെ.ജി.എസ്. തന്റെ ചുവർ ചിത്രങ്ങളും റിലീഫ് ശില്പങ്ങളും ബറോഡ ഫാക്കൽറ്റി ഓഫ് ഫൈൻ ആർട്‌സിലും ജ്യോതി ലിമിറ്റഡ് എന്ന സ്വകാര്യ കമ്പനിയിലും സൃഷ്ടിച്ചു. ഇന്ത്യൻ ആധുനിക കലാരംഗത്ത് മ്യൂറലുകൾക്ക് സവിശേഷമായ ഒരു സ്ഥാപനം സൃഷ്ടിക്കുന്നതിൽ അദ്ദേഹം പ്രധാന പങ്കുവഹിച്ചിട്ടുണ്ട്.\nശാന്തിനികേതനിലെ കലാഭാവനയിലുള്ള അദ്ദേഹത്തിന്റെ ബ്ലാക്ക് ആൻഡ് വൈറ്റ് മ്യൂറലും മാസ്റ്റർ മൊഷായ് സ്റ്റുഡിയോ മ്യൂറലും പ്രശസ്തമാണ്. ലഖ്‌നൗവിലെ രബീന്ദ്രാലയത്തിൽ നിർമിച്ച ‘കിങ് ഓഫ് ഡാർക്ക് ചേംബർ’ എന്ന മ്യൂറൽ ഇന്ത്യയിലെ എക്കാലത്തെയും മികച്ച മ്യൂറലുകളിൽ ഒന്നാണ്.\nചിത്രകലയിലാണ് കെ.ജി.എസ്. തന്റെ സ്വാഭാവികമായ പകർന്നാട്ടവും തനിയാവർത്തനവും പ്രകടമാക്കിയത്. പാശ്ചാത്യമായ ആധുനികത കലാജീവിതത്തിന്റെ ആദ്യഘട്ടങ്ങളിൽ കെ.ജി.എസ്സിനെ സ്വാധീനിച്ചിരുന്നെങ്കിലും ക്രമേണ തന്റേതായ ശൈലിയിലുള്ള കഥാപാത്ര-രൂപ നിർമിതികൾ അദ്ദേഹം കാൻവാസുകളിൽ സാധിച്ചെടുത്തു. രണ്ടുതരത്തിലായിരുന്നു കെ.ജി.എസ്. തന്റെ ചിത്രകലാ പ്രപഞ്ചം സൃഷ്ടിച്ചത്. ഒന്നാമതായി, തനിക്ക് ചുറ്റും കാണുന്ന സാധാരണ ജീവിതത്തിൽ നിന്നുള്ളരംഗങ്ങൾ നർമവും രതിബോധവും കലർത്തി ശൈലീകൃതമായ ദൃശ്യഭാഷയിൽ പകർത്തി.\nരണ്ടാമതായി, തികച്ചും സ്വകാര്യമെന്നുപറയാവുന്ന ചില പുരാണങ്ങൾക്കും മിത്തുകൾക്കും ഇതിഹാസങ്ങൾക്കും അദ്ദേഹം തന്റെ ചിത്രങ്ങളിൽ ദൃശ്യപാഠങ്ങൾ നൽകി. പ്രാദേശികതയിൽ ഊന്നിമാത്രമേ ആഗോളീയതയ്ക്ക് നിലനിൽക്കാൻ കഴിയൂ എന്ന അഭിപ്രായമാണ് അദ്ദേഹത്തിനുണ്ടായിരുന്നത്. കല എന്നത് ശൂന്യതയിൽനിന്ന് സൃഷ്ടിക്കപ്പെടുന്നതല്ലെന്നും അതിന് ഭൂതകാലവും പാരമ്പര്യകലകളുമായും നാഭീനാള ബന്ധമുണ്ടെന്നും അദ്ദേഹം വിശ്വസിച്ചു. ഈ വിശ്വാസങ്ങളുടെ സൈദ്ധാന്തിക പ്രമേയങ്ങളാണ് കെ.ജി.എസ്.തന്റെ ലേഖന സമാഹാരങ്ങളിലും ഗവേഷണ പ്രബന്ധങ്ങളിലും അവതരിപ്പിച്ചിട്ടുള്ളത്.\nേഡ്രായിങ്ങുകൾ കെ.ജി.എസ്സിന്റെ സർഗപ്രക്രിയയുടെ അവശ്യഘടകമായിരുന്നു. എന്തുകണ്ടാലും വരയ്ക്കുക എന്നൊരുശീലം കെ.ജി.എസ്സിനുണ്ടായിരുന്നു. വരയ്ക്കുകയെന്നത് മാത്രമാണ് തന്റെ കർമമെന്ന് കെ.ജി.എസ്. വിശ്വസിച്ചു.\nകലയ്ക്ക് കമ്പോളമില്ലാതിരുന്ന ഒരു കാലത്തിന്റെ പ്രതിനിധി കൂടിയാണ് അദ്ദേഹം. പിൽക്കാലത്ത് കമ്പോളമുണ്ടായപ്പോൾ കെ.ജി.എസ്സിന്റെ ചിത്രങ്ങൾ കളിമൺ പാത്രങ്ങളിൽ വരച്ച് ചുട്ടുവിൽക്കാൻ കൂടി ഗാലറികൾ തയ്യാറായി. ‘സരസ്’ എന്ന പേരിലുള്ള ഈ പാത്രങ്ങൾ ഇപ്പോൾ പിച്ചളയിൽ വാർക്കാൻ ഗാലറികൾ ശ്രമിക്കുന്നു.\nകലാരംഗത്തെ അതികായരുടെ തലമുറയിലെ അവസാന കണ്ണികളിൽ ഒന്നാണ് കെ.ജി.എസ്സിന്റെ മരണത്തോടെ പൊട്ടിപ്പോയിരിക്കുന്നത്.\nഅടഞ്ഞത് ഒരു പ്രധാന അധ്യായം


സംസ്ഥാനത്ത് ട്രഷറി നിയന്ത്രണം - KumblaVartha.com | Live news from Kumbla | Kasaragod\nHome news സംസ്ഥാനത്ത് ട്രഷറി നിയന്ത്രണം\nസംസ്ഥാനത്ത് ട്രഷറി നിയന്ത്രണം\nസംസ്ഥാനത്ത് കടുത്ത സാമ്പത്തിക നിയന്ത്രണം. ബില്ലുകള് പാസാക്കരുതെന്ന് ട്രഷറികള്‍ക്ക് ധനവകുപ്പ് നിര്‍ദേശം നല്‍കി. ഇനിയൊരു നിര്‍ദേശമുണ്ടാകുന്നതുവരെ കരാറുകാരുടെ ബില്ലുകള് സ്വീകരിക്കരുതെന്നും നിര്‍ദേശം നല്‍കിയിട്ടുണ്ട്. താല്ക്കാലിക നിയന്ത്രണമാണെന്നും ഒരാഴ്ചക്കകം നിയന്ത്രണങ്ങള് മാറ്റുമെന്നും ധനമന്ത്രി ഡോ തോമസ് ഐസക് പ്രതികരിച്ചു. ഓണത്തിന് മുമ്പെ കരാറുകാരുടെ ബില്ലുകള് മാറി നല്‍കുമെന്നും മന്ത്രി പറഞ്ഞു.\nസാമ്പത്തിക ഞെരുക്കത്തെ തുടര്‍ന്നാണ് ബില്ലുകള് മാറരുതെന്ന നിര്‍ദേശം ധനവകുപ്പ് ഇ മെയില് മുഖേന നല്‍കിയത്. ഇതിനെ തുടര്‍ന്ന് 5000 രൂപയുടെ ബില്ലുകള് പോലും മാറാന് കഴിയാത്ത സാഹചര്യമാണ് ട്രഷറികളില് ഉള്ളത്. ഇനിയൊരു അറിയിപ്പ് ഉണ്ടാകുന്നതുവരെ സര്‍ക്കാര് കരാറുകാരുടെ ബില്ലുകള് സ്വീകരിക്കേണ്ടെന്ന നിര്‍ദേശവും ധനവകുപ്പ് നല്‍കിയിട്ടുണ്ട്. ഇതിനെ തുടര്‍ന്ന് ട്രഷറി ഡയറക്ടര് ജില്ലാ ട്രഷറി ഓഫീസര്‍മാര്‍ക്ക് സര്‍ക്കുലര് നല്‍കി.\nഎന്നാല് കേന്ദ്ര നികുതി വിഹിതം ഉള്‍പ്പെടെ വരുന്ന മുറക്ക് ഇപ്പോള് ഏര്‍പ്പെടുത്തിയിരിക്കുന്ന കടുത്ത നിയന്ത്രണങ്ങള് മാറുമെന്ന പ്രതീക്ഷയാണ് ധനമന്ത്രി ഡോ തോമസ് ഐസക് പങ്കുവെക്കുന്നത്. എന്നാല് കരാറുകാരുടെ ബില്ലുകള് സ്വീകരിക്കുന്നതിന് ഏര്‍പ്പെടുത്തിയ നിയന്ത്രണം കുറച്ചു ദിവസം കൂടി നീളാനാണ് സാധ്യത. ശമ്പളം, ബോണസ്, ഉത്സവബത്ത, ക്ഷേമപെന്‍ഷനുകള് തുടങ്ങി ഓണക്കാലെ ചെലവുകള്‍ക്കായി സെപ്റ്റംബര് മാസത്തെ ആദ്യ ആഴ്ചകള് സര്‍ക്കാരിന് മാറ്റിവെക്കേണ്ടി വരും. കഴിഞ്ഞ സാമ്പത്തിക വര്‍ഷം സമര്‍പ്പിച്ച ബില്ലുകള് പോലും പൂര്‍ണമായി മാറി നല്‍കിയില്ലെന്നിരിക്കെ ഓണക്കാലത്തെ നിയന്ത്രണം കരാറുകാരെയും തൊഴിലാളികളെയും വറുതിയിലാക്കും.


വാഴയിലൊരു ടിഷ്യൂകള്‍ച്ചര് വിപ്ലവം | Keralabhooshanam.com | Breaking News, Latest News, Kerala, India and World news\nവാഴയിലൊരു ടിഷ്യൂകള്‍ച്ചര് വിപ്ലവം\nBy KB KTYM on 19/11/2013 Comments Off on വാഴയിലൊരു ടിഷ്യൂകള്‍ച്ചര് വിപ്ലവം\nവാഴകൃഷി ശരാശരി മലയാളിലെ സംബന്ധിച്ച് ഏറ്റവും, പ്രാധാന്യത്തോടെയാണ് കൃഷി ചെയ്യുന്നത്. സംസ്ഥാനത്തെ വാഴകൃഷിയുടെ വിസ്തൃതി 2010-11 ല് 56, 671 ഹെക്ടറായിരുന്നു. ഒരു ഹെക്ടറിന് 2500 കന്നുകള് വേണം. ഇതനുസരിച്ച് നിലവിലെ അരലക്ഷത്തോളം സ്ഥലത്ത് കുറ്റിവിളയും, ബാക്കി പകുതിയില് എല്ലാ വര്‍ഷവും പുതുക്കൃഷിയുമാണ് വേണ്ടി വരുന്നത്. ഇത്തരത്തില് കേരളത്തില് ഉദേശം 625 ലക്ഷം വാഴത്തൈകള് പ്രതിവര്‍ഷം വേണ്ടി വരും. എന്നാല് വാണിജ്യ വാഴകൃഷിക്ക് അത്യുല്പാദനശേഷിയും ഗുണമേന്‍മയും ഉള്ള നടീല് വസ്തുക്കള് ധാരാളം വേണം.\nമികച്ച മാതൃവാഴിയില് നിന്ന സൂചിക്കന്നുകള് ശേഖരിച്ചാല് മാത്രമേ മികച്ച വിളവ് ലഭിക്കുകയുള്ളു. എന്നാല് ഒരു വാഴയ്ക്ക് ഉത്പാദിപ്പിക്കാന് കഴിയുന്ന ഗുണമേന്‍മയുള്ള സൂചിക്കന്നുകളുടെ എണ്ണം ഏറെ പരിമിതമാണ്. ഇത്തരമൊരു സാഹചര്യത്തിലാണ് ടിഷ്യുകള്‍ച്ചര് എന്ന സാങ്കേതിക വിദ്യക്ക് ഈ പ്രശ്‌നത്തിന് പരിഹാരം കാണുവാന് കഴിയുന്നു. നമ്മുടെ സംസ്ഥാനത്ത് വാഴക്കന്നുകള്‍ക്ക് ആവശ്യക്കാര് ഏറെയാണ്, കാലഭേദം കൂടാതെ തന്നെ കര്‍ഷകര് വാഴകൃഷിചെയ്യുന്നു. പഴങ്ങള്‍ക്ക് വില കൂടിയതോടെ വാഴകൃഷി സ്വന്തം പറമ്പില് ചെയ്ത് അതില് നിന്നും ഫലം എടുക്കുന്നത് ഏറെ സന്തോഷം തരുന്നു. സ്വന്തമായി പറമ്പില് കൃഷി ചെയ്ത് അതില് നിന്നുമുള്ള വിളവ് എടുത്ത് ഉപയോഗിക്കുന്നത് മനസ്സിനു വലിയ സന്തോഷമാണ് പ്രദാനം ചെയ്യുന്നത്.\nജലസേചന സൗകര്യമുണ്ടെങ്കില് പിന്നെ പറയേണ്ട കാര്യമുണ്ടോ. അവിടെല്ലാം വാഴകൃഷി സര്‍വ സാധാരണമായി ചെയ്തു വരുന്നു. കഴിഞ്ഞ ഓണത്തിന് ഒരു കിലോ നേന്ത്രപ്പഴത്തിന് 80 രൂപ വരെ സാധാരണ ചന്തയില് ഉണ്ടായിരുന്നു. നമ്മുടെ സംസ്ഥാനത്തെ മണ്ണും , കാലാവസ്ഥയും ജലസേചനത്തിന് ഏറെ പ്രയോജനപ്രദമാണ്. എന്നാല് പലപ്പോഴും ഉത്പാദനക്ഷമതയിലും, വാഴകൃഷിയുടെ വിസതൃതിയിലും മറ്റ് സംസ്ഥാനങ്ങളെ അപേക്ഷിച്ച് നാം വളരെ പിറകിലാണ്. 2010-11ല് 58,671 ഹെക്ടര് സ്ഥലത്ത് നിന്നായി 4,83, 667 മെട്രിക് ടണ്‍കുലയാണ് ആകെ ഉത്പാദിപ്പിച്ചത്.ഗുണമേന്‍മയുള്ള നടീല് വസ്തുക്കളുടെ ലഭ്യതക്കുറവ്, വീട്ടുവളപ്പിലൊതുങ്ങി നില്‍ക്കുന്ന കൃഷി, ഗോര-കീടബാധ, ജലദൗര്‍ലഭ്യം, ശാസ്ത്രീയ പരിപാലനമുറകളുടെ അഭാവം, ഉയര്‍ന്ന കൃഷി ചെലവ് എന്നിവയാണ് പ്രധാനമായും സംസ്ഥാനത്തെ വാഴകൃഷിയെ പ്രതികൂലമായി ബാധിച്ച ഘടകങ്ങള്.\nവാണിജ്യവാഴകൃഷിക്ക് അത്യുത്പാദനശേഷിയും ഗുണമേന്മയും ഉള്ള നടീല് വസ്തുക്കള് ധാരാളം വേണം. മികച്ച മാതൃവാഴയില് നിന്ന് സൂചിക്കന്നുകള് ശേഖരിച്ചാല് മാത്രമേ മികച്ച വിളവ് ലഭിക്കുകയുള്ളു. ചിലയിനം നേന്ത്രനിലും, ഞാലിപ്പൂവന്, നെയ്പൂവന്, കദളി തുടങ്ങി നല്ല ഡിമാന്റുള്ള വാഴകളും ആണ്ടില് ഒന്നോ, രണ്ടോ കന്ന് മാത്രമേ ഉണ്ടാകാറുള്ളു. ഇവിടെയാണ് ഒപു പരിധിവരെ പരിഹാരം കാണാന് ടിഷ്യുകള്‍ച്ചര് സാങ്കേതിക വിദ്യക്ക് സാധിക്കും. മികച്ച വാഴകളുടെ ആരോഗ്യമുള്ള ലക്ഷക്കണക്കിന് തൈകള് കുറഞ്ഞ സമയത്തിനുള്ളില് ഉത്പാദിപ്പിക്കാം. ഗുണമേന്‍മയുള്ള മാതൃസസ്യത്തിന്റെ കലകളോ, കോശങ്ങളോ, ചെറുഭാഗങ്ങളോ അവയുടെ വളര്‍ച്ചയ്ക്കാവശ്യമായ എല്ലാ പോഷകങ്ങളും ഉള്‍ക്കൊള്ളുന്ന കൃത്രിമ മാധ്യമത്തിനുള്ളില് ലബോറട്ടറിക്കുള്ളില് കള്‍ച്ചര് ചെയ്ത ഓരേ സമയം അനേകം തൈകള് വളര്‍ത്തിയെടുക്കുകയാണ് ചെയ്യുന്നത്.\nവാഴയില് ടിഷ്യു കള്‍ച്ചറിനുപയോഗിക്കുന്നത് തെരഞ്ഞെടുത്ത കന്നുകളുടെ വളരുന്ന അഗ്രമുളങ്ങളാണ്. കൂടാതെ കുടപ്പന്റെ (കൂമ്പ്) അഗ്രമുളവും ഉപയോഗപ്പെടുത്താറുണ്ട്. വാഴകൃഷിയില് അനന്ത സാധ്യതകള് തുറന്നു തരുന്ന ടിഷ്യൂകള്‍ച്ചര് വിപ്ലവത്തിന് കേരളത്തിലെ കര്‍ഷകര് തുടക്കം കുറിച്ചു കഴിഞ്ഞു.രോഗ-കീടബാധയില്ലാത്ത, അത്യുത്പാദനശേഷിയുള്ള മാതൃ സസ്യങ്ങളുടെ കലകളില് അല്ലെങ്കില് കോശങ്ങളില് നിന്ന് ഉത്പാദിപ്പിക്കുന്നതിനാല് രോഗ വിമുക്തവും മെച്ചപ്പെട്ട കുലകള് തരാന് കഴിവുള്ളവയുമായിരിക്കും. എല്ലാ തൈകളുടെയും വളര്‍ച്ച ഒരേ തോതിലായതിനാല് എല്ലാ വാഴകളും ഒരേ സമയം കുലയ്ക്കും. ഇത് ഒരുപോലെ വിളവെടുക്കാനും വിപണിയില് എത്തിക്കാനും സഹായിക്കും. കാലാവസ്ഥയുടെ പ്രത്യേകതയോ പരിമിതിയോ ബാധിക്കാതെ ഏതു കാലത്തും അനേകം തൈകള് ഉത്പാദിപ്പിക്കാം.\nbanana plant, tissueculture\nവാഴയിലൊരു ടിഷ്യൂകള്‍ച്ചര് വിപ്ലവം added by on 19/11/2013


നീല മതില് പണിഞ്ഞു ബൈഡന്, ട്രംപ് പരാജയപ്പെടാൻ ഈ മതിൽ കാരണമാകുമോ ? | The News Globe\nJune 2022 01:04 AM\nHome News നീല മതില് പണിഞ്ഞു ബൈഡന്, ട്രംപ് പരാജയപ്പെടാൻ ഈ മതിൽ കാരണമാകുമോ ?\nട്രംപിനെതിരെ ബൈഡന് തെരഞ്ഞെടുപ്പ് പോരാട്ടത്തില് ഉയര്‍ത്തിയ വിഖ്യാതമായ ‘നീല മതില് (ബ്ലൂ വാള്)’ പ്രയോഗം. 270 ഇലക്ടറല് വോട്ടുകള് എന്ന ലക്ഷ്യത്തിലേക്ക് മുന്നേറുന്ന ബൈഡന് നിലവില് 264 വോട്ടുകളായി. 213 വോട്ടുകള് മാത്രമുള്ള ട്രംപിന് പ്രസിഡന്‍റ് പദവി ഏറെക്കുറെ അപ്രാപ്യമാണ്.ഡെമോക്രാറ്റുകളുടെ അടിയുറച്ച കോട്ടകളായ 18 സംസ്ഥാനങ്ങളെയാണ് രാഷ്ട്രീയ നിരീക്ഷകര് നീല മതിലെന്ന് വിലയിരുത്തുന്നത്.\n1992 മുതല് 2012 വരെയുള്ള പ്രസിഡന്‍റ് തെരഞ്ഞെടുപ്പുകളില് ഈ സംസ്ഥാനങ്ങള് ഡെമോക്രാറ്റുകള്‍ക്ക് അനുകൂലമായി മാത്രമാണ് വിധിയെഴുതിയത്.ഇതിനിടയില് രണ്ട് പ്രാവശ്യം, 2000ലും 2004ലും, റിപബ്ലിക്കന് സ്ഥാനാര്‍ഥിയായി ജോര്‍ജ് ഡബ്ല്യു. ബുഷ് യു.എസ് പ്രസിഡന്‍റായി തെരഞ്ഞെടുക്കപ്പെട്ടു. എന്നാല്, ബ്ലൂ വാളിന് പുറത്തെ സംസ്ഥാനങ്ങളുടെ ബലത്തില് മാത്രമാണ് ബുഷ് അന്ന് ജയിച്ചുകയറിയത്.\n2016ലെ തെരഞ്ഞെടുപ്പില് ഡെമോക്രാറ്റിക് സ്ഥാനാര്‍ഥി ഹിലരി ക്ലിന്‍റണെ ബ്ലൂ വാള് സംസ്ഥാനങ്ങള് നിഷ്പ്രയാസം വിജയത്തിലെത്തിക്കുമെന്ന് പ്രവചനമുണ്ടായിരുന്നു. എന്നാല്, മിഷിഗണ്, പെന്‍സില്‍വാനിയ, വിസ്കോണ്‍സെന് എന്നീ മൂന്ന് നീല മതില് സംസ്ഥാനങ്ങളില് നേരിയ വ്യത്യാസത്തില് ട്രംപ് വിജയിച്ചു. എന്നാല്, ഇത്തവണ ഇവ ബൈഡന് തിരിച്ചുപിടിച്ചു. മിഷിഗണിലും വിസ്കോണ്‍സെനിലും വിജയിച്ച ബൈഡന് നിര്‍ണായകമായ പെന്‍സില്‍വാനിയയില് കടുത്ത മത്സരത്തിലുമാണ്. 20 ഇലക്ടറല് വോട്ടുകളാണ് പെന്‍സില്‍വാനിയയില് ഉള്ളത്. മിഷിഗണില് 16ഉം വിസ്കോണ്‍സെനില് 10ഉം വോട്ടുകളാണുള്ളത്.\nഅമേരിക്കല് മാധ്യമപ്രവര്‍ത്തകനും രാഷ്ട്രീയ നിരീക്ഷകനുമായ റൊണാള്‍ഡ് ബ്രൗണ്‍സ്റ്റെയിനാണ് ബ്ലൂ വാള് എന്ന പദം 2009ല് ആദ്യമായി ഉപയോഗിച്ചത്. റിപബ്ലിക്കന് ശക്തികേന്ദ്രങ്ങളായ സംസ്ഥാനങ്ങളെ റെഡ് വാള് എന്ന് വിശേഷിപ്പിക്കാറുണ്ടെങ്കിലും ഇവ അത്ര പ്രസക്തമല്ല. 2008ല് റിപബ്ലിക്കന്‍മാരുടെ നിരവധി കോട്ടകള് തകര്‍ത്താണ് ഡെമോക്രാറ്റ് സ്ഥാനാര്‍ഥി ബറാക് ഒബാമ പ്രസിഡന്‍റായത്.\nകലിഫോര്‍ണിയ, കണക്ടിക്കട്ട്, ഡെലവര്, ഹവായി, മൈനെ, ഇല്ലിനോയിസ്, മേരിലാന്‍ഡ്, മസാച്യുസാറ്റ്സ്, മിഷിഗണ്, മിനെസോട്ട, ന്യൂജേഴ്സി, ന്യൂയോര്‍ക്ക്, ഒറിഗണ്, പെന്‍സില്‍വാനിയ, റോഡ് ഐലന്‍ഡ്, വെര്‍മോണ്ട്, വാഷിങ്ടണ്, വിസ്കോണ്‍സെന് എന്നീ 18 സംസ്ഥാനങ്ങള്‍ക്കൊപ്പം ഡിസ്ട്രിക്‌ട് ഓഫ് കൊളംബിയയും ചേര്‍ന്നതാണ് ബ്ലൂ വാള്\nPrevious articleഎന്റെ നായിക ആയതിന്റെ പേരിൽ ഉർവശിയെ അവർ കളിയാക്കി!, മനസ്സ് തുറന്ന് ജഗദീഷ്\nNext article21 ആം വയസ്സില് കല്യാണ കഴിക്കുന്നത് വലിയ കാര്യമൊന്നുമല്ല, നിലപാട് വ്യക്തമാക്കി താരസുന്ദരി അമേയ ഷിര്‍ദി


ടെന്‍ഷനടിക്കാന് ക്രിക്കറ്റ് ലോകകപ്പുകള് | indian cricket team| icc t20 world cup 2021| mathrubhumi| malayalam sports news\nNov 10, 2021, 03:49 PM IST\nമകന് കളിക്കുന്നത് കാണാറില്ലെന്ന് കപില്‍ദേവിന്റെ അമ്മ അക്കാലത്ത് പറഞ്ഞിട്ടുണ്ട്. മകന് പുറത്താവുന്നതോ മകന്റെ പന്തില് ബൗണ്ടറികള് പോകുന്നതോ ഇന്ത്യ തോല്‍ക്കുന്നതോ കാണാനുള്ള കരുത്ത് ആ അമ്മയ്ക്കില്ലായിരുന്നു. അവര് ആ സമയം പൂജാമുറിയിലിരുന്ന് മകനും ഇന്ത്യന് ടീമിനുംവേണ്ടി പ്രാര്‍ഥിക്കും.\nഇന്ത്യന് ക്രിക്കറ്റ് ടീം ഒരു അതിവൈകാരികതയാണ്. ഇന്ത്യ കളിക്കുമ്പോള് രാജ്യത്തിന്റെ ഹൃദയവികാരവിചാരങ്ങള് അവിടെയാവുന്നു. ലോകകപ്പുകളിലാണ് ഇതിന്റെ തീവ്രത കൂടുതല്. ഫുട്ബോള് ലോകകപ്പോ യൂറോകപ്പോ, തുടങ്ങുന്നതുമുതല് അവസാനിക്കുന്നതുവരെ ഒരേ ആവേശത്തോടെ ഇന്ത്യന് ആരാധകന് മുന്നോട്ടുപോകുന്നു. അര്‍ജന്റീനയും ബ്രസീലും പോലുള്ള ചുരുക്കം ടീമുകളുടെ കാര്യത്തില് മാത്രമേ ഈ വൈകാരികതയുള്ളൂ. എന്നാല്, ക്രിക്കറ്റ് ലോകകപ്പിന്റെ കാര്യം നേരെ തിരിച്ചാണ്. ഇന്ത്യ എവിടെവരെയോ അവിടംകൊണ്ട് ഇന്ത്യക്കാരനെ സംബന്ധിച്ച് ലോകകപ്പ് അവസാനിച്ചു. ഇന്ത്യയില്ലാതെ ക്വാര്‍ട്ടറും സെമിയും ഫൈനലും നിര്‍വികാരതയോടെ കടന്നുപോകും.\n139 കോടി ജനസംഖ്യയുള്ള ഒരു രാജ്യം ഫൈനല്‍വരെ കളിക്കണമെന്ന് ചില വാണിജ്യതാത്പര്യങ്ങളുമുണ്ട്. അതുകൊണ്ടാണ് ക്രിക്കറ്റ് ലോകകപ്പുകളില് ഇന്ത്യക്ക് ചെറിയ ആനുകൂല്യങ്ങളും ലഭിക്കുന്നത്. ഇക്കുറി ട്വന്റി 20 ലോകകപ്പില് ഇന്ത്യയുടെ എല്ലാ മത്സരങ്ങളും വൈകീട്ട് 7.30-നാണ് തുടങ്ങിയത്. ഇന്ത്യ അത്ര വലിയ വിപണിയായതിനാല് പ്രൈംടൈം ഇന്ത്യക്കെന്ന് സ്‌പോണ്‍സര്‍മാരും ഉറപ്പിച്ചു.\nഇത്തവണ സെമിയിലെത്തിയ ടീമുകളില് ന്യൂസീലന്‍ഡിലെ ജനസംഖ്യ വെറും 48 ലക്ഷമാണ്. ഓസ്ട്രേലിയയില് 2.58 കോടിയും ഇംഗ്ലണ്ടില് 6.83 കോടിയുമാണ് ജനസംഖ്യ. പാകിസ്താനിലാണ് അല്‍പം കൂടുതലുള്ളത്, 22.6 കോടി. ലോകകപ്പില് പരാജയപ്പെട്ടാല് ഇവര്‍ക്കാര്‍ക്കും ഇല്ലാത്ത ആഘാതമാണ് ഇന്ത്യക്ക് അനുഭവപ്പെടുക. സ്‌പോണ്‍സര്‍മാരുടെ കാര്യവും അതുതന്നെ. അതാണിപ്പോള് സംഭവിച്ചതും. ന്യൂസീലന്‍ഡ് ഇന്ത്യയുടെ ഒന്നാം നമ്പര് ശത്രുവായി മാറിയിട്ടുണ്ട്. എവിടെ ഇന്ത്യ ഒരു നല്ലകാര്യത്തിന് ശ്രമിച്ചാലും അവര് തടസ്സംനില്‍ക്കും. ഐ.സി.സി. ടൂര്‍ണമെന്റുകളില് കഴിഞ്ഞ 18 വര്‍ഷമായി അവര് ഇന്ത്യയെ തോല്‍പ്പിച്ചുകൊണ്ടിരിക്കുന്നു. ആദ്യ ടെസ്റ്റ് ചാമ്പ്യന്‍ഷിപ്പ് ഫൈനലില് ഭൂരിഭാഗം സമയം മഴ കളിമുടക്കിയിട്ടും കിട്ടിയ സമയംകൊണ്ട് അവര് ഇന്ത്യയെ തോല്‍പ്പിച്ചു.\n2011 ഏകദിന ലോകകപ്പ് റിപ്പോര്‍ട്ട് ചെയ്യാന് നിയോഗിക്കപ്പെടുമ്പോള്, ഈ ലേഖകന് തുടക്കത്തില് എടുത്തത് ഗ്രൂപ്പുഘട്ട മത്സരങ്ങള്‍ക്കുള്ള യാത്രാടിക്കറ്റുകള് മാത്രമാണ്. ഇന്ത്യ എവിടെവരെയോ അവിടെവരെ മാത്രമാണ് യാത്ര എന്ന് തീരുമാനിച്ചതുകൊണ്ടാണത്. ധാക്കയില് ബംഗ്ലാദേശിനെതിരേ വന്‍ജയത്തോടെ തുടങ്ങിയ ഇന്ത്യ ബെംഗളൂരുവില് ഇംഗ്ലണ്ടിനെതിരേ ടൈ ആയി. പിന്നീട് ബെംഗളൂരുവില് അയര്‍ലന്‍ഡിനെയും ഡല്‍ഹിയില് ഹോളണ്ടിനെയും തോല്‍പ്പിച്ചു. എന്നാല്, നാഗ്പുരില് ദക്ഷിണാഫ്രിക്കയോട് തോറ്റു. ചെന്നൈയില് വെസ്റ്റ് ഇന്‍ഡീസിനോട് ജയിച്ചതോടെ ക്വാര്‍ട്ടര്‍ഫൈനലിലേക്ക്.\nആ ജയത്തിനുശേഷമാണ് അഹമ്മദാബാദിലേക്ക് ടിക്കറ്റെടുക്കുന്നത്. ക്വാര്‍ട്ടറില് ഓസ്ട്രേലിയ കാത്തിരിക്കുന്നു. അഞ്ചുവിക്കറ്റ് ജയവുമായ് ഓസ്ട്രേലിയന് പ്രതാപം അടിച്ചമര്‍ത്തി ഇന്ത്യ സെമിയില്. മൊഹാലിയിലേക്ക് തിടുക്കത്തില് ടിക്കറ്റ് തരമാക്കുമ്പോള് അവിടെ ഹൈപ്രൊഫൈല് പോരാട്ടം കാത്തിരിക്കുന്നുണ്ടായിരുന്നു, ഇന്ത്യ-പാകിസ്താന്. രണ്ടു രാജ്യങ്ങളുടെയും പ്രധാനമന്ത്രിമാര് ഒന്നിച്ചിരുന്നുകണ്ട ആ മത്സരത്തില് ഇന്ത്യ 29 റണ്‍സിന് ജയിച്ചു. മുംബൈയില്‍നടന്ന ഫൈനലില് ശ്രീലങ്കയ്‌ക്കെതിരായ ആറുവിക്കറ്റ് ജയത്തോടെ ഇന്ത്യക്ക് കിരീടം. മുംബൈ മറൈന്‍ഡ്രൈവ് ആ രാത്രി ജനസാഗരമായി.\nക്രിക്കറ്റ് ലോകകപ്പുകളുടെ ചരിത്രത്തില് ഇങ്ങനെ മൂന്നുവട്ടമേ ഇന്ത്യയുടെ യാത്രകള് സഫലമായിട്ടുള്ളൂ. 1983-ലും 2011-ലും നേടിയ ഏകദിന ലോകകപ്പുകളും 2007-ലെ ട്വന്റി 20 ലോകകപ്പും. അടുത്തവര്‍ഷം വീണ്ടും ട്വന്റി 20 ലോകകപ്പും 2023-ല് ഏകദിന ലോകകപ്പും വരുന്നുണ്ട്. കപില്‍ദേവിന്റെ അമ്മയെപ്പോലെ കളി കാണാതിരിക്കാനാവില്ല. ടെന്‍ഷനടിച്ചായാലും ഇന്ത്യന് ആരാധകര് ടി.വി.ക്കു മുന്നിലുണ്ടാവും.\nContent Highlights: cricket world cups and the tension it injects


ഫാത്തിമായിലെ മൂന്ന് രഹസ്യങ്ങളെക്കുറിച്ചറിയാമോ? : Marian Pathram\nഫാത്തിമായിലെ മൂന്ന് രഹസ്യങ്ങളെക്കുറിച്ചറിയാമോ?\nഫാത്തിമായിലെ ഇടയബാലകര്‍ക്ക് പരിശുദ്ധ കന്യാമറിയം പ്രത്യക്ഷപ്പെട്ടത് മരിയഭക്തര്‍ക്കെല്ലാം അറിയാവുന്ന കാര്യമാണല്ലോ? പല രഹസ്യങ്ങളും അന്ന് കന്യാമാതാവ് ലോകത്തിനായി വെളിപെടുത്തിക്കൊടുത്തിരുന്നു. അന്ന് മാതാവ് വെളിപ്പെടുത്തിയ രഹസ്യങ്ങളെ സംശയദൃഷ്ടിയോടെയാണ് പലരും കണ്ടതെങ്കിലും അവയെല്ലാം സത്യമാണെന്ന് പിന്നീട് തെളിയിക്കപ്പെട്ടു. ഫാത്തിമായിലെ ദര്‍ശകരായ ലൂസിയ താന് കണ്ട കാര്യങ്ങള് പിന്നീട് എഴുതിവയ്ക്കുകയും ചെയ്തു. ആ രഹസ്യങ്ങള് ഇവയാണ്.\nനരകത്തിന്റെ ഭീതിദമായ ദൃശ്യം\nതിളച്ചുമറിയുന്ന അഗ്നിക്കടലാണ് പരിശുദ്ധ കന്യാമറിയം തന്നെ കാണിച്ചുതന്നതെന്ന് ലൂസിയ എഴുതുന്നു. ഈ ദൃശ്യം കാണിച്ചുതന്നതിന് ശേഷം മാതാവിന്റെ വിമലഹൃദയത്തോടുള്ള ഭക്തിയുള്ളവരായി എല്ലാവരും മാറണമെന്നും അനേകം ആത്മാക്കളെ നരകത്തില് നിന്നും രക്ഷിക്കാന് ഇത് കാരണമാകുമെന്നും മാതാവ് ഓര്‍മ്മപ്പെടുത്തി.\nഒന്നും രണ്ടും ലോകമഹായുദ്ധങ്ങളെക്കുറിച്ചായിരുന്നു രണ്ടാത്തെ രഹസ്യം.\nഎല്ലാവരും ദൈവത്തിലേക്ക് തിരിയുകയാണെങ്കില് യുദ്ധം അവസാനിക്കുമെന്നായിരുന്നു മാതാവ് അന്ന് പറഞ്ഞത്. റഷ്യയെ മാതാവിന്റെ വിമലഹൃദയത്തിന് സമര്‍പ്പിക്കണമെന്നും ആദ്യശനിയാഴ്ച ആചരണം നടത്തണമെന്നും മാതാവ് ആവശ്യപ്പെടുകയുണ്ടായി.\nപരിശുദ്ധ പിതാവിന് വെടിയേല്ക്കുമെന്നതായിരുന്നു മൂന്നാമത്തെരഹസ്യം.\nജോണ് പോള് രണ്ടാമന് പാപ്പയ്ക്ക വെടിയേറ്റതിലൂടെ ആ പ്രവചനവും പൂര്‍ത്തീകരിക്കപ്പെട്ടു. എല്ലാവരും ഉപവാസത്തിലൂടെ ദൈവത്തിലേക്ക് തിരിയണമെന്നും മാതാവ് അന്ന് ആവശ്യപ്പെട്ടിരുന്നു.\nഫാ. മഹേഷ് ഡിസൂസയുടെ ദുരൂഹ മരണം; പുനരന്വേഷണത്തിന് പോലീസ്


സി.പി.ഐ പിന്തുണയോടെ എന്‍മകജെയില് യു.ഡി.എഫിന് പ്രസിഡണ്ട് സ്ഥാനം | Kasaragod.com\nസി.പി.ഐ പിന്തുണയോടെ എന്‍മകജെയില് യു.ഡി.എഫിന് പ്രസിഡണ്ട് സ്ഥാനം\nപെര്‍ള: എന്‍മകജെ ഗ്രാമപഞ്ചായത്ത് പ്രസിഡണ്ട് തിരഞ്ഞെടുപ്പില് സി.പി.ഐ. പിന്തുണയോടെ യു.ഡി.എഫിന് ജയം. കോണ്‍ഗ്രസിലെ വൈ. ശാരദയാണ് ബി.ജെ.പി.യിലെ രൂപാവാണി ആര് ഭട്ടിനെതിരെ ഏഴിനെതിരെ എട്ട് വോട്ടുകള് നേടി പ്രസിഡണ്ടായി തിരഞ്ഞെടുക്കപ്പെട്ടത്. 17 അംഗ പഞ്ചായത്തില് യു.ഡി.എഫിനും ബി.ജെ.പി.ക്കും ഏഴ് അംഗങ്ങളാണുള്ളത്. എല്.ഡി.എഫില് സി.പി.എമ്മിന് രണ്ടും സി.പി.ഐ.ക്ക് ഒരു അംഗവുമുണ്ട്. കഴിഞ്ഞ തവണ നറുക്കെടുപ്പിലൂടെ ബി.ജെ.പി.ക്ക് ഭരണം ലഭിക്കുകയായിരുന്നു. ഒരു വര്‍ഷത്തിന് ശേഷം ബി.ജെ.പി പ്രസിഡണ്ടിനെതിരെ യു.ഡി.എഫ് അംഗങ്ങള് അവിശ്വാസ പ്രമേയം കൊണ്ടു വന്നെങ്കിലും ഇടത് അംഗങ്ങളുടെ പിന്തുണയില്ലാത്തതിനാല് പാസായില്ല.\nഒന്നരമാസം മുമ്പ് വീണ്ടും അവിശ്വാസ പ്രമേയത്തിന് നോട്ടീസ് നല്‍കി. ഓഗസ്റ്റ് 8,9തിയതികളില് നടന്ന അവിശ്വാസ പ്രമേയത്തിന് മേലുള്ള വോട്ടെടുപ്പില് എല്.ഡി.എഫിലെ മൂന്ന് അംഗങ്ങളും പിന്തുണച്ചതോടെ ഏഴിനെതിരെ പത്ത് വോട്ടുകള് നേടി യു.ഡി.എഫ് അവിശ്വാസ പ്രമേയം പാസായി. ഇതോടെ ബി.ജെ.പി.ക്ക് ഭരണം നഷ്ടമായി.\nഇന്ന് രാവിലെയാണ് പ്രസിഡണ്ട് സ്ഥാനത്തേക്കുള്ള തിരഞ്ഞെടുപ്പ് നടന്നത്. സി.പി.ഐ. അംഗം യു.ഡി.എഫിനെ പിന്തുണച്ചെങ്കിലും സി.പി.എമ്മിലെ രണ്ട് അംഗങ്ങള് വോട്ടെടുപ്പില് നിന്ന് വിട്ടുനിന്നു. വൈസ് പ്രസിഡണ്ട് സ്ഥാനത്തേക്കുള്ള തിരഞ്ഞെടുപ്പ് ഉച്ചക്ക് ശേഷം നടക്കും. വൈസ് പ്രസിഡണ്ടായിരുന്ന ബി.ജെ.പി.യിലെ കെ. പുട്ടപ്പക്കെതിരെ മുസ്ലിം ലീഗിലെ അബൂബക്കര് സിദ്ദിഖ് കണ്ടിഗെയാണ് മത്സരിക്കുന്നത്.\nPrevious ബിഷപ്പ് ഫ്രാങ്കോയെ പോലീസ് ക്ലബ്ബിലേക്ക് കൊണ്ടുപോയി; കൂവി വിളിച്ച് ജനം\nNext യുവ എഞ്ചിനീയര് ക്വാര്‍ട്ടേഴ്‌സിനുള്ളില് തൂങ്ങി മരിച്ച നിലയില്\nനീലേശ്വരം: ലോക്സഭാ തിരഞ്ഞെടുപ്പ് പ്രചാരണ സമാപനദിവസമായ 21-ന് നീലേശ്വരത്ത് നടക്കുന്ന കൊട്ടിക്കലാശത്തില് ബൈക്ക് റാലി, ബൈക്ക് റേസ് എന്നിവയും തുറന്ന …


വാടകക്കാർക്ക് ആശ്വാസം,ഇറക്കി വിടില്ല !നിയമവുമായി മന്ത്രി! കൊവിഡ് മൂലം തൊഴിൽ നഷ്ടമായവർക്ക് 2021 ജനുവരി വരെ സംരക്ഷണം ഉറപ്പാക്കും; ബില്ലുമായി മന്ത്രി | Daily Indian Herald\nവാടകക്കാർക്ക് ആശ്വാസം,ഇറക്കി വിടില്ല !നിയമവുമായി മന്ത്രി! കൊവിഡ് മൂലം തൊഴിൽ നഷ്ടമായവർക്ക് 2021 ജനുവരി വരെ സംരക്ഷണം ഉറപ്പാക്കും; ബില്ലുമായി മന്ത്രി\nJuly 30, 2020 9:23 pm By : Indian Herald Staff\nഡബ്ലിൻ: കൊവിഡ് പ്രതിസന്ധിയെ തുടർന്നു ജോലിയും വരുമാനവും നഷ്ടമായ കുടിയേറ്റക്കാർക്ക് സംരക്ഷണം ഉറപ്പാക്കുന്ന ബിൽ സഭയിൽ പാസാക്കുമെന്നു ഭവനകാര്യമന്ത്രി ഡാരാ ഒബ്രിയാൻ. പകർച്ചവ്യാധി ഏറ്റവും അധികം ബാധിച്ച ആളുകളുടെ ആവശ്യങ്ങൾ മനസിലാക്കി, അവർക്കു വേണ്ട സംരക്ഷണവും, അവരുടെ പ്രോപ്പർട്ടി അവകാശങ്ങളും ഉറപ്പാക്കുന്നതിനൊപ്പം സ്ഥലം-വീട് ഉടമകളുടെ ആവശ്യങ്ങൾ കൂടി അംഗീകരിക്കുന്നതായിരിക്കും ബിൽ എന്നും മന്ത്രി പറഞ്ഞു.\nറസിഡൻഷ്യൽ ടെനൻസീസ് ആൻഡ് വാല്യുവേഷൻ ബിൽ 2020 എന്ന പേരിലാണ് കൊവിഡ് 19 കാലത്ത് ദുരിതം അനുഭവിക്കുന്നവർക്കായി ബിൽ തയ്യാറാക്കുന്നത്. നിലവിൽ കൊവിഡ് കാലം കുടിയേറ്റക്കാരെ സംബന്ധിച്ചിടത്തോളം ഏറെ ദുരിതകാലമാണ്. വാടകയ്ക്കു വീടെടുത്തു താമസിക്കുന്ന കുടിയേറ്റക്കാരിൽ കൂടുതൽ ആളുകളും ഇപ്പോൾ തൊഴിൽ രഹിതരായിട്ടുണ്ട്. ഇത് ഈ ആളുകളെ അവരുടെ വീടുകളിൽ നിന്നും പുറത്താക്കുന്ന രീതിയാണ് ഇപ്പോൾ ഉയരുന്നത്.\nനിലവിൽ വാടകയ്ക്കു കഴിയുന്ന ആളുകളിൽ പലരും വാടകയ്ക്കു വീട് കണ്ടെത്താനും, താമസിക്കാനുമുള്ള തിരക്കിനനു പിന്നാലേയാണ്. പല സ്ഥലത്തും വാടക വീടുകളിൽ അമിതമായ തിരക്ക് അനുഭവപ്പെടുന്നുമുണ്ട്. സർക്കാർ കൊവിഡിന്റെ റിസ്‌ക് പകുതിയായി കുറയ്ക്കാൻ ശ്രമിക്കുമ്പോഴാണ് ഇത്തരത്തിൽ ആളുകളിൽ പലരും വീടില്ലാതെ കഴിയേണ്ട അവസ്ഥ ഉണ്ടാകുന്നത്.\nപല കുടിയേറ്റക്കാർക്കും തങ്ങളുടെ വാടക നൽകാൻ സാധിക്കാത്ത അവസ്ഥയാണ് ഇപ്പോഴുള്ളത്. പല ആളുകൾക്കും ജോലി നഷ്ടമായതും ശമ്പളം ഇല്ലാതായതും വാടക വീടുകൾക്കു പണം നൽകുന്നതിനെ ബാധിച്ചിട്ടുണ്ട്. പലർക്കും വീട് ഒഴിയുന്നതിനായി 28 മുതൽ 90 ദിവസത്തെ വരെ നോട്ടീസാണ് വീട്ടുടമകൾ നൽകിയിരിക്കുന്നത്. ഇത് സ്ഥിതി ഗുരുതരമാക്കിയിട്ടുണ്ട്.\nബിൽ പാസാകുന്നത് മുതൽ ജനുവരി പത്തു വരെ കുടിയേറ്റക്കാർക്കു സുരക്ഷിതത്വം നൽകുന്നതിനാണ് ഇപ്പോൾ സർക്കാർ ആലോചിക്കുന്നതെന്നും മന്ത്രി പറഞ്ഞു. നിലവിൽ ടെർമിനേഷൻ നോട്ടീസ് ലഭിക്കുന്ന ആളുകൾക്കു 2021 ജനുവരി 11 വരെ ഇപ്പോൾ താമസിക്കുന്ന സ്ഥലത്തു നിന്നും ഒഴിയേണ്ടി വരില്ലെന്നും മന്ത്രി വ്യക്തമാക്കുന്നു.\nTags: CORONA IRELAND, Darragh O'Brien, HOUSING MINISTER, Housing Minister tells Dáil, IRELAND NEWS, new bill protect, tenants


'ഇതെന്റെ വിധി'; ബിസിസിഐ വിലക്കിൽ പ്രതികരണവുമായി പൃഥ്വി ഷാ\n‘ഇതെന്റെ വിധി’; ബിസിസിഐ വിലക്കിൽ പ്രതികരണവുമായി പൃഥ്വി ഷാ\nവിലക്കിൽ പ്രതികരിച്ച് ഉത്തേജക മരുന്ന് പരിശോധനയിൽ പരാജയപ്പെട്ട കൗമാര താരം പൃഥ്വി ഷാ. ഇത് തൻ്റെ വിധിയാണെന്നും വിലക്കിനു ശേഷം താൻ തിരികെ വരുമെന്നുമാണ് ഷായുടെ വെളിപ്പെടുത്തൽ. ചുമയ്ക്കുള്ള മരുന്നിലാണ് നിരോധിക്കപ്പെട്ട മരുന്നിൻ്റെ അംശമുണ്ടായിരുന്നതെന്നായിരുതെന്ന് ഷാ പറഞ്ഞു. ട്വിറ്ററിലൂടെയായിരുന്നു താരത്തിൻ്റെ പ്രതിഹികരണം.\nനിരോധിത ഘടകം ഉള്‍പ്പെട്ട കഫ് സിറപ്പ് സയ്യിദ് മുഷ്താഖ് അലി ട്രോഫിയില് മുംബൈക്കായി കളിക്കുന്നതിനിടെ കടുത്ത ചുമയും ജലദോഷവും അനുഭവപ്പെട്ടതിനെ തുടര്‍ന്ന് കഴിച്ചതാണെന്ന് ഷാ വിശദീകരിച്ചു. ” ഓസീസിനെതിരായ പരമ്പരയ്ക്കിടെ കാലിനേറ്റ പരിക്കില് നിന്ന് മുക്തനായി തിരിച്ചുവരവിന് ഒരുങ്ങുകയായിരുന്നു ഞാന്. വീണ്ടും കളിക്കാനുള്ള അതിയായ ആഗ്രഹം കൊണ്ട് മരുന്ന് കഴിക്കാനുള്ള പ്രോട്ടോകോള് പാലിക്കാന് എനിക്കായില്ല. എന്റെ വിധി ഞാന് ആത്മാര്‍ഥതയോടെ സ്വീകരിക്കുന്നു”, ഷാ പറഞ്ഞു. മരുന്നുകളും മറ്റും ഉപയോഗിക്കുമ്പോള് കായിക താരങ്ങള് അതീവ ശ്രദ്ധ പുലര്‍ത്തണമെന്നും ഷാ കൂട്ടിച്ചേര്‍ത്തു.\nദേശീയ ടീമിലേക്ക് തിരികെ വരാൻ ശ്രമിക്കുന്ന പൃഥ്വി ഷായ്ക്ക് വിലക്ക് തിരിച്ചടിയാകും. ആറു മാസത്തേക്കാണ് ബിസിസിഐ മുംബൈ താരത്തിനു വിലക്കേർപ്പെടുത്തിയത്. ബംഗ്ലാദേശിനും ദക്ഷിണാഫ്രിക്കക്കുമെതിരെ നടക്കുന്ന മത്സരങ്ങൾ അദ്ദേഹത്തിനു നഷ്ടമായേക്കും.


ഇരുട്ടുമുറിയിലേക്ക് മാറ്റി; കുളിപ്പിക്കുകയോ വസ്ത്രങ്ങൾ മാറ്റുകയോ ശരിയായി ഭക്ഷണം നൽകുകയോ ചെയ്യുന്നില്ല; മാർക്രിസോസ്റ്റം ആശുപത്രിയിൽ അനുഭവിക്കുന്നത് ക്രൂരതയെന്ന് ഡ്രൈവർ - BIGNEWSLIVE | Latest Malayalam News\nപത്തനംതിട്ട: ജനകീയനായ മാർത്തോമ സഭയിലെ വലിയ മെത്രാപ്പോലീത്ത ഡോ.ഫിലിേപ്പാസ് മാർ ക്രിസോസ്റ്റം ആശുപത്രിയിൽ ആരാലും കരുണ കാണിക്കാനില്ലാതെ ദുരിതത്തിലാണെന്ന് ഡ്രൈവറുടെ ആരോപണം. 102 വയസ്സ് പിന്നിടുന്ന മെത്രാപ്പോലീത്ത മാർ ക്രിസോസ്റ്റം മാർത്തോമ സഭയുടെ തന്നെ ഉടമസ്ഥതയിലുള്ള കുമ്പനാട് ഫെലോഷിപ് ആശുപത്രിയിൽ പീഡനം അനുഭവിക്കുന്നതായാണ് ഡ്രൈവറുടെ ആരോപണം.\n14 വർഷത്തോളം അദ്ദേഹത്തിന്റെ ഡ്രൈവറുമായിരുന്ന എബി ജെ എബ്രഹാം സഭാധ്യക്ഷൻ ഡോ. ജോസഫ് മാർത്തോമയ്ക്ക് നൽകിയ പരാതിയിലാണ് ഇക്കാര്യം ആരോപിക്കുന്നത്. ഒരു വർഷമായി കുമ്പനാട് ഫെലോഷിപ് ആശുപത്രിയിലെ 42ാം നമ്പർ സ്യൂട്ട് റൂമിലാണ് മെത്രാപ്പോലീത്തയെ കിടത്തിയിരുന്നത്. കുറെ ദിവസം മുമ്പ് അദ്ദേഹത്തിന് ഇഷ്ടപ്പെട്ട ആ മുറിയിൽനിന്ന് മാറ്റി ഇരുട്ട് നിറഞ്ഞ മറ്റൊരു മുറിയിലാക്കി. പലതവണ അദ്ദേഹം തന്നെ അഭ്യർത്ഥിച്ചിട്ടും തിരികെ മാറ്റിയില്ല. നല്ല ഭക്ഷണം കൊടുക്കുന്നില്ലെന്നും എബി പറയുന്നു. താനുള്ളപ്പോൾ പുറമേ നിന്നും വാങ്ങി കൊടുക്കുകയും കുളിപ്പിച്ച് മുഷിഞ്ഞ വസ്ത്രങ്ങൾ മാറ്റുകയും ചെയ്യുമായിരുന്നു. ഇപ്പോൾ തുടച്ച് പൗഡർ ഇടുക മാത്രമാണ് ചെയ്യുന്നത്. രണ്ടും മൂന്നും മാസം കൂടുമ്പോഴാണ് കുളിപ്പിക്കാറ്. ആരെങ്കിലും കാണാൻ വന്നാൽ മാത്രമാണ് വസ്ത്രം മാറ്റുന്നത്.\nഅദ്ദേഹത്തിന് ഭക്ഷണം എത്തിക്കുന്നത് ആംബുലൻസിലാണ്. കഴുകാനുള്ള തുണിയും മൃതദേഹവും കയറ്റുന്നതും ഇതിൽതന്നെ. പരാതിപ്പെട്ടപ്പോൾ ഇവിടെ ഈ സൗകര്യമൊക്കെയേ ഉള്ളൂ വേണമെങ്കിൽ മതി എന്നായിരുന്നു അഡ്മിനിസ്‌ട്രേറ്ററുടെ മറുപടിയെന്നും എബി പരാതിയിൽ പറയുന്നു. ഇവരുടെ കൈയിൽനിന്ന് അദ്ദേഹത്തിന്റെ ജീവൻ രക്ഷിക്കണമെന്നും എബി പറയുന്നു. പരാതി പുറത്തുവന്നതിന് ശേഷം സഭാ വിശ്വാസികളടക്കം പ്രതിഷേധം അറിയിക്കുകയും സംഭവം വിവാദമാവുകയും ചെയ്തു.\nയാതൊരു പ്രതിഫലവും ഇല്ലാതെ വലിയമെത്രാപ്പോലീത്തയെ ശ്രുശ്രൂഷിക്കാൻ താൻ തയ്യാറാണെന്ന് ഡ്രൈവറായിരുന്ന തിരുവല്ല കുറ്റപ്പുഴ നെല്ലിമൂട്ടിൽ എബി ജെ എബ്രഹാം പറഞ്ഞതായി മാധ്യമം റിപ്പോർട്ട് ചെയ്യുന്നു. പ്രതിഫലം കൂടാതെ ശുശ്രൂഷിക്കാമെന്ന് രേഖാമൂലം അറിയിച്ചിട്ടും സഭാധ്യക്ഷൻ മുഖംതിരിച്ചിരിക്കയാണെന്നും എബി പറഞ്ഞു. അവശനായി കഴിയുന്ന സന്ദർഭത്തിൽ അദ്ദേഹത്തെ ശ്രുശ്രൂഷിക്കുക എന്നത് കടമയായി കരുതുന്നു. 2006 ലാണ് അദ്ദേഹത്തിനൊപ്പം കൂടുന്നത്. അതിന് മുമ്പ് തിരുവല്ലയിൽ ചെറിയജോലിയായിരുന്നു. ജോലി ഇല്ലാത്ത വെകുന്നേരങ്ങളിൽ ഓട്ടോറിക്ഷ ഓടിച്ച് ജീവിക്കാൻ അദ്ദേഹമാണ് സഹായിച്ചത്. വീട് വെക്കാനും മക്കളുടെ വിദ്യാഭ്യാസത്തിനും വീട്ടിലെ മറ്റ് ആവശ്യങ്ങൾക്കും സഹായിച്ചിട്ടുണ്ടെന്നും എബി പറയുന്നു.\nTags: KeralaPhilipose Chrysostom\nമദ്യമില്ല, ശീതളപാനീയത്തിലും കുടിവെള്ളത്തിലും സാനിറ്റൈസര് കലക്കി കുടിച്ചു;9പേര് മരിച്ചു


തുടർച്ചയായ രണ്ടാം മത്സരത്തിലും ഗോൾഡൻ ഡക്കായി വിരാട് കോഹ്ലി, വീഡിയോ കാണാം - Crickerala\nതുടർച്ചയായ രണ്ടാം മത്സരത്തിലും ഗോൾഡൻ ഡക്കായി വിരാട് കോഹ്ലി, വീഡിയോ കാണാം\nഐ പി എല്ലിലെ മോശം പ്രകടനം തുടർന്ന് മുൻ റോയൽ ചലഞ്ചേഴ്സ് ബാംഗ്ലൂർ ക്യാപ്റ്റൻ വിരാട് കോഹ്ലി. കഴിഞ്ഞ മത്സരത്തിൽ ലഖ്നൗ സൂപ്പർ ജയൻ്റ്സിനെതിരെ ആദ്യ പന്തിൽ തന്നെ പുറത്തായ കോഹ്ലി സൺറൈസേഴ്സ് ഹൈദരാബാദിനെതിരായ തൊട്ടടുത്ത മത്സരത്തിലും ആദ്യ പന്തിൽ തന്നെ പുറത്തായി.\nരണ്ടാം ഓവറിൽ ക്യാപ്റ്റൻ ഫാഫ് ഡുപ്ലെസിസ് പുറത്തായ ശേഷം ക്രീസിലെത്തിയ വിരാട് കോഹ്ലിയെ സൗത്താഫ്രിക്കൻ പേസർ മാർക്കോ യാൻസനാണ് പുറത്താക്കിയത്. കോഹ്ലി ക്രീസിലെത്തിയ ഉടനെ രണ്ടാം സ്ലിപ്പിനെ വില്യംസൺ നിർത്തിയിരുന്നു. ആദ്യ പന്തിൽ തന്നെ പന്ത് എഡ്ജ് ചെയ്യുകയും രണ്ടാം സ്ലിപ്പിൽ നിന്നിരുന്ന എയ്ഡൻ മാർക്രം പന്ത് കൈപിടിയിലൊതുക്കുകയായിരുന്നു.\nഐ പി എൽ ചരിത്രത്തിൽ ഇതാദ്യമായാണ് കോഹ്ലി രണ്ട് തവണ പൂജ്യത്തിന് പുറത്താകുന്നത്. ഐ പി എല്ലിൽ ഇത് അഞ്ചാം തവണയാണ് കോഹ്ലി ഗോൾഡൻ ഡക്കാകുന്നത്. കഴിഞ്ഞ മത്സരത്തിന് മുൻപ് 2017 ലായിരുന്നു കോഹ്ലി നേരിട്ട ആദ്യ പന്തിൽ തന്നെ പുറത്താകുന്നത്.\nI am done so is kohli pic.twitter.com/JJcVH6MkRc\n— ً (@Sobuujj) April 23, 2022\nസീസണിൽ 8 മത്സരങ്ങളിൽ നിന്നും 17.00 ശരാശരിയിൽ 119 റൺസ് നേടാൻ മാത്രമാണ് വിരാട് കോഹ്ലിയ്ക്ക് സാധിച്ചിട്ടുള്ളത്. മാസങ്ങൾക്കുള്ളിൽ ഐസിസി ടി20 ലോകകപ്പ് നടക്കാനിരിക്കെ കോഹ്ലിയുടെ മോശം ഫോം ഇന്ത്യൻ ടീമിനെ ആശങ്കപെടുത്തുന്നതാണ്.


വീണ്ടും ടിബറ്റന് കുടിയൊഴിപ്പിക്കല്; മെയ്ഡ് ബൈ ചൈന\nടിബറ്റില് ചൈന നടത്തിക്കൊണ്ടിരിക്കുന്ന കുടിയൊഴിപ്പിക്കലിന് കൂടുതല് തെളിവുകളുമായി സന്നദ്ധ സംഘടനകള് രംഗത്ത്.\nPublished on : 16 Jul, 2020 , 4:23 am\nലണ്ടന്: ടിബറ്റില് ചൈന നടത്തിക്കൊണ്ടിരിക്കുന്ന കുടിയൊഴിപ്പിക്കലിന് കൂടുതല് തെളിവുകളുമായി സന്നദ്ധ സംഘടനകള് രംഗത്ത്. ലണ്ടന് കേന്ദ്രീകരിച്ച് പ്രവര്‍ത്തിക്കുന്ന എന്‍ജിഒ ഫ്രീ ടിബറ്റാണ് വിവരങ്ങള് പുറത്തുവിട്ടത്. എന്‍ജിഒ സംഘടനയെ ഉദ്ധരിച്ച് വാര്‍ത്താ ഏജന്‍സിയായ എഎന്‍ഐ യാണ് വാര്‍ത്ത റിപ്പോര്‍ട്ട് ചെയ്തത്.\nടിബറ്റില് ജീവിക്കാന് അനുവതിക്കാതെ ചൈന അനധികൃതമായ നാടുകടത്തിയ 60 ടിബറ്റന്‍സിന്റെയും പട്ടികയാണ് പുറത്തുവന്നിരിക്കുന്നത്. കഴിഞ്ഞ ജൂണ് 24ന് നടന്ന സംഭവമാണ് എന്‍ജിഒ റിപ്പോര്‍ട്ട് ചെയ്തിരിക്കുന്നത്. ടിബറ്റിന്റെ മോചനത്തിനായി പ്രവര്‍ത്തിച്ചവരെയാണ് നാടുകടത്തിയതെന്ന് സംഘടനകള് അറിയിച്ചു. കിഴക്കന് ടിബറ്റിലെ പായോള് കൗണ്ടിയിലെ ഡോലിംഗ് ഗ്രാമത്തില് നിന്നാണ് കൂടുതല് പേരേയും ചൈനീസ് സൈന്യം ഇറക്കിവിട്ടത്. ഒപ്പം എല്ലാ കെട്ടിടങ്ങളുടെ മുകളിലും ചൈനയുടെ പതാകയും നാട്ടിയതായി ആരോപണമുണ്ട്. ഗ്രാമത്തിലെ വീടുകളിലെല്ലാം ചൈനീസ് പ്രസിഡന്റ് ഷീ ജിന്‍പിംഗിന്റേയും മറ്റ് നേതാക്കളുടേയും ചിത്രങ്ങളും തൂക്കി.\n2018-19 വര്‍ഷത്തില് 400 ടിബറ്റന് കുടുംബങ്ങളെ ചൈനീസ് കമ്യൂണിസ്റ്റ് ഭരണകൂടം ക്രൂരപീഡനത്തിലൂടെ ഗ്രാമത്തില് നിന്നും ഇറക്കിവിട്ടിരുന്നു. ടിബറ്റിന്റെ സ്വയംഭരണ പ്രദേശത്തേക്ക് പൊയ്ക്കോളാനായിരുന്നു നിര്‍ദ്ദേശം. സുപ്രധാനമായ3നഗരങ്ങളില് നിന്നായി 2693 പേരെയാണ് 2019നകം പേമാ പട്ടണത്തിലേയ്ക്ക് നാടുകടത്തിയത്.\n1950ലെ ചൈനീസ് ഭരണകൂടമാണ് അപ്രതീക്ഷിത ആക്രമത്തിലൂടെ ടിബറ്റന് സമൂഹത്തിന്റെ ഭൂമി കയ്യടക്കിയത്. ഇന്ത്യയുമായി അതിര്‍ത്തി പങ്കിടുന്നതും വന് തോതില് പ്രകൃതി സമ്പത്തുള്ളതുമായ പ്രദേശമാണ് ടിബറ്റ്. ഈ പ്രത്യേകതയാണ് ചൈനയെ ആകര്‍ഷിച്ചത്. അന്നുമുതല് ടിബറ്റ് പൂര്‍ണ്ണമായും ചൈനയുടെ ഭാഗമാണെന്ന അവകാശവാദമാണ് ചൈന ഉന്നയിക്കുന്നത്.


(Wayanad Tunnel ) കേരളം ഭരിക്കുന്നവർ പരിസ്ഥിതിയെ കുറിച്ച് ചിന്തിക്കുന്നില്ല | Wayanad Tunnel Kerala Government Environment Western Ghats Viju B Development text interview pinarayi vijayan\nകേരളം ഭരിക്കുന്നവർ പരിസ്ഥിതിയെ കുറിച്ച് ചിന്തിക്കുന്നില്ല\nBy വിജു ബി/ ആതിര മാധവ് • 27/10/2020 at 7:17AM\nഒക്ടോബർ5നാണ് മുഖ്യമന്ത്രി പിണറായി വിജയൻ വയനാട് -കോഴിക്കോട് ജില്ലകളെ ബന്ധിപ്പിക്കുന്ന, ഏഴു കിലോമീറ്ററോളം ദൂരമുള്ള സംസ്ഥാനത്തെ ഏറ്റവും വല്യ തുരങ്കപാതയുടെ നിർമാണ പദ്ധതി ഉൽഘാടനം ചെയ്തത്. പക്ഷെ കേരളം വല്യ പരിസ്ഥിതി ദുരന്തങ്ങൾ നേരിടുന്ന ഒരു കാലഘട്ടത്തിൽ ഇത്തരം നിർമാണങ്ങൾ നടക്കുന്നത് വേണ്ട പഠനങ്ങൾ നടത്തിയിട്ടാണോ എന്ന ചോദ്യങ്ങൾ ഉയരുന്നുണ്ട്. വയനാടിന്റെ പരിസ്ഥിതിയെ കുറിച്ച് ടൈംസ് ഓഫ് ഇന്ത്യ മെട്രോ എഡിറ്ററും, കേരളത്തിൽ നടന്ന പ്രളയത്തെ കുറിച്ചുള്ള 'ഫ്ലഡ് ആൻഡ് ഫ്യൂറി' എന്ന പുസ്തകം എഴുതിയ വിജു ബി സംസാരിക്കുന്നു.\n? എളുപ്പത്തിൽ ഉള്ള ചരക്ക് നീക്കവും, യാത്രയുടെ സമയ ലാഭവും, ടൂറിസവും ഒക്കെ അവിടെ നിക്കട്ടെ, ഈ നിർമാണം അവിടുത്തെ പരിസ്ഥിതിയെ എങ്ങനെ ബാധിക്കുമെന്നാണ് വിജുവിന് തോന്നുന്നത്?\n= കോഴിക്കോടുള്ള ആനക്കാംപൊയിലിൽ എന്ന പ്രദേശത്ത് നിന്നും വയനാട്ടിലെ മേപ്പാടിയിലേക്ക് ആണ് പദ്ധതി വരുന്നത്. 900 കോടി രൂപ ചെലവ് വരുന്ന ഏഴ് കിലോമീറ്റർ ദൂരം വരുന്ന പദ്ധതിയാണിത്. ടൂറിസത്തിന് പുറകെ വല്യ വികസനം വരുമെന്നാണ് ചിലരുടെ അവകാശവാദം. എന്നാൽ ഈ പ്രദേശത്തെ കുറിച്ച് നമ്മൾ ചിന്തിക്കേണ്ടിതുണ്ട്. വളരെയധികം പാരിസ്ഥിക ദുർബലവും, പരിസ്ഥിത ലോലവുമായ ഭൂപ്രദേശമാണ് അവിടെ. അതുവഴിയാണ് നിർദ്ദിഷ്ട തുരങ്കം കടന്നു പോകുമെന്ന് പറയുന്നത്. വെള്ളരിമല, ചെമ്പ്ര പീക്ക് എന്നിവയൊക്കെ ഈ പദ്ധതി പ്രദേശത്ത് വരുന്നവയാണ്. ഗേറ്റ് വേ ഓഫ് സൗത്ത് വെസ്റ്റേൺ മൺസൂൺ എന്നാണ് ഈ പ്രദേശം അറിയപ്പെടുന്നത് പോലും. ഈ പ്രദേശത്തെ കുറിച്ച് ഭൗമശാസ്ത്ര പഠന കേന്ദ്രമായ സെസ് പറയുന്നത് ഉരുൾപൊട്ടൽ സാധ്യത കൂടുതലുള്ള പ്രദേശമാണെന്നാണ്. മേപ്പാടിക്ക് സമീപമാണ് കഴിഞ്ഞ വർഷം വലിയ ഉരുൾപൊട്ടലുണ്ടായി നിരവധി പേർ മരണമടഞ്ഞ പുത്തുമല സ്ഥിതി ചെയ്യുന്നത് എന്ന് ഓർക്കണം. ഇത്ര വലിയ പദ്ധതി പ്രഖ്യാപിക്കുമ്പോൾ ഇതേക്കുറിച്ച് സാധ്യതാ പഠനം നടത്തേണ്ടതുണ്ട്. അത് സർക്കാർ നടത്തിയിട്ടില്ല. പാരിസ്ഥികാഘാത പഠനം നടത്തണമെന്നത് നിയമപ്രകാരം ചെയ്യണ്ടതാണ്. ഇതൊക്കെ ഒട്ടേറെ ചർച്ചകൾ നടക്കേണ്ട വിഷയമാണ് പക്ഷെ അതൊന്നുമുണ്ടായിട്ടില്ല. ഈ നിസ്സംഗത വളരെ ഞെട്ടലുളവാക്കുന്ന വസ്തുതയാണ്.\n? കേരളത്തിൽ ഉള്ള പല വികസന നിർമാണ പ്രവർത്തനങ്ങളും ശാസ്ത്രീയമല്ല എന്ന് വിജു പറഞ്ഞിട്ടുണ്ട്. പ്രളയ കാലത്ത് നമ്മൾ അത് തിരിച്ചറിഞ്ഞിട്ടുമുണ്ട്. ആ ലിസ്റ്റിലേക്കാണോ ഈ പദ്ധതിയുടെയും പോക്ക്?\n= അതെ എന്ന് എനിക്ക് തോന്നുന്നു. കേരളത്തിൽ പൊതുവിൽ ഏത് വികസന പ്രവർത്തനങ്ങളെടുത്താലും അശാസ്ത്രീയമായ സമീപനം കാണാം. ഉദാഹരണത്തിന് കൊച്ചി- മൂന്നാർ- ധനുഷ്ക്കോടി ഗ്യാപ് റോഡ് വികനസ പദ്ധതി നോക്കിയാൽ തന്നെ അത് മനസ്സിലാകും. ഇവിടെ ദേശീയ പാത വികസന അതോറിട്ടി വികസന പ്രവർത്തനം ആരംഭിച്ച ശേഷം 20 ഉരുൾപൊട്ടലുകളാണ് വളരെ ചെറിയ കാലയളവിനുള്ളിൽ അവിടെ ഉണ്ടായത്. അവിടുത്തെ നൂറ് കണക്കിന് ആളുകളുടെ കൃഷിഭൂമി നഷ്ടമായി. അശാസ്ത്രീയമാണ് ഇവിടുത്തെ റോഡ് വികസന പ്രവർത്തനമെന്നാണ് ദേവികുളം സബ് കലക്ടർ പ്രേം കൃഷ്ണൻ നൽകിയ റിപ്പോർട്ടിൽ പറയുന്നത്. ഇവിടെ റോഡ് വികസനം സാധ്യമല്ലെന്ന് സബ് കളക്ടറുടെ റിപ്പോർട്ടിൽ വ്യക്തമാക്കിട്ടുണ്ട്. ഏറ്റവും കൂടുതൽ നിയമവിരുദ്ധ ക്വാറിയിങ് നടക്കുന്ന മേഖലകളിലൊന്നാണിത്. അതിരപ്പിള്ളി വേണ്ട എന്ന് വച്ച പദ്ധതിയായിരുന്നു ഇപ്പൊ ദാ അത് വീണ്ടും കൊണ്ടുവരുന്നു. ഇതൊക്കെ എന്ത് മോഡൽ വികസനമാണ് മുന്നോട്ട് വെക്കുന്നത് എന്നതിന് ഉദാഹരണമാണ്.\n? കേരളം വർഷാവർഷം മണ്ണിടിച്ചിലും ഉരുൾപൊട്ടലും നേരിട്ടിട്ടും, കാലാവസ്ഥ വ്യതിയാനങ്ങളുടെ പരിണിതഫലങ്ങൾ അനുഭവിച്ചിട്ടും, വികസനത്തിന്റെ പേരിൽ പശ്ചിമ ഘട്ടത്തിൽ ഇത്തരം നിർമ്മാണങ്ങൾ നടത്താനുള്ള ചിന്തകൾ അവിടെ നിന്നാണ് വരുന്നത് ?\n= ചിന്തകൾ തന്നെ ഇല്ല. ചിന്തിക്കുന്നില്ല എന്നതാണ് നമ്മുടെ പ്രശ്നം എന്നാണ് തോന്നുന്നത്. ഇപ്പോഴത്തെ വയനാട് തുരങ്കം ഇലക്ഷൻ സ്റ്റണ്ടിന്റെ ഭാഗമാണോ എന്തോ. പ്രളയത്തിന് ശേഷം നമ്മൾ ഒരു സസ്‌റ്റൈനബിൾ ഡെവലപ്പ്മെന്റ് മോഡലിനെ കുറിച്ച് ചിന്തിച്ചിട്ടില്ല. ഏതെങ്കിലും ഒരു പുഴക്ക് നമ്മൾ വീണ്ടും ജീവൻ വെപ്പിച്ചോ? ഒരു ഗ്രാമത്തെ വീണ്ടെടുത്തോ? അത്തരം ചിന്തകൾ തുടങ്ങാനുള്ള സമയം ആയില്ലേ? ഭാവി കേരളത്തെ എങ്ങനെ സൃഷ്ടിക്കണം? കേരളത്തിന്റെ പരിസ്ഥിതിയെ സംരക്ഷിക്കാൻ എന്തൊക്കെ ചെയ്യണം എന്നൊക്കെ വ്യക്തമാക്കുന്ന ഒരു പദ്ധതി വേണ്ടേ നമുക്ക്? നമ്മൾ ഫ്ലഡ് ഫോർകാസ്റ്റ് സിസ്റ്റത്തെ കുറിച്ച് ഒക്കെ സംസാരിച്ചിരുന്നു പക്ഷെ പിന്നെ അനങ്ങിയില്ല. വയനാട് എം എൽ എ, താമരശേരി ബിഷപ്പ് എന്നിവരൊക്കെ വയനാട് തുരങ്കത്തെ പിന്തുണക്കുന്നുണ്ട്.\nടൂറിസം വന്നാൽ നാട് വികസിക്കുമെന്നാണ് ഇവരൊക്കെ പറയുന്നത്. മെഗാ ടൂറിസം ആണോ കേരളത്തെ രക്ഷിക്കാൻ പോകുന്നത്? മെഗാ ടൂറിസം പദ്ധതികളുടെ ഒക്കെ കാലം കഴിഞ്ഞു എന്ന് മനസിലാക്കണം.സുസ്ഥിര ടൂറിസം ആണ് ഇനി നമ്മുടെ മുന്നിലുള്ള മാർഗം. തദ്ദേശ വാസികളായ ആദിവാസി ജനവിഭാഗങ്ങളെ കൂടെ ഉൾപ്പെടുത്തി കൊണ്ട് മാത്രമേ ഇനിയൊരു സുസ്ഥിരമായ വികസനം സാധ്യമാവുകയുള്ളൂ. നമ്മൾ നെതർലാൻഡ്സിലെ മോഡലാണ് നടപ്പാക്കുന്നതൊന്നക്കെ പറയും. ,റിപ്പോർട്ടിൽ ഒന്ന് എഴുതി വെക്കുകയും ചെയ്യും, പക്ഷെ സംഭവിക്കുന്നത് മറ്റൊന്നാണ്. നമ്മൾ പറയുന്നതും ചെയ്യുന്നതും തമ്മിലുള്ള അന്തരം വളരെ വലുതാണ്.\n=? പല വിദേശ രാജ്യങ്ങളിലും ഗ്രീൻപാർട്ടി പോലെ പരിസിഥിതി വിഷയങ്ങളെ അഡ്രസ് ചെയ്യുന്ന രാഷ്ട്രീയ പ്രസ്ഥാനങ്ങളുണ്ട്. നമ്മുടെ രാഷ്ട്രീയപാർട്ടികൾ പാരിസ്ഥിക വിഷയങ്ങൾക്ക് അവരുടെ പ്രകടനപത്രികയിൽ എങ്കിലും ഇടം കൊടുക്കാറുണ്ടോ.\n= ഒരിക്കലും ഇല്ല, ഗാഡ്ഗിൽ റിപ്പോർട്ട് തന്നെ ഉദാഹരണം. ഗാഡ്ഗിൽ റിപ്പോർട്ടിനെതിരെ നിയമസഭ പ്രമേയം വരെ പാസാക്കി. റിപ്പോർട്ടിനെതിരെ സംസാരിക്കുന്ന പലരും ആ റിപ്പോർട്ട് വായിച്ചു പോലും നോക്കിയിട്ടില്ല. പരിസ്ഥിതി വിഷയം ഉയർത്തിപ്പിടിക്കുന്ന ഒരു പാർട്ടി പോലും കേരളത്തിൽ ഇല്ല. . വല്ലാത്തൊരു അവസ്ഥയാണിത്.\nപശ്ചിമഘട്ടത്തെ കുറിച്ച് ഒരുതരത്തിലും ചർച്ച നടക്കുന്നില്ല. കേരളത്തിന്റെ അവിഭാജ്യ ഭാഗമാണ് പശ്ചിഘട്ടം. കേരളത്തിന്റെ 50 ശതമാനം പശ്ചിമഘട്ടമാണ്. അത് ആദ്യം അധികാരികൾ മനസിലാക്കണ്ടേ , അത് മനസ്സിൽ വച്ച് വേണം കേരളത്തിൽ എന്ത് പദ്ധതിയും ആലോചിക്കാനും ആസൂത്രണം ചെയ്യാനും. ആസൂത്രണ ബോർഡിന്റെ പേപ്പറിൽ പോലും പശ്ചിമഘട്ടത്തെ കുറിച്ച് ആലോചിക്കുന്നുണ്ടെന്ന് തോന്നുന്നില്ല. പ്രളയം കഴിഞ്ഞപ്പോൾ ക്വാറിയിങ് കൂടി എന്നാണ് പറയുന്നത്. പ്രളയത്തിന് ശേഷം മൂന്ന് കോടി ടൺ ഗ്രാനൈറ്റ് പൊട്ടിച്ചുവെന്നാണ് 2019 ലെ മൈനിങ് വകുപ്പിന്റെ കണക്ക്.\nപണ്ട് ഗ്രീൻ പൊളിറ്റിക്സ് എന്നത് വരേണ്യ രാഷട്രീയത്തിന്റെ ഭാഗമായിരുന്നു. പക്ഷേ ഇന്ന് അത് സംസാരിക്കാതെ മുന്നോട്ട് പോകാനാവില്ല എന്ന നിലവന്നിട്ടുണ്ട്. പക്ഷം, നമ്മളെ സംബന്ധിച്ച് ഒരു മികച്ച രാഷ്ട്രീയ കാഴ്ചപ്പാട് ഇല്ല. കഴിഞ്ഞ നാല് വർഷത്തെ കാര്യം നോക്കു. . 2016 വരൾച്ച, വന്നു. അടുത്ത വർഷമായപ്പോൾ ഓഖി കൊടുങ്കാറ്റടിച്ചു. പിന്നീട് പ്രളയം, ഉരുൾപൊട്ടൽ എന്നീ വിഷയങ്ങൾ കേരളത്തിന് നേരിടേണ്ടി വന്നു. ഇതൊക്കെ ഉണ്ടായിട്ടും നമ്മൾ കാലാവസ്ഥയെ കുറിച്ച് ഗൗരവമായി ചർച്ച ചെയ്യുന്നില്ല, ചർച്ച ചെയ്തില്ലെങ്കിൽ പിന്നെ പ്രശ്നമലില്ലല്ലോ എന്ന ഒളിച്ചോട്ട സമീപനമാണ് നമ്മുടേത്.\n? വയനാടിലെ ജനങ്ങൾ ഇത് ആഗ്രഹിക്കുന്നു എങ്കിൽ ഈ തുരങ്ക നിർമ്മാണത്തെ എങ്ങനെ കാണുന്നു?\n= വയനാട്ടിൽ ഉള്ളവർക്ക് ഇതേക്കുറിച്ച് അറിയാത്തതുകൊണ്ടുള്ള പ്രശ്നമുണ്ട്. അവിടെ തെറ്റിദ്ധാരണജനകമായ പലതും പ്രചരിപ്പിക്കുന്നുണ്ട്. ഉദാഹരണത്തിന് മാധവ് ഗാഡ്ഗിൽ റിപ്പോർട്ട് നടപ്പിലാക്കിയാൽ വീടുകൾക്ക് പച്ച പെയിന്റ് അടിക്കേണ്ടി വരുമെന്ന ക്യാംപെയിൻ നടന്നിട്ടുണ്ട്. അടുത്തിടെ ഉണ്ടായ മറ്റൊരുകാര്യം പറയാം. കടുവ കൂടുതലുള്ള പ്രദേശമാണ് വയനാട്. പെരിയാറിനെകാൾ കൂടുതൽ കടവുകൾ ബന്ദിപ്പൂർ വനവുമായിബന്ധപ്പെട്ട് കിടക്കുന്ന ഈ പ്രദേശത്ത് ഉണ്ടെന്നാണ് നിഗമനം. അതിനാൽ ഈ പ്രദേശത്തെ ടൈഗർ റിസർവ് ആക്കാൻ ആലോചന നടന്നു. അന്ന് തന്നെ അതിൽ എതിർപ്പ് വന്നു. ടൈഗർ റിസർവ് വന്നാൽ ആളുകൾക്ക് പുറത്തിറങ്ങാൻ പറ്റില്ല എന്നായിരുന്നു അവിടെ നടന്ന പ്രചാരണം. മിസ് ഇൻഫർമേഷൻ ക്യാംപെയിൻ വ്യാപകമായി നടക്കാറുണ്ട്. ഇപ്പോഴത്തെ ടണൽ പദ്ധതിക്ക് പകരം താമരശേരി റോഡ്, കുറ്റ്യാടി - മാനന്തവാടി റോഡ്. എന്നിവയൊക്കെ നന്നാക്കിയെടുത്താൽ മതിയാകും. രാത്രിയാത്ര നിരോധിച്ചതാണ് ഇപ്പോഴത്തെ പ്രശ്നങ്ങളുടെ കാരണങ്ങളിലൊന്ന്.\nകാട് എന്നത് പൊതു സ്വത്താണ്. പ്രാദേശിക വിഭവമാണ്. കാടിനെ സംരക്ഷിക്കാൻ അതാത് നാട്ടുകാർ ചെയ്യുന്ന പ്രവർത്തനത്തെ ഇക്കോ സർവീസ് ആയി കാണണം. വയനാട്ടിലെ ഓർഗനിക് കൃഷി നടത്തുന്നവർ പറയുന്നത് ഫാം ഉൽപ്പന്നങ്ങൾ വിൽക്കാൻ സാധിക്കുന്നില്ലെന്നാണ്. ലോക്ക് ഡൗൺ കഴിഞ്ഞിട്ട് സർക്കാർ കാശ് കൊടുത്തിട്ടില്ല എന്ന് അവർ പറയുന്നു. മൃഗ- മനുഷ്യ സംഘർഷം സൃഷ്ടിക്കുന്ന പ്രശ്നങ്ങളുണ്ട്. ഇതെല്ലാം പരിഗണിച്ച് കർഷകരെ സംരക്ഷിക്കാനുള്ള നടപടിയാണ് സർക്കാരിന്റെ ഭാഗത്ത് നിന്നും ഉണ്ടാകേണ്ടത്. എന്നാൽ അതുണ്ടാകുന്നില്ല. പിന്നെ വെറുതെ കാടിനെ കുറിച്ച് മാത്രം പറഞ്ഞിട്ട് എന്താകാര്യം.\nഒരു വശത്ത് മെഗാ പ്രോജക്ട് പ്രഖ്യാപിക്കുകയാണ്. ടൂറിസം എന്ന് പറഞ്ഞ് എന്താ അവിടെ കാണിക്കാൻ പോകുന്നത്? പ്രകൃതി നശിപ്പിച്ച് എന്ത് ടൂറിസമാണ് നടപ്പാക്കുക? ടൂറിസ്റ്റുകളെ കൊണ്ടുവന്ന് എന്താണ് കാണിച്ചു കൊടുക്കാൻ പോകുന്നത് ഈ കെട്ടിടങ്ങളാണോ അവർ കാണാൻ വരുന്നത്? അല്ല, നമ്മുടെ പ്രകൃതി സൗന്ദര്യംകാണാനാണ്. രണ്ട് ലക്ഷത്തോളം ആദിവാസി ജനവിഭാഗങ്ങളാണ് വയനാട്ടിലുള്ളത്. അവരുടെ സ്ഥിതിയും വളരെ ദയനീയമാണ്. കൊവിഡ് ഭീകരമായ അവസ്ഥയാണ് സൃഷ്ടിച്ചിരിക്കുന്നത്. അവരെ മുൻനിർത്തി പദ്ധതികൾ ഉണ്ടാകണം. ഓർഗാനിക് കൃഷിക്കും ഉൽപന്നങ്ങൾക്കും വിപണിയുണ്ട്. അത് ചെയ്താൽ ആ ജനവിഭാഗത്തിന് അത് സഹായകമാകും. നമ്മൾ പക്ഷേ ആദ്യം പോയി ടണൽ പദ്ധതി നടപ്പാക്കാനാണ് ശ്രമിക്കുന്നത്. ടോപ് ഡൗൺ അപ്രോച്ച് ആണ് നമ്മുടേത്. അതാണ് പ്രശ്നം.\n? വയനാട്ടിലേക്കുള്ള യാത്ര ദുർഘടം പിടിച്ചതാണ് എന്നത് ഒരു വസ്തുതയാണ്. വയനാടെന്നല്ല, കേരളത്തിലെ പരിസ്ഥിതി ലോല പ്രദേശങ്ങളിൽ താമസിക്കുന്ന ജനങ്ങളിലേക്ക് പരിസ്ഥിതിയെ ബാധിക്കാത്ത വിധം വികസന പദ്ധതികൾ എത്തിക്കാൻ കഴിയുമോ?\n= പറ്റുമോ ഇല്ലയോ എന്നുള്ള ഡിബേറ്റ് പോലും ഇവിടെ നടക്കുന്നില്ല എന്നതാണ് നമ്മൾ നേരിടുന്ന യഥാർത്ഥ പ്രശ്നങ്ങളിലൊന്ന്. ചെറിയ ഒരു ഉദാഹരണം പറയാം. ആലപ്പുഴയിൽ മന്ത്രി തോമസ് ഐസക്ക് നടപ്പാക്കിയ മാലിന്യ നിർമാർജ്ജനം. അട്ടപ്പാടിയിൽ തണൽ എന്ന എൻ ജി ഒ ചെയ്യുന്ന പ്രോജക്ട് ഒക്കെ പരിസ്ഥിതി സൗഹാർദ്ദ പദ്ധതികളാണ്. . സുസ്ഥിരമായ കൃഷിയിലേക്ക് പോകാതെ ഇനി നിവർത്തിയില്ല. പശ്ചമഘട്ട മേഖലയിൽ താമസിക്കുന്നവർക്ക്, അത് സംരക്ഷിക്കുന്നതിന് നമ്മൾ എക്കോ സർവീസ് കൊടുക്കണം. കൃഷി നടത്തുന്നവർക്ക് നല്ല ഇൻഷൂറൻസ് നടപ്പാക്കണം. സിറ്റിയിൽ താമസിക്കുന്നവരിൽ നിന്നും സെസ് ഈടാക്കി കാടുകളുടെ ബഫർ സോൺ സംരക്ഷിക്കുന്നവർക്ക് നൽകണം. തൊഴിലില്ലായ്മ കാരണമാണ് ആളുകൾക്ക് ക്വാറിയിങ്ങ് ഭാഗമാകാൻ നിർബന്ധിതരാതകുന്നത്. അത് തടയാനും അഴിമതി തടയാനും സുസ്ഥിരമായ വികസന കാഴ്ചപ്പാട് ഉണ്ടാകണം.\n? വയനാട് തുരങ്ക പാതയെ കുറിച്ച് സർക്കാർ പ്രഖ്യാപിച്ചപ്പോൾ തന്നെ മലയാളികളുടെ മനസ്സിൽ വന്നത് മറ്റൊരു തുരങ്കപാതയാണ് കുതിരാൻ തുരങ്ക പാത. കുതിരാൻ തുരങ്കം നിർമ്മിക്കുന്ന അനുഭവത്തിൽ ഈ പുതിയ ഉദ്യമത്തെ വിലയിരുത്താമോ?\n= 2013 ൽ തുടങ്ങിയതാണ് കുതിരാന്റെ പണി. ഇപ്പൊ 2020 ആയി. ഏഴ് വർഷമായിട്ടും നിർമ്മാണം തീർന്നില്ല. അശാസ്ത്രീയമായിട്ടാണ് ഇവിടെ വെടിമരുന്ന് ഉപയോഗിച്ച് പാറ പൊട്ടിച്ചത്. അവിടെ ഇടതുവശത്തെ ടണൽ തുറന്നിട്ടില്ല. ഏഴ് വർഷം കൊണ്ട് ഒരു കിലോമീറ്റർ ടണൽപോലും നിർമ്മിക്കാൻ പറ്റിയിട്ടില്ല. അപ്പോഴാണ് നമ്മൾ ഏഴ് കിലോമീറ്റർ തുരങ്കപ്പാത നിർമ്മിക്കാൻ പോകുന്നത്. കുതിരാനേക്കാൾ വളരെയധികം ജൈവവൈവി ധ്യമുള്ള പ്രദേശത്താണ് ഏഴ് കിലോമീറ്റർ തുരങ്കപ്പാത നിർമ്മിക്കാൻ പോകുന്നത് എന്നത് കൂടി ഓർമ്മിക്കണം. പശ്ചമിഘട്ടത്തിലാണ് ഈ ടണൽ വരാൻ പോകുന്നത്. ഇത് പൊതു ചർച്ചയ്ക്ക് വിധേയമാക്കണം. സ്വതന്ത്രമായ ഏജൻസി ഇതേ കുറിച്ച് പഠിക്കണം.\nചെമ്പ്ര കൊടുമുടിക്ക് സമീപം മാത്രം കണ്ട് വരുന്ന പത്ത് പതിനായിരം വർഷങ്ങൾക്ക് മുമ്പ് ഇവിടെ വന്ന ഒരു ദേശാടനപക്ഷിയുണ്ട്. അവിടെ മാത്രം ജീവിക്കുന്ന ചില്ലപ്പൻ പക്ഷി. ഇങ്ങനെയുള്ള അപൂർവം പക്ഷികളുടെയും മൃഗങ്ങളുടെയും ആവാസ കേന്ദ്രമാണ് അവിടം.. അയൽവാസി വീട്ടിൽ ഒന്ന് ഡ്രിൽ ചെയ്താൽ പോലും അതുണ്ടാക്കുന്ന ശബ്ദം എന്തായിരിക്കുമെന്ന് നമുക്ക് അറിയാം. അപ്പോൾ തുരങ്കം പണിഞ്ഞാലോ? മാത്രമല്ല, ഈ പ്രദേശം ആനത്താര കൂടെയാണ്. 15 കോടി വർഷം പഴക്കമുള്ള ജൈവ വ്യവസ്ഥയാണ് ഈ പ്രദേശത്തുള്ളത്. ഇതെല്ലാം ഒറ്റ ബ്ലാസ്റ്റിൽ തീർക്കാവുന്നതാണോ എന്നത് ചർച്ച ചെയ്യണം. പശ്ചമിഘട്ട മേഖലയിൽ എന്തെങ്കിലും ചെയ്യുമ്പോൾ മനുഷ്യനെ കുറിച്ച് മാത്രം ചിന്തിച്ചാൽ പോര വലിയൊരു ഇക്കോസിസ്റ്റം അവിടെ ഉണ്ടെന്ന് മനസ്സിലാക്കണം. ഗ്രീൻ കാഴ്ചപ്പാട് എന്നത് ശാസ്ത്രീയമായ ഫിലോസഫിയാണ് അല്ലാതെ കാൽപ്പനികമല്ല. പശ്ചിമ ഘട്ടം നിലനിൽക്കണമെങ്കിൽ ഇങ്ങനെ ചിന്തിച്ച് തീരുമാനം എടുത്ത് വേണം പോകാൻ.\nപ്രളയം: കാണാതെ പോയ യഥാർത്ഥ്യങ്ങൾ


മാവേലിക്കര: തയ്യല് തൊഴിലാളി മസ്ദൂര് സംഘ് ആലപ്പുഴ ജില്ലാ വാര്‍ഷിക സമ്മേളനം മാവേലിക്കര കൊച്ചിക്കല് വിദ്യാധിരാജ വിദ്യാപീഠം സ്‌കൂളില് സംസ്ഥാന ഫെഡറേഷന് പ്രസിഡന്റ് വി.വി. ബാലകൃഷ്ണന് ഉദ്ഘാടനം ചെയ്തു.\nയൂണിയന് ജില്ലാ പ്രസിഡന്റ് പി.ഡി. ദേവരാജന് അദ്ധ്യക്ഷനായി. ജില്ലാ വൈസ് പ്രസിഡന്റ് ബി. ശ്രീകുമാര്,ജോയിന്റ് സെക്രട്ടറിമാരായ ജി. രാജീവ്, റ്റി.സി. സുനില് കുമാര്, മാവേലിക്കര മേഖല പ്രസിഡന്റ് ആര്.കെ. പ്രസാദ് ചന്ദ്രന്‍പിള്ള, സെക്രട്ടറി ജെ. മനോജ്, ട്രഷറര് എസ്. പരമേശ്വരന് നായര് എന്നിവര് പ്രസംഗിച്ചു. ജില്ലാ ജനറല് സെക്രട്ടറി സി.ജി.ഗോപകുമാര് പ്രഭാഷണം നടത്തി.\nപുതിയ ഭാരവാഹികള്: സ്‌നേഹ വിജയന് (പ്രസിഡന്റ്), വൈസ് പ്രസിഡന്റ്മാരായി ദേവയാനി, കെ. ബാലചന്ദ്രന്, വീണ, സുജാതാ ജഗനാഥന് എന്നിവരെയും ജനറല് സെക്രട്ടറിയായി റ്റി.സി. സുനില്‍കുമാറിനെയും സെക്രട്ടറിമാരായി വനജ, രതീഷ് ബാബു, ശാലുകൃഷ്ണ, ജയകുമാര്, അമ്പിളി എന്നിവരെയും ട്രഷററായി പി.വി. അജിത് കുമാറിനെയും തെരഞ്ഞെടുത്തു.\nഹെഡ്‌ലോഡ് മസ്ദൂര് സംഘ് ജില്ലാ സമ്മേളനം ഇന്ന്\nതയ്യല് തൊഴിലാളി സംഘ് പഠനശിബിരം ഇന്ന്\nഇന്‍ഡസ്ട്രിയല് മസ്ദൂര് സംഘം ജില്ലാ സമ്മേളനം


നായകനായ അബൂസലീമിനെ അറിയാം.. | മറുപുറം കേരള\nNovember 4, 2020 November 4, 2020 Web DeskLeaveaComment on നായകനായ അബൂസലീമിനെ അറിയാം..\nവില്ലനും കോമിഡിയും മാത്രം അവതരിപ്പിച്ച അബൂസലീമല്ല ഇത്. നായകനായ അബൂസലീമാണിത്.\nഅടുത്തിടെ അദ്ദേഹം നായകനായ ഒരു ഹ്രസ്വചിത്രം പുറത്തിറങ്ങിയിരുന്നു. ‘ദി ഷോക്ക്’ എന്ന പേരിലിറങ്ങിയ ആ ഹ്രസ്വ ചിത്രം കണ്ട ശേഷം നടന് ദേവന് ഫേസ്ബുക്കില് കുറിച്ചിരിക്കുന്ന വാക്കുകള് ശ്രദ്ധ നേടിയിരിക്കുകയാണ്. ‘ഇന്ന് ഒരു ഹൃസ്വചിത്രം കണ്ടു, ‘ദി ഷോക്ക്’. ശരിക്കും ഷോക്ക് ആയിപോയി, ഒന്നാമത്തേത് അബു സലിം എന്ന നടന് തന്നെ. നമ്മള് എത്രയോ സിനിമകളിലൂടെ ഈയാളെ കണ്ടിട്ടുണ്ട്. വില്ലനും ഗുണ്ടയും ആയി നായകന്മാരുടെ കൈയില്‍നിന്നും വാരിക്കോരി അടിവാങ്ങുന്ന നടന്. അയാളിലെ നടനെ കണ്ടെത്തിയിരിക്കുന്നു ശരത്ചന്ദ്രന് വയനാട് ഈ ചിത്രത്തിലൂടെ.\nഈ സംവിധായകനെ നമ്മള് കേള്‍ക്കാന് തുടങ്ങിയിട്ടു വര്‍ഷങ്ങളേറെയായി. വന്നും പോയും, ഇപ്പോള് ഉള്ളവരുമായ നല്ല പ്രതിഭാശാലികളായ എതു സംവിധായകരോടൊപ്പം നിര്‍ത്താന് പറ്റിയ ഒരു കലാകാരന്. മൂന്നാമത്തെ ഷോക്ക്, ഇതിലെ ഇതിവൃത്തം തന്നെ. കണ്ണുകള് ഈറനണിയാതെ കാണാന് പറ്റാത്തരീതിയില് കഥയെ അവതരിപ്പിച്ചിരിക്കുന്നു. അനാവശ്യ മായ ഒരു ഷോട്ട് പോലുമില്ല. ആരൊക്കെയാണെന്ന് തിരിച്ചറിയാന് കഴിയാത്ത കുറെ നല്ല അഭിനേതാക്കള്. മനോഹരമായിത്തന്നെ അവര് തിളങ്ങി.\nഒപ്പം അമേയ, ധനേഷ് ദാമോദര്, റിയാസ് വയനാട്, ലെന, സന്തോഷ് കുട്ടീസ്, ഷീന നമ്പ്യാര്, മുനീര്, സിന്‍സി, മുസ്തഫ, ഷാജി,മാരാര്, ജയരാജ് മുട്ടില് എന്നിവരും അഭിനയിക്കുന്നു.ഷീമ മഞ്ചാന്റെ വരികള്‍ക്ക് കുഞ്ഞിമുഹമ്മദ് ഈണം പകര്‍ന്ന ഒരു ഗാനം ഈ ചിത്രത്തിന്റെ പ്രത്യേകതയാണ്. അതി ജീവനത്തിന്റെ ഈ കാലത്ത് ഇനിയൊരു പ്രകൃതി ദുരന്തം കൂടി നമ്മുടെ നാടിനെ കീഴ്‌പ്പെടുത്താതിരിക്കാന് പ്രകൃതി സംരക്ഷണത്തിന് നമ്മള് തന്നെ മുന്നിട്ടിറങ്ങണമെന്നാണ് ‘ദി ഷോക്ക്’ പറയുന്നത്. പൂര്‍ണ്ണമായും കോവിഡ് പ്രോട്ടോകോള് പാലിച്ചാണ് ചിത്രീകരണം പൂര്‍ത്തിയാക്കിത്. പ്രൊഡക്ഷന് കണ്‍ട്രോളര് താഹീര് മട്ടാഞ്ചേരി, വാര്‍ത്ത പ്രചരണം എ എസ് ദിനേശ് എന്നിവരാണ്.


സൗദിയിൽ കടകൾക്ക് 24 മണിക്കൂറും പ്രവര്‍ത്തിക്കാന് മന്ത്രിസഭാ അനുമതി; ഉംറക്കാർക്ക് സൗദിയിലെവിടെയും സഞ്ചരിക്കാം | SAUDI SHOP OPENING-Gulf news | Madhyamam\nHomechevron_rightGulfchevron_rightSaudi Arabiachevron_rightസൗദിയിൽ കടകൾക്ക് 24...\ndate_range 16 July 2019 3:00 PM GMT\nസൗദിയിൽ കടകൾക്ക് 24 മണിക്കൂറും പ്രവര്‍ത്തിക്കാന് മന്ത്രിസഭാ അനുമതി; ഉംറക്കാർക്ക് സൗദിയിലെവിടെയും സഞ്ചരിക്കാം\nജിദ്ദ: സൗദിയില് 24 മണിക്കൂറും കടകൾ തുറന്നു പ്രവർത്തിക്കാനും ഉംറ വിസയിലെത്തുന്നവർക്ക് രാജ്യത്തെ എല്ലാ നഗ രങ്ങളിലേക്കും സഞ്ചരിക്കാനും അനുമതി. സൽമാൻ രാജാവിെൻറ അധ്യക്ഷതയിൽ ചേർന്ന മന്ത്രിസഭായോഗത്തിലാണ് സുപ്രധാന തീരുമാനങ്ങൾ. നിലവിൽ 12 മണിക്ക് കടകൾ അടക്കണമെന്നായിരുന്നു നിയമം. പൊതുജന താല്‍പര്യാര്‍ഥം ഇക്കാര്യം പരിശോധിച്ച്അനുമതി നല്‍കേണ്ട വിഭാഗത്തിലെ സ്ഥാപനങ്ങളെ തീരുമാനിക്കാന് മുനിസിപ്പല് ഗ്രാമ കാര്യമന്ത്രാലയത്തോട് മന്ത്രിസഭ ആവശ്യപ്പെട്ടു.\nഇടവേളകളില്ലാതെ 24 മണിക്കൂറും കടകള്‍ക്ക് പ്രവര്‍ത്തിക്കാവുന്ന തീരുമാനം വ്യാപാരമേഖലയിൽ വലിയ ഉണർവുണ്ടാക്കുമെന്നാണ് പ്രതീക്ഷിക്കുന്നത്. സൗദിയിൽ നിശ്ചിത അനുമതിയുള്ള കടകളൊഴികെ രാത്രി 12 മണിക്ക് അടക്കണമെന്നായിരുന്നു നിയമം. റമദാനിൽ ഇതിൽ ഇളവുണ്ടാവാറുണ്ട്. വ്യവസ്ഥകള്‍ക്ക് വിധേയമായി അനുമതിയില് ഇളവുകള് നല്‍കാറുണ്ട്. ഇത് വിപുലമാക്കാന് ഉദ്ദേശിച്ചുള്ളതാണ് പുതിയ നീക്കം. അതേ സമയം നമസ്കാര സമയങ്ങളിൽ കടകൾ അടക്കണമെന്ന നിയമത്തിൽ ഇളവുണ്ടാവുമോ എന്ന കാര്യം വ്യക്തമല്ല. ഇതു സംബന്ധിച്ച് വ്യാപാരമേഖലയിലടക്കം ചർച്ചകളും പഠനങ്ങളും നേരത്തെ നടന്നിരുന്നു.\nഉംറ, സന്ദർശന വിസക്കാർക്ക് സൗദിയിലെ എല്ലാ നഗരങ്ങളിലും സഞ്ചരിക്കാനുള്ള നിയമത്തിനും മന്ത്രിസഭ അംഗീകാരം നൽകി. ഇതോടെ 36 വർഷം മുമ്പ് പാസാക്കിയ നിയമം ദുർബലമായി. ഉംറ വിസയിൽ സൗദിയിൽ വരുന്നവർക്ക് മക്ക, മദീന, ജിദ്ദ നഗരങ്ങൾക്ക് പുറത്തേക്ക് പോകുന്നതിന് 1987 മുതലാണ് വിലക്ക് വന്നിരുന്നത്. ഇതു പ്രകാരം ഉംറ വിസക്കാരെ മറ്റ് നഗരങ്ങളിലേക്ക് കൊണ്ടുപോകുന്ന വാഹനങ്ങൾക്കും ശിക്ഷയുണ്ടായിരുന്നു. ഇതൊഴിവാക്കാൻ ഏപ്രിൽ 23 ന് ചേർന്ന സൗദി ശൗറകൗൺസിൽ അനുമതി നൽകിയിരുന്നു. സൗദി അറേബ്യയിൽ ടൂറിസം പ്രോത്സാഹിപ്പിക്കുന്നതിെൻറ ഭാഗം കൂടിയാണ് തീരുമാനം.\nTAGS:saudi arabia GShop opening gulf news Malayalm new


ഒമാൻ ഒഴികെയുളള ഗൾഫ് രാജ്യങ്ങളിൽ ഇന്ന് ചെറിയ പെരുന്നാൾ : സൗദി ആഘോഷത്തിന്റെ നിറവിൽ\nPrevious Article ദുബായില് വാഹനാപകടം : ആറ് മലയാളികളെടക്കം 17 പേർ മരിച്ചു :പ്രവാസി സംഘടനാ പ്രവർത്തകൻ ജമാലുദ്ദീന്റെ വേർപാടിൽ സങ്കടം അടക്കാനാകാതെ പ്രവാസികൾ\nNext Article ഇറാനെ ഒറ്റപ്പെടുത്താന് സൗദി : ഇറാനെതിരെ ഇസ്ലാമിക രാജ്യങ്ങളുടെ പിന്തുണ തേടി ഒഐസി രാജ്യങ്ങളുടെ മന്ത്രിതല സമ്മേളനത്തില് സൗദി\nഗൾഫിലെ ചില ഭാഗങ്ങളിൽ ഇന്നലെ മാസപ്പിറവി ദൃശ്യമായി. രാജ്യത്തിന്‍റെ വിവിധ മേഖലകളിൽ നിരവധി വിനോദ പരിപാടികളാണ് വരും ദിവസങ്ങളിൽ നടക്കാനിരിക്കുന്നത്. തലസ്ഥാന നഗരിയായ റിയാദിൽ മാത്രം പെരുനാൾ അവധിയോട് അനുബന്ധിച്ച് 220 ഓളം വിനോദ പരിപാടികളാണ് അരങ്ങേറുക. നഗരത്തിന്‍റെ 30 ഇടങ്ങളിലായാണ് പരിപാടി നടക്കുക.\nനാടകങ്ങൾ, സിനിമ, ത്രീ-ഡി ലേസർ പ്രദർശനം, സ്പോർട്സ് മത്സരങ്ങൾ, നടൻ കലാരൂപങ്ങൾ തുടങ്ങിയ നിരവധി വിനോദ പരിപാടികളാണ് റിയാദിൽ നടക്കുക. കൂടാതെ ജനറൽ എന്‍റർടെയിൻമെൻറ് അതോറിറ്റി രാജ്യത്തിന്‍റെ വിവിധ പ്രവിശ്യകളിൽ പെരുനാൾ ദിവസങ്ങളിൽ 80 ഓളം പരിപാടികളും സംഘടിപ്പിക്കുന്നുണ്ട്.\nഒന്നാം പെരുനാൾ മുതൽ അഞ്ചു ദിവസമാണ് രാജ്യനത്തിന്‍റെ വിവിധ ഭാഗങ്ങളിലായി വിനോദ പരിപാടികൾ നടക്കുക. വിവിധ പാർക്കുകളിലായി നടക്കുന്ന പരിപാടികൾക്ക് പ്രവേശനം സൗജന്യമായിരിക്കും. പെരുന്നാളിനോട് അനുബന്ധിച്ചു രാജ്യത്തെ പ്രധാന മാളുകളും സിനിമ തീയറ്ററുകളും 24 മണിക്കൂറും പ്രവർത്തിക്കുമെന്ന് ടൂറിസം - ദേശീയ പൈതൃക വകുപ്പ് അറിയിച്ചിട്ടുണ്ട്.


ജിഎസ്ടിയും റിയല് എസ്റ്റേറ്റ് മേഖലയും\nഇന്ത്യയിലെ പ്രധാന ബിസിനസ് മേഖലയില് ഒന്നാണ് റിയല് എസ്റ്റേറ്റ് മേഖല. ഇന്ത്യയുടെ മൊത്ത ആഭ്യന്തരോല്‍പാദനത്തിന്റെ (ജിഡിപി) ഏഴ് ശതമാനത്തോളം വരുന്നത് ഈ മേഖലയില് നിന്നാണ്. ഏറ്റവും കൂടുതല് തൊഴിലാളികള് പണിയെടുക്കുന്ന രണ്ടാമത്തെ മേഖല കൂടിയാണത്രെ റിയല് എസ്റ്റേറ്റ് രംഗം. ഇന്ത്യന് സമ്പദ് വ്യവസ്ഥയ്ക്ക് ഏറ്റവും വലിയ സംഭാവന ചെയ്യുന്ന മേഖലയാണിത്.\nചരക്ക് സേവന നികുതി(ജിഎസ്ടി) എന്നത് ഒരു ദശകം നീണ്ട യാത്രയാണ്. 21ാം നൂറ്റാണ്ടിലെ ഇന്ത്യയുടെ ഏറ്റവും വലിയ പരിഷ്‌കാരമാണിത്. ഇതോടെ ഇന്ത്യയ്ക്ക് ഒരു പൊതുവായ വിപണി നിലവില് വന്നിരിക്കുന്നു. ഇന്ത്യയുടെ നികുതി അടിത്തറ വിപുലമായിരിക്കുന്നു. ആഭ്യന്തര പരോക്ഷ നികുതികളില് നിന്നുള്ള വരുമാനം കൂടുകയാണ്. വിഭവങ്ങളുടെ ഫലപ്രദമായ വിന്യാസം ജനക്ഷേമം വര്‍ധിപ്പിക്കും. പക്ഷെ ഇതേ ജിഎസ്ടി എങ്ങനെയാണ് റിയല് എസ്റ്റേറ്റ് മേഖലയെ ബാധിക്കുക എന്നത് സംബന്ധിച്ച് ഇനിയും വ്യക്തത ഉണ്ടായിട്ടില്ല. റിയല് എസ്റ്റേറ്റ് മേഖല ഏറെ വൈവിധ്യങ്ങളുള്ള ഒന്നാണ്. ഇവിടെ ഭൂമിയിന്മേലുള്ള നികുതി, സ്റ്റാമ്പ് ഡ്യൂട്ടി, വിവിധ സംസ്ഥാനനിയമങ്ങള്, സെസ്സിന്‍മേലുള്ള പ്രാദേശിക നികുതി, നിര്‍മ്മാണ സേവനങ്ങളില് ചിലതിന്മേലുള്ള നികുതിയിളവ് എന്നിങ്ങനെ പല ഘടകങ്ങള് പ്രവര്‍ത്തിക്കുന്നുണ്ട്്. ഈ സാഹചര്യത്തില് റിയല് എസ്റ്റേറ്റ് മേഖലയെ ചരക്ക് സേവന നികുതിയിലേക്ക് എങ്ങനെ ഒതുക്കാന് കഴിയുമെന്നത് ബുദ്ധിമുട്ടുള്ള ഒരു ദൗത്യമാണ്. അതേ സമയം, ഇത്തരം സംശയങ്ങള് ദൂരീകരിക്കേണ്ടത് ആവശ്യമാണ്.\nഇപ്പോള് ഡവലപര്‍മാര്‍ക്ക് ലഭ്യമായ നികുതിയിളവിനെപ്പറ്റി ജിഎസ്ടിയില് വ്യക്തതയില്ല. ജിഎസ്ടിയുടെ പരിധിയില് നിന്നും ഭൂമി ഒഴിവാക്കുന്നത് ഭാവിയില് കൂടുതല് അവ്യക്തതകള്‍ക്കും കേസുകള്‍ക്കും വഴിവെക്കും. ഓസ്‌ട്രേലിയ, സിംഗപ്പൂര്, കാനഡ, ന്യൂസിലാന്റ് എന്നീ രാഷ്ട്രങ്ങളിലേതുപോലെ ജിഎസ്ടിയുടെ പരിധിയില് ഭൂമിയെക്കൂടി വൈകാതെ ഉള്‍പ്പെടുത്തിയേക്കും. ഇതിന് ജിഎസ്ടിയുടെ കീഴില് സ്റ്റാമ്പ് ഡ്യൂട്ടി കൂടി ഏര്‍പ്പെടുത്തിയേക്കൂം. ഭൂമിയിടപാടില് കള്ളപ്പണം നിയന്ത്രിക്കാനും റവന്യൂനഷ്ടം ഒഴിവാക്കാനും വേണ്ടി ഭൂമിയും സ്റ്റാമ്പ് ഡ്യൂട്ടിയും ജിഎസ്ടിയുടെ കീഴിലാക്കാന് നിര്‍ദേശമുണ്ട്.\nഎങ്കിലും റിയല് എസ്റ്റേറ്റ് മേഖലയില് ജിഎസ്ടിയുടെ പ്രത്യാഘാതം എന്താകുമെന്ന് ഇപ്പോള് പ്രവചിക്കാന് സമയമായിട്ടില്ല. എന്തായാലും ദീര്‍ഘകാലാടിസ്ഥാനത്തില് അത് പല മേഖലകളിലും ആശ്വാസമാകും. നിലവില് ചരക്ക് നീങ്ങുന്നതിന്റെ ഓരോ ഘട്ടത്തിലും നികുതി കൊടുക്കേണ്ട അവസ്ഥ ഒഴിവായിക്കിട്ടും. നികുതിയുമായി ബന്ധപ്പെട്ട സമ്മതങ്ങള് പലതും യുക്ത്യനുസൃതമാക്കാനാകും. നിയമയുദ്ധത്തിന്റെ പേരിലുള്ള ചെലവുകള് ഒഴിവാക്കല്, ബന്ധപ്പെട്ട മേഖലകളുടെ വളര്‍ച്ചയില് നിന്നുണ്ടാകുന്ന നേട്ടം, സംസ്ഥാനാന്തര ചരക്ക് നീക്കത്തിന്റെ സുഗമത, ഭൂമി ഡവലപ് ചെയ്യുന്ന ബിസിനസ്സുകാരന്റെ പക്കല് നിക്ഷേപിക്കപ്പെട്ട വായ്പയുടെ ഏകീകരണം മൂലം ഉണ്ടാകുന്ന പണത്തിന്റെ ലഭ്യത- ഇതെല്ലാം റിയല് എസ്റ്റേറ്റ് മേഖലയില് ജിഎസ്ടി നടപ്പാക്കിയാല് ഉണ്ടാകാന് പോകുന്ന മെച്ചങ്ങളാണ്.\nവാങ്ങുന്നയാളുടെ മേലുള്ള ജിഎസ്ടി പ്രത്യാഘാതം\nപണികഴിച്ച് സ്വത്ത് വാങ്ങുമ്പോള് അത് ഭൂമിയെ ബാധിക്കില്ല. കാരണം ജിഎസ്ടി ഒരിക്കലും സ്റ്റാമ്പ് ഡ്യൂട്ടിയോ രജിസ്‌ട്രേഷന് ചെലവുകളോ വാങ്ങുന്നില്ല. സമീപഭാവിയില് ഇതെല്ലാം അതുപോലെ തന്നെ തുടരാനാണ് സാധ്യത. തീര്‍ച്ചയായും ഭരണഘടനാപരമായ പരിഷ്‌കാരത്തിലൂടെ മാത്രമേ സ്റ്റാമ്പ് ഡ്യൂട്ടി ചെലുത്താന് കഴിയൂ.\nപണിതീര്‍ത്ത് വാങ്ങുന്ന റിയല് എസ്റ്റേറ്റ് പ്രോപ്പര്‍ട്ടിയുടെ വിലയില് കുറവുണ്ടാകാന് സാധ്യതയുണ്ട്. കാരണം ഇപ്പോള് റിയല് എസ്‌റ്റേറ്റ് സ്വത്തിനുള്ള പരോക്ഷ നികുതി 25 ശതമാനമാണെങ്കില് ജിഎസ്ടി പ്രകാരം ഇത് 12 മുതല് 18 ശതമാനം വരെയായി കുറയാന് സാധ്യതയുണ്ട്. എന്തായാലും താങ്ങാവുന്ന ചെലവിലുള്ള വീടുകളെ ജിഎസ്ടി പരിധിയില് നിന്ന് ഒഴിവാക്കുമെന്നാണ് ഹൗസിംഗ് കേന്ദ്രമന്ത്രി വെങ്കയ്യ നായിഡു ഈയിടെ പ്രസ്താവിച്ചത്. വരും നാളുകളില് ഇതെങ്ങനെയാണ് നടപ്പാക്കാന് പോകുന്നതെന്ന് കാണുന്നത് നന്നായിരിക്കും.\nഡവലപറുടെ മേലുള്ള ജിഎസ്ടി പ്രത്യാഘാതം\nനിര്‍മ്മാണത്തിനുപയോഗിക്കുന്ന സ്റ്റീല്, സിമന്റ് എന്നിവ പോലുള്ള അസംസ്‌കൃത വസ്തുക്കളുടെ മേലുള്ള ബാധ്യത ഡവലപര്‍ക്ക് കുറയാന് പോകുകയാണ്. കാരണം ഇതിനെല്ലാം ഇവര്‍ക്ക് നികുതി വായ്പ ലഭിക്കും. ഇത് ഫലത്തില് നിര്‍മ്മാണച്ചെലവ് കുറയ്ക്കും. കരാര് അടിസ്ഥാനത്തിലുള്ള തൊഴില്‍സേവനത്തിന് നികുതി വായ്പ അര്‍ഹമാണെന്ന് പരിഷ്‌കരിച്ച ജിഎസ്ടി നിയമത്തില് പറയുന്നു. കെട്ടിടനിര്‍മ്മാണത്തെ ഒരു സേവനമായാണ് മാതൃകാ ജിഎസ്ടി നിയമം കണക്കാക്കുന്നത്. ഇതുമായി ബന്ധപ്പെട്ട കാര്യങ്ങളിന്മേല് കൂടുതല് വ്യാഖ്യാനം ഉണ്ടാകേണ്ടതുണ്ട്.\nഒരു മാറ്റത്തിന്റെ കാഴ്ചപ്പാടില് നോക്കുമ്പോള്, റിയല് എസ്റ്റേറ്റ് ഡവലപര്‍മാര് തങ്ങളുടെ മേഖലയിലെ ജിഎസ്ടിയുടെ പ്രത്യാഘാതമെന്ത് എന്നതിനെ വിമര്‍ശനാത്മകബുദ്ധിയോടെ വിലയിരുത്തേണ്ടതുണ്ട്. ജിഎസ്ടി വ്യവസ്ഥയിലേക്ക് മാറ്റാന് പോകുന്ന വായ്പയെക്കുറിച്ച് കൃത്യതയോടെ തീരുമാനിക്കേണ്ടത് സുപ്രധാനമാണ്. ഇതിനു പുറമേ, 2017 ജൂലൈ ഒന്ന് മുതലാണ് ജിഎസ്ടി പ്രാബല്യത്തില് വരാന് പോകുന്നത് എന്നത് പരിഗണിച്ചാല്, ഡവലപര്‍മാര് ഏപ്രില്, ജൂണ് മാസങ്ങളിലെ വായ്പാസ്വീകാര്യത വിലയിരുത്തേണ്ടതുണ്ട്. എന്റെ കാഴ്ചപ്പാടില്, ഉചിതമായി ക്രമീകരിച്ചാല്, ഇതുവരെയുള്ള വായ്പ ജിഎസ്ടി വ്യവസ്ഥയിലേക്ക് മാറ്റാവുന്നതേയുള്ളൂ. നിയമതര്‍ക്കമുള്ള വസ്തുക്കളുടെ കാര്യത്തില് പ്രത്യേകിച്ചും.\nബിഷപ്പിന്റെ ജ്യാമ്യാപേക്ഷ തള്ളി . ഇനി രണ്ടു ദിവസം പോലീസ് കസ്റ്റഡിയിൽ


ഉത്തര്‍പ്രദേശില് വീണ്ടും ട്രെയിന് പാളം തെറ്റി - ഇ വാർത്ത | evartha\nഉത്തര്‍പ്രദേശില് വീണ്ടും ട്രെയിന് പാളം തെറ്റി. ഹൗറജബല്‍പൂര് ശക്തിപൂഞ്ച് എക്‌സ്പ്രസിന്റെ ഏഴ് കോച്ചുകളാണ് പാളം തെറ്റിയത്. സോന്‍ബന്ദ്രയില് ഒബാര റെയില്‍വെ സ്റ്റേഷന് സമീപം രാവിലെ ആറുമണിയോടെയാണ് സംഭവം. ആളപായം റിപ്പോര്‍ട്ട് ചെയ്തിട്ടില്ല.\nയാത്രക്കാരെ പാളം തെറ്റാത്ത ബോഗികളിലേക്കു മാറ്റി. ഈ മാസം രണ്ടിന് യുപിയിലെ ഹര്‍ദ്ദാറ്റ്പൂരില് ചരക്കുവണ്ടിയുടെ നാല് ബോഗികള് പാളം തെറ്റിയിരുന്നു.\nഅടുത്തിടെ ഉത്തര്‍പ്രദേശിലുണ്ടായ ട്രെയിന് അപകടങ്ങളുടെ പശ്ചാത്തലത്തില് മന്ത്രി സുരേഷ് പ്രഭുവില്‍നിന്ന് റെയില്‍വേ വകുപ്പ് പ്രധാനമന്ത്രി എടുത്തുമാറ്റിയിരുന്നു. പുനഃസംഘടനയില് പിയൂഷ് ഗോയലിനാണു റെയില് മന്ത്രാലയത്തിന്റെ ചുമതല നല്‍കിയിരിക്കുന്നത്.


Kozhikode Abandoned Baby: 'ഈ കുഞ്ഞിന് നിങ്ങള് ഇഷ്ടമുള്ള പേരിടണം, ഒഴിവാക്കരുത്';പള്ളിപ്പടിയില് ഉപേക്ഷിച്ച നിലയില് കുഞ്ഞ് ഒപ്പം കുറിപ്പും - woman police and child protection committee take over four days old baby abandoned in islahiya mosque kozhikode | Samayam Malayalam\nwoman police and child protection committee take over four days old baby abandoned in islahiya mosque kozhikode\nSamayam Malayalam | Updated: 29 Oct 2019, 11:32:00 AM\nചുവന്ന ബ്ലാങ്കറ്റില് പൊതിഞ്ഞ് കുഞ്ഞിനെ പള്ളിപരിസരത്ത് ഉപേക്ഷിക്കുകയായിരുന്നു. കൂടെ കുഞ്ഞിനെ ഏറ്റെടുക്കണമെന്ന് ആവശ്യപ്പെട്ടു കൊണ്ട് എഴുതിയ ഒരു കുറിപ്പും കണ്ടെത്തി\nതിങ്കളാഴ്ച രാവിലെ എട്ടരയോടെയാണ് പള്ളി പരിസരത്ത് കുഞ്ഞിനെ കണ്ടെത്തിയത്\nസ്‌കൂളിലേയ്ക്ക് ഓട്ടോയില് വന്ന പ്രൈമറി വിദ്യാര്‍ഥികളാണ് കുഞ്ഞിനെ ആദ്യം കണ്ടത്.\nവനിതാ പോലീസും ശിശുസംരക്ഷണ സമിതി പ്രവര്‍ത്തകരുമെത്തി കുഞ്ഞിനെ ഏറ്റെടുത്തു\nകോഴിക്കോട്: താലോലിക്കാനോ പാലൂട്ടിയുറക്കാനോ നിന്റെ കൂടെ പെറ്റമ്മയില്ല. പെറ്റമ്മയുടെ ചൂടുംപറ്റി കിടന്നുറങ്ങേണ്ട അവളിന്ന് അപരിചിതരായ ചിലരുടെ ലാളനയില് കഴിയുകയാണ്. പിറന്നുവീണ് നാലാം ദിവസം അനാഥയാകേണ്ടി വന്ന അവളെ ഇരുകൈകളും നീട്ടി സ്വീകരിച്ചിരിക്കുകയാണ് ശിശുസംരക്ഷണ സമിതി.\nസ്വന്തം രക്തത്തില് ജനിച്ച പെണ്‍കുഞ്ഞിനെ ചുവന്ന ബ്ലാങ്കറ്റില് പൊതിഞ്ഞ് പള്ളിപ്പടികളില് ഉപേക്ഷിക്കുകയായിരുന്നു. തിങ്കളാഴ്ച രാവിലെ എട്ടരയോടെയാണ് മാങ്കാവ് തിരുവണ്ണൂര് മാനാരിക്കു സമീപം ഇസ്ലാഹിയ പള്ളി പരിസരത്ത് കണ്ടെത്തിയത്. ഒപ്പം നീലമഷി പേന കൊണ്ടെഴുതിയ ഒരു കുറിപ്പും.\n'ഈ കുഞ്ഞിനെ കിട്ടുന്നവര് ഒഴിവാക്കരുത്. നിങ്ങള് ഇതിനെ സ്വീകരിക്കണം. ഈ കുഞ്ഞിന്റെ Birth 25/10/2019. ഈ കുഞ്ഞിന് നിങ്ങള്‍ക്ക് ഇഷ്ടമുള്ള പേര് ഇടണം. അള്ളാഹു നിങ്ങള്‍ക്ക് തന്നതാണെന്ന് കരുതി നിങ്ങള് ഇതിനെ നോക്കണം. ഞങ്ങള്‍ക്ക് തന്നത് അള്ളാഹുവിന് തന്നെ ഞങ്ങള് കൊടുത്തു. ഈ കുഞ്ഞിനെ കിട്ടുന്നവര് ബിസിജിയും പോളിയോ വാക്‌സിനും ഹെപ്പറ്റൈറ്റിസ് ബി 1 വാക്‌സിനും നല്‍കണം. എന്ന്......', കത്തില് പറയുന്നു.\nപള്ളിയുടെ പടികളില് ചെരുപ്പുകള് സൂക്ഷിക്കുന്ന ഭാഗത്താണ് കുഞ്ഞിനെ കിടത്തിയിരുന്നത്. രാവിലെ 6.45 ന് മദ്രസ കഴിഞ്ഞ് കുട്ടികള് പിരിയുമ്പോള് കുഞ്ഞിനെ കണ്ടിരുന്നില്ല. പിന്നീട്, 8.30 ന് പള്ളയ്ക്കു അടുത്തുള്ള ഇസ്ലാഹിയ സ്‌കൂളിലേയ്ക്ക് ഓട്ടോയില് വന്ന പ്രൈമറി വിദ്യാര്‍ഥികളാണ് കുഞ്ഞിനെ കണ്ടത്.\nവനിതാ പോലീസും ശിശുസംരക്ഷണ സമിതി പ്രവര്‍ത്തകരുമെത്തി കുഞ്ഞിനെ ഏറ്റെടുക്കുകയും തുടര്‍ന്ന് കോട്ടപ്പറമ്പ് ജില്ലാ വനിതാ ശിശു ആശുപത്രിയിലേക്ക് എത്തിക്കുകയും ചെയ്തു. 2.7 കിലോ ഗ്രാം ആണ് കുഞ്ഞിന്റെ ഭാരം. പൊക്കിള്‍കൊടിയില് ടാഗ് കെട്ടിയതിനാല് ഏതോ ആശുപത്രിയിലാണ് പ്രസവം നടന്നതെന്ന് അധികൃതര് പറഞ്ഞു.\n'അവർ വഴിതെറ്റിപ്പോയ സഖാക്കൾ': മാവോയിസ്റ്റ് വേട്ടയിൽ സർക്കാരിനെ വിമർശിച്ച് ബിനോയ് വിശ്വം ആര്‍ട്ടിക്കിള് ഷോ\nശിശുസംരക്ഷണ സമിതി നവജാത ശിശു New Born baby Kozhikode Abandoned Baby abandoned baby\nWeb Title : woman police and child protection committee take over four days old baby abandoned in islahiya mosque kozhikode


കോഴി പാചകം ചെയ്യുന്നതിന്‍റെ പേരിലുള്ള തര്‍ക്കം: മഴുകൊണ്ട് കഴുത്തിന് വെട്ടി കൊലപ്പെടുത്തി | other state workers killed by roommate on dispute based on chicken\nMalappuram, First Published 28, Feb 2020, 10:30 AM\nകൊല്ലപ്പെട്ട മാജിയും ബുട്ടിയും വിറകുവെട്ട് തൊഴിലാളികളാണ്. ഇവരെക്കൂടാതെ ആറുപേര് ഈ ക്വര്‍ട്ടേഴ്സില് താമസിക്കുന്നുണ്ട്. കൊഴി പാചകം ചെയ്യുന്നതുമായി ബന്ധപ്പെട്ട് ഇരുവരും അഞ്ച് മാം മുന്‍പ് തര്‍ക്കം നടന്നിരുന്നു.\nതിരൂരങ്ങാടി: കോഴി പാചകം ചെയ്യുന്നതിന്‍റെ പേരിലുള്ള തര്‍ക്കത്തില് ഇതരസംസ്ഥാന തൊഴിലാളിയെ സഹമുറിയന് കൊലപ്പെടുത്തി. ഒഡീഷ സ്വദേശിയായ ലക്ഷ്മണ് മാജി എന്ന 45കാരനെയാണ് ചത്തീസ്ഗഡ് സ്വദേശിയായ 60കാരന് ബുട്ടി ബാഗല് മഴുകൊണ്ട് കഴുത്തിന് വെട്ടി കൊലപ്പെടുത്തിയത്. ഇയാളെ പൊലീസ് അറസ്റ്റ് ചെയ്തു. മുന്നിയൂര് പാറക്കടവിലെ ചാനിയത്ത് ക്വര്‍ട്ടേഴ്സില് വ്യാഴാഴ്ച രാത്രി 12.15നാണ് സംഭവം നടന്നത്. മരണപ്പെട്ട ലക്ഷ്മണ് മാജി ഒഡീഷയിലെ നപുരംപൂര് ജില്ലയിലെ ബാസൂലി സ്വദേശിയാണ്.\nസംഭവത്തില് പൊലീസ് പറയുന്നത് ഇതാണ്, കൊല്ലപ്പെട്ട മാജിയും ബുട്ടിയും വിറകുവെട്ട് തൊഴിലാളികളാണ്. ഇവരെക്കൂടാതെ ആറുപേര് ഈ ക്വര്‍ട്ടേഴ്സില് താമസിക്കുന്നുണ്ട്. കൊഴി പാചകം ചെയ്യുന്നതുമായി ബന്ധപ്പെട്ട് ഇരുവരും അഞ്ച് മാം മുന്‍പ് തര്‍ക്കം നടന്നിരുന്നു. കോഴിയിറച്ചി കഴിക്കാത്ത മാജി മുന്‍പ് ബൂട്ടി കൊണ്ടുവന്ന കോഴിയിറച്ചി വലിച്ചെറിഞ്ഞിരുന്നു. ഇന്നലെയും കോഴിയുമായി ബൂട്ടി വരുകയും പാചകം ചെയ്യുകയും ചെയ്തിരുന്നു. ഇതിന്‍റെ പേരിലെ തര്‍ക്കമാണ് കൊലപാതകത്തിലേക്ക് നയിച്ചത്.\nഉറങ്ങുന്നതിനിടെ ബൂട്ടി മഴുവെടുത്ത് മാജിയുടെ തലയ്ക്ക് വെട്ടുകയായിരുന്നു. രാത്രി രണ്ട് മണിയോടെയാണ് പൊലീസ് വിവരം അറിയുന്നത്. ബൂട്ടിയെ മമ്പുറത്ത് നിന്നാണ് പൊലീസ് പിടികൂടിയത്. ഇയാള് മദ്യലഹരിയിലായിരുന്നു കൃത്യം നടത്തിയതെന്നാണ് പൊലീസ് പറയുന്നത്. മാജിയുടെ മൃതദേഹം കോഴിക്കോട് മെഡിക്കല് കോളേജില് പോസ്റ്റുമോര്‍ട്ടം നടത്തിയ ശേഷം നാട്ടിലേക്ക് അയക്കും. പ്രതിയെ കോടതിയില് ഹാജറാക്കി.\nLast Updated 28, Feb 2020, 10:30 AM\nother state workers killed


ബിനോയ് കോടിയേരിക്കെതിരായ പീഡനക്കേസ്; സിപിഎം ഇടപെടില്ലെന്ന് കേന്ദ്ര നേതൃത്വം • ഇ വാർത്ത | evartha\nസിപിഎം സംസ്ഥാന സെക്രട്ടറി കോടിയേരി ബാലകൃഷ്ണന്റെ മകന് ബിനോയ് കോടിയേരിക്കെതിരായ പീഡനക്കേസില് പാര്‍ട്ടി ഇടപെടില്ലെന്ന് സിപിഎം കേന്ദ്ര നേതൃത്വം. ആരോപണം ഉയര്‍ന്ന സാഹചര്യത്തില് അത് എന്താണെന്ന് പാര്‍ട്ടി പരിശോധിക്കും.\nഇത് വ്യക്തിപരമായ കേസാണ്. അതിനാല് തന്നെ ഇത് പാര്‍ട്ടിയുമായി ബന്ധപ്പെടുത്തേണ്ടതില്ല. കുറ്റം ചെയ്തിട്ടുണ്ടെങ്കില് ശിക്ഷിക്കപ്പെടണം. കേസില് പാര്‍ട്ടി ഇടപെടില്ല എന്ന നിലപാടാണ് പാര്‍ട്ടി സ്വീകരിച്ചിരിക്കുന്നതെന്നാണ് വിവരം. എന്നാല് പാര്‍ട്ടി നേതൃത്വം ഈ കേസുമായി ബന്ധപ്പെട്ട ചര്‍ച്ചകള് നടത്തിയതായാണ് വിവരം.\nഅതേസമയം ബിനോയ് കോടിയേരിയ്ക്ക് എതിരായ ലൈംഗിക പീഡന പരാതിയെ കുറിച്ച് അറിയില്ലെന്ന് സി.പി.എം ജനറല് സെക്രട്ടറി സീതാറാം യെച്ചൂരി. മാധ്യമപ്രവര്‍ത്തകര് ചോദിച്ചപ്പോഴാണ് യെച്ചൂരി ഇക്കാര്യം വ്യക്തമാക്കിയത്.\nഅതിനിടെ, ലൈംഗികാരോപണത്തിന് ബിനോയ് കോടിയേരിക്കെതിരെ പരാതി നല്‍കിയ യുവതിക്കെതിരെ കേരളാ പൊലീസ് കേസെടുക്കും. യുവതി പണം ആവശ്യപ്പെട്ട് തന്നെ ഭീഷണിപ്പെടുത്തുന്നുവെന്നു കാട്ടി ബിനോയ് കൊടിയേരി ഏപ്രിലില് നല്‍കിയ പരാതിയുടെ അടിസ്ഥാനത്തില് നടപടിയെടുക്കാനാണു പൊലീസ് നീക്കം. ബിനോയ് കോടിയേരിയുടെ പരാതി ലഭിച്ചിരുന്നതായി പൊലീസ് സ്ഥിരീകരിച്ചു.\nഏപ്രിലിലാണു പരാതി ലഭിച്ചത്. ഐജിക്കു ലഭിച്ച പരാതി എസ്പിക്കു കൈമാറി. അന്വേഷണ പരിധി സംബന്ധിച്ച സംശയത്തില് നടപടിയെടുത്തില്ല. തിരഞ്ഞെടുപ്പ് തിരക്കുകളിലായിരുന്നതിനാലും അന്വേഷണം നടന്നില്ലെന്നാണു വിശദീകരണം. പണം ആവശ്യപ്പെട്ടു ഭീഷണിപ്പെടുത്തി യുവതി അയച്ച കത്ത് സഹിതമാണു ബിനോയ് പരാതി നല്‍കിയത്.\nവിവാഹ വാഗ്ദാനം നല്‍കി ഒന്‍പതു വര്‍ഷം തന്നെ ലൈംഗികമായി ദുരുപയോഗം ചെയ്‌തെന്നാണ് ബിഹാര് സ്വദേശിയായ യുവതി മുംബൈ പൊലീസില് പരാതി നല്‍കിയത്. ബന്ധത്തില് എട്ടുവയസ്സുള്ള കുട്ടിയുണ്ടെന്നും പരാതിയില് പറയുന്നു. എന്നാല് തന്നെ ബ്ലാക്‌മെയില് ചെയ്യാനുള്ള ശ്രമമാണെന്ന് ബിനോയ് ആരോപിച്ചു. പരാതിക്കാരിയായ യുവതിയെ അറിയാമെന്നും ആരോപണം വസ്തുതാവിരുദ്ധമാണെന്നും ബിനോയ് പറയുന്നു.


മാര്‍ച്ച് 31നു മുന്‍പ് ഇന്ത്യയില് എല്ലാവരും മൊബൈല് നമ്പര് ആധാറുമായി ബന്ധിപ്പിക്കണമെന്നാണു കേന്ദ്ര സര്‍ക്കാര് നിര്‍ദേശം. ആധാര് രേഖയില്ലാത്ത വിദേശ ഇന്ത്യക്കാര്‍ക്ക് അവരുടെ നാട്ടിലെ മൊബൈല് നമ്പരുകളുടെ റീ- വെരിഫിക്കേഷന് നടത്താന് ബദല് സംവിധാനമുണ്ട്. പക്ഷേ, നാട്ടിലെ വിശ്വസ്തനായ ഒരു വ്യക്തിയുടെ ആധാര് നമ്പരും അയാളുടെ സഹായവും വെരിഫിക്കേഷന് നടപടികള്‍ക്കു വേണം.\nവളരെയധികം സങ്കീര്‍ണമായ ഈ പ്രക്രിയ ലഘൂകരിക്കണമെന്ന ആവശ്യം പല ഭാഗങ്ങളില് നിന്നും ഉയര്‍ന്നിട്ടുണ്ടെങ്കിലും നിലവിലെ സാഹചര്യത്തില് ഈ നടപടികള് പിന്‍തുടര്‍ന്നേ പറ്റൂ. പ്രവാസി മലയാളികള് ഭൂരിഭാഗവും നാട്ടില് മൊബൈല് നമ്പര് ഉള്ളവരാണ്. പലരും വര്‍ഷങ്ങളായി ഒരേ മൊബൈല് നമ്പര് തന്നെ സൂക്ഷിക്കുന്നവരും. അതുകൊണ്ടു തന്നെ മൊബൈല് നമ്പര് റീ വെരിഫിക്കേഷന് നടത്തുകയെന്നത് ഏറെ പ്രധാനപ്പെട്ട കാര്യമാണ്.\nറീ- വെരിഫിക്കേഷന് എങ്ങനെ\nടെലികോം സേവനദാതാക്കളുടെ വെബ്‌സൈറ്റ് മുഖേന വേണം റീ വെരിഫിക്കേഷന് നടത്തേണ്ടത്. ബിഎസ്എന്‍എല് പോലുള്ള സേവന ദാതാക്കള് ഹോംപേജില് തന്നെ ഇതിനുള്ള സൗകര്യം ഏര്‍പ്പെടുത്തിയിട്ടുണ്ട്. മൊബൈല് നമ്പര് റീ വെരിഫിക്കേഷന് നടത്തുന്നതിനു മുന്‍പു വെബ്‌സൈറ്റില് സ്വന്തമായി അക്കൗണ്ട് തുറന്ന് ലോഗിന് ചെയ്യണം.\n2. മൊബൈല് നമ്പര് നല്‍കിയാല്, ഓതന്റിക്കേഷന് കോഡ് എസ്എംഎസായി നിര്‍ദ്ദിഷ്ട മൊബൈലില് ലഭിക്കും. ആ നമ്പര് വെബ്‌സൈറ്റില് ടൈപ്പ് ചെയ്താല് മാത്രമേ മുന്നോട്ടു പോകാനാകൂ.\n3. ഇതു ചെയ്തു കഴിഞ്ഞാല് ഇ- സിഎഎഫ് (കസ്റ്റമര് ആപ്ലിക്കേഷന് ഫോം) തെളിയും. സബ്‌സ്‌ക്രൈബറുടെ പേര്, അച്ഛന്റെ/ഭര്‍ത്താവിന്റെ പേര്, ജനന തീയതി, ഇന്ത്യന് പാസ്‌പോര്‍ട്ട് നമ്പര്, വിലാസം, വിദേശരാജ്യത്തെ വിലാസം, ഇ മെയില് വിലാസം, വീസ നമ്പര്, കാലാവധി തുടങ്ങിയ വിശദാംശങ്ങള് ഇവിടെ നല്‍കണം.\n4. പാസ്‌പോര്‍ട്ട്, വീസ എന്നിവയുടെ സ്‌കാന് ചെയ്ത കോപ്പിയും ഫോട്ടോയും അപ്ലോഡ് ചെയ്യണം.\n5. എല്ലാം വ്യക്തമായി പൂരിപ്പിച്ചു കഴിഞ്ഞതിനു ശേഷം ‘സബ്മിറ്റ്’ ബട്ടന് ക്ലിക്ക് ചെയ്യണം. ഇപ്പോള് ഒരു ‘ട്രാന്‍സാക്ഷന് ഐഡി’ ലഭിക്കും. ഈ ട്രാന്‍സാക്ഷന് ഐഡിക്ക് 48 മണിക്കൂര് മാത്രമാണു സാധുത.\n6. ആധാറും ആധാറില് റജിസ്റ്റര് ചെയ്ത മൊബൈല് നമ്പറുമുള്ള വിശ്വസ്തനായ വ്യക്തിക്ക് ഈ ട്രാന്‍സാക്ഷന് ഐഡി സബ്‌സ്‌ക്രൈബര് കൈമാറണം. ഈ ഐഡി ഉപയോഗിച്ച് ഈ വ്യക്തിയാണ് ആധാര് ഇ- കെവൈസി നടപടികള് നിര്‍വഹിക്കുക.\n7. അതിനുവേണ്ടി ഈ വ്യക്തി ടെലികോം സേവനദാതാവിന്റെ വെബ്‌സൈറ്റില് പ്രവേശിച്ച് ഈ ട്രാന്‍സാക്ഷന് ഐഡിയും വെരിഫൈ ചെയ്യേണ്ട എന്‍ആര്‍ഐ സബ്‌സ്‌ക്രൈബറുടെ മൊബൈല് നമ്പറും നല്‍കണം.\n8. രണ്ടും യോജിക്കുന്നതാണെങ്കില് സബ്‌സ്‌ക്രൈബറുടെ വിശദാംശങ്ങള് തെളിയും. തുടര്‍ന്ന് തന്റെ ആധാര് നമ്പര് ഉപയോഗിച്ച് എന്‍ആര്‍ഐ സബ്‌സ്‌ക്രൈബറുടെ മൊബൈല് നമ്പര് വെരിഫൈ ചെയ്യാന് അനുമതി നല്‍കണം.\n9. ആധാര് നമ്പര് രേഖപ്പെടുത്തിയാല് മറ്റാര്‍ക്കെങ്കിലും വേണ്ടി ഇതേ ആധാര് നമ്പര് വെരിഫിക്കേഷന് ഉപയോഗിച്ചിട്ടുണ്ടോയെന്നു വെബ്‌സൈറ്റ് പരിശോധിക്കും. ഒരാള്‍ക്ക് ഇത്തരത്തില് അഞ്ചു നമ്പറുകള് മാത്രമേ വെരിഫൈ ചെയ്യാന് കഴിയൂ.\n10 .ആധാര് മുഖേനയുള്ള ഒറ്റത്തവണ പാസ്വേഡ് മൊബൈല് നമ്പറില് ലഭിക്കും. ഈ ഒടിപി വെബ്‌സൈറ്റില് നല്‍കണം.\n11. ഒടിപി ശരിയാണെങ്കില് ആധാര് വിശദാംശങ്ങള് മൊബൈല് ഫോണ് സേവന ദാതാക്കള്‍ക്കു ലഭിക്കും. ഇതോടെ റീ വെരിഫിക്കേഷന് നടപടികള് പൂര്‍ത്തിയായെന്നു പറയാം. എങ്കിലും അപ്ലോഡ് ചെയ്ത രേഖകളെല്ലാം പരിശോധിച്ചു 96 മണിക്കൂറിനുള്ളില് അപേക്ഷ അംഗീകരിച്ചതായുള്ള വിവരം സബ്‌സ്‌ക്രൈബറുടെയും വിശ്വസ്തനായ വ്യക്തിയുടെയും മൊബൈലില് ലഭിക്കും.\n12. എന്തെങ്കിലും പ്രശ്‌നങ്ങളുണ്ടെങ്കില് അപേക്ഷ നിരസിക്കും. അങ്ങനെയെങ്കില് എന്‍ആര്‍ഐ സബ്‌സ്‌ക്രൈബര് വീണ്ടും നടപടികള് ആദ്യം മുതല് ആരംഭിക്കണം.\nപ്രവാസി തിരിച്ചറിയല് കാര്‍ഡിന് ഓണ്‍ലൈനായി അപേക്ഷിക്കാം; അപേക്ഷാ നടപടിക്രമങ്ങള് അറിയാം


കേരളത്തിന്റെ അടുത്ത മുഖ്യമന്ത്രി രമേശ് ചെന്നിത്തല, പ്രഖ്യാപിച്ച് ഡിസിസി പ്രസിഡന്റ് - BIGNEWSLIVE | Latest Malayalam News\nതിരുവനന്തപുരം: കേരളത്തിന്റെ അടുത്ത മുഖ്യമന്ത്രി രമേശ് ചെന്നിത്തലയാണെന്ന് പ്രഖ്യാപിച്ച് ഡിസിസി പ്രസിഡന്റ്. ഇടുക്കി ഡി.സി.സി പ്രസിഡന്റ് ഇബ്രാഹിംകുട്ടി കല്ലാറാണ് രമേശ് ചെന്നിത്തലയാകും അടുത്ത മുഖ്യമന്ത്രിയെന്ന് അവകാശപ്പെട്ടത്.\nനെടുങ്കണ്ടത്ത് നടന്ന തെരഞ്ഞെടുപ്പ് യോഗത്തിനിടെയാണ് ഡിസിസി പ്രസിഡന്റിന്റെ പ്രഖ്യാപനം. ചെന്നിത്തല കേരളത്തിന്റെ മുഖ്യമന്ത്രിയാകുന്നതോടെ ജില്ലയിലെ കാര്‍ഷിക ഭൂപ്രശ്നങ്ങള്‍ക്ക് ശാശ്വത പരിഹാരമുണ്ടാകുമെന്നും ഇബ്രാഹിംകുട്ടി പറഞ്ഞു.\nചെന്നിത്തല ഉദ്ഘാടന പ്രസംഗം നടത്തുന്നതിന് മുമ്പായി നടത്തിയ ആമുഖ പ്രസംഗത്തിലായിരുന്നു ഡി.സി.സി പ്രസിഡന്റിന്റെ പ്രഖ്യാപനം. കേരളത്തില് തെരഞ്ഞെടുപ്പ് പോരാട്ടം ശക്തമായിരിക്കുകയാണ്. കോവിഡ് മാനദണ്ഡങ്ങള് പാലിച്ച് തെരഞ്ഞെടുപ്പ് പ്രചാരണങ്ങളും.\nഅതിനിടെ കഴിഞ്ഞദിവസം ബാര് കോഴ കേസില് രമേശ് ചെന്നിത്തലയ്ക്കെതിരെ വിജിലന്‍സ് അന്വേഷണത്തിന് സ്പീക്കര് അനുമതി നല്‍കിയത് പാര്‍ട്ടിയില് വലിയ ചര്‍ച്ചയായിരുന്നു. ബിജു രമേശിന്റെ കോഴ വെളിപ്പെടുത്തലിലാണ് സംസ്ഥാന സര്‍ക്കാരിന്റെ നടപടി.\nപ്രതിപക്ഷ നേതാവ് രമേശ് ചെന്നിത്തലയ്ക്ക് ഒരു കോടി രൂപ ബാറുടമകള് കോഴയായി നല്‍കിയെന്ന ആരോപണമാണ് വന് വിവാദങ്ങള്‍ക്ക് തുടക്കമിട്ടത്. രമേശ് ചെന്നിത്തല ബിജു രമേശിനെതിരെ വക്കീല് നോട്ടീസ് അയച്ചിരുന്നു. തനിക്ക് മാനനഷ്ടം ഉണ്ടായെന്ന കേസിലാണ് രമേശ് ചെന്നിത്തല നോട്ടീസ് അയച്ചിരിക്കുന്നത്.\nTags: congressdcc president idukkielection campaignkerala cmnext kerala chief ministerramesh chennithala


Idavela Babu describe Woman Participation in AMMA and Other subjects in Malayalam Cinema | സ്ത്രീകള്‍ക്ക് വസ്ത്രം മാറാന് മുണ്ട് പിടിച്ചുനിന്നിട്ടുണ്ട്- ഇടവേള ബാബു, 'അമ്മ' സ്ത്രീ വിരുദ്ധമല്ല - Malayalam Oneindia\nUpdated: Mon, Oct 12, 2020, 15:21 [IST]\nകൊച്ചി: താരസംഘടനയായ അമ്മയില് സ്ത്രീ വിരുദ്ധത എന്ന കാര്യമേയില്ലെന്ന് സംഘടനയുടെ ജനറല് സെക്രട്ടറി ഇടവേള ബാബു. റിപ്പോര്‍ട്ടര് ചാനലില് മീറ്റ് ദ എഡിറ്റേഴ്‌സ് പരിപാടിയിലാണ് അദ്ദേഹം ഇക്കാര്യം വിശദീകരിച്ചത്. സംഘടനയില് സ്ത്രീ പ്രാതിനിധ്യം വര്‍ധിപ്പിക്കാന് നടപടിയെടുത്തിട്ടുണ്ട്. പല സ്ത്രീകളും തയ്യാറായി മുന്നോട്ട് വരുന്നില്ലെന്നും അദ്ദേഹം പറഞ്ഞു.\nദിലീപ് വിഷയത്തിലും പുതിയ ബ്രഹ്മാണ്ഡ സിനിമ സംബന്ധിച്ചും ഇടവേള ബാബു പ്രതികരിച്ചു. കലാഭവന് മണിയുടെ സഹോദരന് ആര്‍എല്‍വി രാമകൃഷ്ണനുമായി ബന്ധപ്പെട്ട വിവാദത്തിലും അദ്ദേഹം പ്രതികരിച്ചു. വിശദാംശങ്ങള്....\nഅമ്മയില് സ്ത്രീ വിരുദ്ധതയില്ല. സ്ത്രീകള്‍ക്ക് വേണ്ടി അമ്മയുടെ ഭരണഘടനയില് മാറ്റം വരുത്തിയിട്ടുണ്ട്. നിലവില് എക്‌സിക്യുട്ടീവ് കമ്മിറ്റിയില് മൂന്ന് സ്ത്രീകളാണുള്ളത്. ഇത് നാലാക്കി ഉയര്‍ത്താന് തീരുമാനിച്ചിട്ടുണ്ട്. അടുത്ത വര്‍ഷം മുതല് ഇത് പ്രാബല്യത്തില് വരുമെന്നും ഇടവേള ബാബു പറഞ്ഞു.\nലൊക്കേഷനില് വസ്ത്രം മാറാന്\nസ്ത്രീ വിരുദ്ധത സംഘടനയിലുണ്ട് എന്ന് പറയുന്നത് ശരിയല്ല. ലൊക്കേഷനില് സ്ത്രീകള്‍ക്ക് വസ്ത്രം മാറാന് ഞങ്ങള് കള്ളിമുണ്ട് പിടിച്ചുനിന്നിട്ടുണ്ടെന്നും ഇടവേള ബാബു പറഞ്ഞു. സംഘടനാ പ്രവര്‍ത്തനത്തിന് സ്ത്രീകളെ കിട്ടുന്നില്ല. പലരും സംഘടനാ കാര്യങ്ങള്‍ക്ക് വരുന്നില്ലെന്നും ഇടവേള ബാബു പറഞ്ഞു.\nഅമ്മയുടെ നേതൃത്വത്തില് പുതിയ ബ്രഹ്മാണ്ഡ ചിത്രം ഒരുങ്ങുകയാണ്. ഈ പടത്തില് നടി ഭാവന ഉണ്ടാകില്ലെന്ന് ഇടവേള ബാബു പറഞ്ഞു. ഭാവന നിലവില് അമ്മയില് അംഗമല്ല. നേരത്തെ അമ്മ ഒരുക്കിയ ട്വന്റി ട്വന്റി ചിത്രത്തില് ഭാവനയ്ക്ക് നല്ല റോള് ലഭിച്ചിരുന്നു. പുതിയ സിനിമയില് അഭിനയിക്കുന്നവര്‍ക്ക് ട്വന്റി ട്വന്റിയില് നിന്ന് വ്യത്യസ്തമായി, പ്രതിഫലം നല്‍കുമെന്നും ഇടവേള ബാബു പറഞ്ഞു.\nഒരു ചാനലുമായി ചേര്‍ന്ന സ്‌റ്റേജ് ഷോ നടത്താന് അമ്മ ധാരണയായിരുന്നു. പക്ഷേ, കൊറോണ കാരണം മാറ്റിവെക്കേണ്ടി വന്നു. ഇനി സാധ്യതയില്ല. ഈ പശ്ചാത്തലത്തിലാണ് സിനിമ ഒരുക്കാന് ആലോചിച്ചത്. അമ്മ രൂപീകരിച്ച് 25 വര്‍ഷം തികയുകയാണ്. കൊച്ചിയില് സംഘടനയ്ക്ക് ഓഫീസ് വരുന്നു. ഇതിന്റെ ചെലവ് കണ്ടെത്തുക കൂടിയാണ് ലക്ഷ്യമെന്നും ഇടവേള ബാബു പറഞ്ഞു.\nകെപിഎസി ലളിത അങ്ങനെ ചെയ്യില്ല\nജാതിവിവേചന വിഷയത്തില് കലാഭവന്‍മണിയുടെ സഹോദരന് ആര്‍എല്‍വി രാമകൃഷ്ണനെ വിളിച്ചെങ്കിലും കിട്ടിയില്ല. കെപിഎസി ലളിതയുമായി സംസാരിച്ചു. ചേച്ചിയെ വര്‍ഷങ്ങളായി അറിയാമെന്നും അവര് അങ്ങനെ ഒന്നും ചെയ്യില്ലെന്നും ഇടവേള ബാബു പ്രതികരിച്ചു. മോഹിനായ കലാകാരനായ രാമകൃഷ്ണന് സംഗീത നാടക അക്കാദമി അവസരം നിഷേധിച്ചതാണ് വിവാദമായിരുന്നത്.\nദിലീപ് കേസുമായി ബന്ധപ്പെട്ടും ഇടവേള ബാബു ചാനല് പരിപാടിയില് സംസാരിച്ചു. ഇടവേള ബാബു കേസില് സാക്ഷിയായിരുന്നു. കൂറുമാറിയതായി പ്രഖ്യാപിക്കണമെന്ന് പ്രോസിക്യൂഷന് കോടതിയില് ആവശ്യപ്പെട്ടിരുന്നു. ഇടവേള ബാബു, സിദ്ദീഖ്, ബിന്ദു പണിക്കര്, ഭാമ എന്നിവരാണ് കൂറുമാറിയിരുന്നത്.\nതാന് ദിലീപിന് അനുകൂലമായി മൊഴി മാറ്റിയിട്ടില്ലെന്നും കൂറുമാറിയിട്ടില്ലെന്നും ഇടവേള ബാബു പറഞ്ഞു. പോലീസ് എന്റെ മൊഴി രേഖപ്പെടുത്തിയത് അപൂര്‍ണമായിട്ടാണ്. പറഞ്ഞത് വന്നില്ല, പറയാത്തത് വരികയും ചെയ്തു. മൊഴിയില് ഒപ്പിട്ടിരുന്നില്ല. ഇപ്പോള് ഒപ്പിടേണ്ട എന്നാണ് പോലീസ് തന്നോട് പറഞ്ഞത് എന്നും ഇടവേള ബാബു പ്രതികരിച്ചു.\nകോടതിയില് നടത്തിയത് സ്വാഭാവികമായ തിരുത്താണ്. അമ്മ എപ്പോഴും നടിക്കൊപ്പമാണെന്നും ഇടവേള ബാബു പറഞ്ഞു. ദിലീപിനെ കുറിച്ച് ആക്രമണത്തിന് ഇരയായ നടി രേഖാമൂലം പരാതിപ്പെട്ടിരുന്നില്ല. വാക്കാല് പല കാര്യങ്ങളും പറയാറുണ്ടെന്നും ഇടവേള ബാബു ചോദ്യത്തിന് മറുപടിയായി പറഞ്ഞു.\nഓര്‍മയില്ല എന്ന മറുപടി\nആക്രമണത്തിന് ഇരയായ നടി ദിലീപിനെതിരെ പരാതി ഉന്നയിച്ചിരുന്നോ എന്ന കോടതിയുടെ ചോദ്യത്തിന് ഓര്‍മയില്ല എന്നാണ് ഇടവേള ബാബു മൊഴി നല്‍കിയത്. ഇതോടെയാണ് പ്രോസിക്യൂഷന് ഇടവേള ബാബു കൂറുമാറിയതായി പ്രഖ്യാപിക്കണമെന്ന് കോടതിയോട് ആവശ്യപ്പെട്ടത്. മറ്റു മൂന്ന് താരങ്ങളെയും പിന്നീട് കൂറുമാറിയതായി പ്രഖ്യാപിച്ചിരുന്നു.\nകേരളം ഞെട്ടിയ ആ സംഭവം\n2017 ഫെബ്രുവരി 17നാണ് കൊച്ചിയില് ഓടുന്ന കാറില് നടി ആക്രമിക്കപ്പെട്ടത്. തൃശൂരില് നിന്ന് കൊച്ചിയിലേക്ക് വരികയായിരുന്നു നടി. ക്വട്ടേഷന് സംഘങ്ങലെയാണ് ആദ്യം കേസില് അറസ്റ്റ് ചെയ്തത്. പിന്നീടാണ് ക്വട്ടേഷന് പിന്നില് ദിലീപ് ആണ് എന്ന ആരോപണം ഉയര്‍ന്നത്. 2017 ജൂലൈ 10നാണ് ദിലീപിനെ പോലീസ് അറസ്റ്റ് ചെയ്തത്.\n83 ദിവസം ആലുവ സബ്ജയിലിലായിരുന്നു ദിലീപ്. പിന്നീട് കടുത്ത വ്യവസ്ഥകളോടെ ജാമ്യം നല്‍കി. സാക്ഷികളെ സ്വാധീനിക്കരുത് എന്ന വ്യവസ്ഥ ദിലീപ് ലംഘിച്ചുവെന്നാണ് പ്രോസിക്യൂഷന് ആരോപണം. ദിലീപിന്റെ ജാമ്യം റദ്ദാക്കണമെന്നും പ്രോസിക്യൂഷന് കോടതിയില് ആവശ്യമുന്നയിച്ചിട്ടുണ്ട്. ഇക്കാര്യത്തില് കോടതി തീരുമാനം എടുത്തിട്ടില്ല.\nidavela babu dileep amma ഇടവേള ബാബു ദിലീപ് അമ്മ സിനിമ എഎംഎംഎ\nIdavela Babu describe Woman Participation in AMMA and Other subjects in Malayalam Cinema